SLUŽBENI GLASNIK GRADA DUBROVNIKA

Broj 5. Godina LVIII

Dubrovnik, 1. travnja 2021. od stranice

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sadržaj

GRADSKO VIJEĆE

38. Zaključak o ispravci tehničke pogreške u tekstu Odluke o donošenju Izmjena i dopuna Prostornog plana uređenja Grada Dubrovnika

39. Odluka o donošenju Izmjena i dopuna Generalnog urbanističkog plana Grada Dubrovnika

40. Odluka o donošenju Izmjena i dopuna Urbanističkog plana uređenja „Gruški akvatorij“

41. Odluka o izradi izmjena i dopuna Prostornog plana uređenja Grada Dubrovnika

42. Odluka o izradi izmjena i dopuna Generalnog urbanističkog plana Grada Dubrovnika

43. Odluka o izmjeni i dopuni Odluke o organizaciji i načinu naplate i kontrole parkiranja u Gradu Dubrovniku

44. Odluka o izmjenama i dopunama Odluke o komunalnom redu

45. Odluka o izmjeni Odluke o privremenoj zabrani izvođenja građevinskih radova na području Grada Dubrovnika

46. Odluka o izmjenama i dopunama Odluke o reklamiranju na području Grada Dubrovnika

47. Odluka o korištenju dijela naplaćenih sredstava komunalnog doprinosa i komunalne naknade za druge namjene različite od namjena propisanih člancima 76. i 91. Zakona o komunalnom gospodarstvu

48. Odluka o odobrenju zajma društvu Čistoća d.o.o.

49. Odluka o izmjenama i dopunama Odluke o osnivanju Javne vatrogasne postrojbe Grada Dubrovnika „Dubrovački vatrogasci – Dubrovnika“

50. Odluka o kriterijima i mjerilima te načinu financiranja decentraliziranih funkcija osnovnog školstva u 2021. godini

51. Odluka o imenovanju Stručnog povjerenstva za koncesije za posebnu upotrebu pomorskog dobra

52. Etički kodeks nositelja političkih dužnosti u Gradu Dubrovniku

53. Godišnji provedbeni plan unapređenja zaštite od požara na području Grada Dubrovnika za 2021. godinu

54. Zaključak o prihvaćanju Procjene rizika od velikih nesreća za područje Grada Dubrovnika

55. Zaključak o prihvaćanju Izvješća o izvršenju Plana djelovanja Grada Dubrovnika u području prirodnih nepogoda za 2020. godinu

56. Zaključak o prihvaćanju Izvješća o stanju zaštite od požara i stanju provedbe godišnjeg provedbenog plana unapređenja zaštite od požara na području Grada Dubrovnika u 2020. godini

57. Zaključak o prihvaćanju Strategije izjednačavanja mogućnosti za osobe s invaliditetom Grada Dubrovnika za razdoblje od 2021. do 2025. godine

58. Zaključak o imenovanju Povjerenstva za ocjenjivanje programa, projekata i manifestacijaiz područja skrbi o djeci, mladima i obitelji za 2021. godinu

59. Zaključak o imenovanju Povjerenstva za ocjenjivanje programa, projekata i manifestacija iz područja skrbi o stradalnicima i sudionicima Domovinskog rata i njihovim obiteljima za 2021.godinu

60. Zaključak o imenovanju Povjerenstva za ocjenjivanje programa, projekata i manifestacija iz područja skrbi o udrugama proizašlih iz II svjetskog rata i poratnog razdoblja

61. Zaključak o imenovanju Povjerenstva za ocjenjivanje športskih priredbi od značaja za Grad Dubrovnik u 2021. godini

**GRADSKO VIJEĆE**

**38**

Na temelju članka 109. stavak 4. i članka 113. Zakona o prostornom uređenju („Narodne novine“, broj 153/13, 65/17, 114/18, 39/19, 98/19) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 38. sjednici, održanoj 29. ožujka 2021., donijelo je

**Z A K LJ U Č A K**

**o ispravci pogreške u Odluci o donošenju izmjena i dopuna**

**Prostornog plana uređenja Grada Dubrovnika**

Članak 1.

Ovim Zaključkom ispravlja se pogreška u pisanju utvrđena u tekstualnom dijelu Odluke o donošenju Izmjena i dopuna Prostornog plana uređenja Grada Dubrovnika („Službeni glasnik Grada Dubrovnika“, broj 2/21 - u daljnjem tekstu: Odluka o donošenju).

Članak 2.

U članku 6. Odluke o donošenju dodaju se druga i treća rečenica koje glase:

„U članku 6., stavku 1., točki 2., podtočki 2.1. broj 13 zamjenjuje se brojem 11.

U članku 6., stavku 1., točki 2., podtočki 2.2. broj 15 zamjenjuje se brojem 13. „

Članak 3.

Ovaj zaključak sastavni je dio Odluke o donošenju.

Članak 4.

Ovaj zaključak stupa na snagu danom donošenja, a objavit će se u „Službenom glasniku Grada Dubrovnika“.

KLASA: 350-02/19-01/02

URBROJ: 2117/01-09-21-132

Dubrovnik, 29. ožujka 2021.

Predsjednik Gradskog vijeća:

**mr.sc. Marko Potrebica,** v. r.

----------------------------------------

**39**

Na temelju članka 109. Zakona o prostornom uređenju („Narodne novine“, broj 153/13, 65/17, 114/18, 39/19 i 98/19) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 38. sjednici, održanoj 29. ožujka 2021., donijelo je

**O D L U K U**

**O DONOŠENJU IZMJENA I DOPUNA GENERALNOG URBANISTIČKOG PLANA**

**GRADA DUBROVNIKA**

Donose se Izmjene i dopune Generalnog urbanističkog plana Grada Dubrovnika, u daljnjem tekstu: Izmjene i dopune.

1) Generalnim urbanističkim planom, u skladu sa Strategijom prostornog uređenja Republike Hrvatske i Programom prostornog uređenja Republike Hrvatske, Prostornim planom Dubrovačko-neretvanske županije i Prostornim planom uređenja Grada Dubrovnika, utvrđuje se temeljna organizacija prostora, zaštita prirodnih, kulturnih i povijesnih vrijednosti, korištenje i namjena površina, s prijedlogom uvjeta i mjera njihova uređenja.

(2) Generalni urbanistički plan sadržava način i oblike zaštite i korištenja, uvjete i smjernice za uređivanje i zaštitu prostora, mjere za unapređivanje i zaštitu okoliša, područja s posebnim i drugim istaknutim obilježjima te druge elemente od značenja za Grad Dubrovnik.

Izmjene i dopune izrađene su sukladno Odluci o izradi Izmjena i dopuna Generalnog urbanističkog plana Grada Dubrovnika („Službeni glasnik Grada Dubrovnika “ broj 15/19, 20/20.).

Izmjene i dopune sadržane u elaboratu “Izmjene i dopune Generalnog urbanističkog plana Grada Dubrovnika” izrađenog od URBOS doo Split, broj elaborata 787/19.-1 sastoje se od sljedećih dijelova:

1. **Tekstualni dio – Odredbe za provedbu**

**II. Grafički dio**

 Kartografski prikazi:

*0. Predmet izmjena i dopuna 1:10000*

*1. Korištenje i namjena prostora 1:5000*

*2.1. Mreža društvenih i gospodarskih djelatnosti 1:10000*

*3.1. Prometna i komunalna infrastrukturna mreža – Promet 1:5000*

*3.3. Prometna i komunalna infrastrukturna mreža – Energetski sustav 1:10000*

*4.4. Uvjeti korištenja i zaštite prostora*

 *– Područja primjene posebnih mjera uređenja i zaštite 1:10000*

*4.5. Oblici korištenja i način gradnje – urbana pravila 1:5000*

**III. Obrazloženje**

Izmjene i dopune iz članka 4., ovjerene pečatom Gradskog vijeća Grada Dubrovnika i potpisom predsjednika Gradskog vijeća Grada Dubrovnika, sastavni su dio ove Odluke.

Provedba ovih Izmjena i dopuna temelji se na odredbama za provođenje ove Odluke. Uvjeti kojima se regulira uređivanje prostora u granicama obuhvata Generalnog urbanističkog plana, sadržani su u tekstualnom i grafičkom dijelu koji predstavljaju cjelinu za tumačenje svih planskih postavki.

**ODREDBE ZA PROVOĐENJE**

Iza članka 8. dodaje se novi članak 8a. koji glasi:

„**(1) Pojmovnik**

**Dijelovi (etaže) i visina građevine:**

1. **Prizemlje (P**) je dio građevine čiji se prostor nalazi iznad podruma ili iznad suterena. Prizemlje se na ravnom terenu nalazi najviše 1,0 m iznad konačno uređenog i zaravnanog terena mjereno na najnižoj točki uz pročelje građevine, odnosno na kosom terenu najviše 3,5 m mjereno na najnižoj točki uz pročelje građevine.

Prizemlje se nalazi iznad podruma ili kao prva nadzemna etaža (u slučaju da nema

suterena).

1. **Suteren (S)** je dio građevine čiji se prostor nalazi ispod poda prizemlja i ukopan je do 50% svoga volumena u konačno uređeni i zaravnani teren uz pročelje građevine, odnosno nalazi se jednim cijelim svojim pročeljemizvan terena, dok su ostale tri strane djelomično ili potpuno ukopane. Građevine mogu imati samo jedan suteren a ostale nadzemne etaže (prizemlje, katovi) također mogu biti djelomično ukopane, poštivajući maksimalnu visinu u metrima propisanu ovim odredbama.
2. **Potpuno ukopani podrum (Po)** je dio građevine čiji je volumen 100% ukopan u konačno uređeni zaravnani teren i čiji se prostor nalazi ispod poda prizemlja, odnosno suterena. Potpuno ukopane podrumske etaže ne smiju se namjenjivati stambenim ili poslovnim prostorima za boravak ljudi. Potpuno ukopani podrum koji služi isključivo kao garaža, može imati tlocrtnu površinu do najviše 70% građevne čestice i biti na udaljenosti najbliže 1,0 m od granice vlastite građevne čestice i na udaljenosti od minimalno 5 m od granice s javnom prometnom površinom ako na tom dijelu nema vrijednog postojećeg zelenila, a na temelju posebnog elaborata vrednovanja postojeće vegetacije. Krovna ploha dijela potpuno ukopanog podruma koji je širi od tlocrtne površine nadzemnih dijelova građevine treba biti uklopljena u uređenje konačno zaravnanog i uređenog terena.

Podrum se može izvesti i dijelom kao **djelomično ukopani.** Djelomično ukopani podrum je dio građevine koji je ukopan više od 50% svoga volumena u konačno uređeni zaravnani teren, niti jedno pročelje se u cijelosti ne nalazi izvan terena, nije namijenjen stambenim prostorima i čiji se prostor nalazi ispod poda prizemlja, odnosno suterena. Najveća dopuštena visina nadzemnog dijela iznosi 1,2 m. Podrumom ili suterenom neće se smatrati etaža čija su sva pročelja u potpunosti odvojena od okolnog terena , bez obzira da li je u terenu izveden podzid ili je zasjek terena uređen bez podzida.

Ukoliko se u podrumu planira uređenje garaže tada je moguća gradnja rampe i liftova isključivo za kolni ulaz u garažu širine do 5,5 m. Ostatak podruma treba biti potpuno ukopan. Kota rampe za ulaz u podrumsku garažu ne obračunava se kao najniža kota uređenog terena uz građevinu i smatra se podzemnom etažom. Zgrade mogu imati više potpuno ukopanih podrumskih etaža.

1. **Kat (K)** je dio građevine čiji se prostor nalazi između dva stropa iznad prizemlja.
2. **Potkrovlje (Pk)** je dio građevine čiji se prostor nalazi iznad zadnjega kata i neposredno ispod kosog ili zaobljenog krova. Moguće ga je oblikovati i s ravnim krovom i to s etažom koja se upisuje u pretpostavljeni volumen građevine s kosim krovom. Kod tako formiranoga potkrovlja sa ravnim krovom stubišna jezgra (dizalo sa stubištem) mora biti unutar etaže koja se upisuje bez mogućnosti formiranja dodatnih servisnih prostora i kućica na ravnom krovu takve etaže potkrovlja.

**Formirana ulica** predstavlja postojeću ulicu koja zadovoljava minimalne tehničke uvjete za odvijanje prometa.

**Funkcionalna jedinica**

Skup prostorija jednoznačne namjene koje čine samostalnu uporabnu cjelinu.

**Građevna čestica**

Građevna čestica je u načelu jedna katastarska čestica čiji je oblik, smještaj u prostoru i veličina u skladu odredbama za provođenje, te koja ima pristup na prometnu površinu sukladan odredbama za provođenje ovog Plana , ako Zakonom nije propisano drugačije.

U građevnu česticu ne mogu biti uključena javna dobra u općoj uporabi (pomorsko dobro, vodno dobro, cestovna, komunalna infrastruktura itd.).

**Građevinska (bruto) površina zgrade – GBP**

Zbroj površina mjerenih u razini podova svih dijelova (etaža) zgrade (Po,S,Pr,K,Pk) određenih prema vanjskim mjerama svih obodnih zidova s oblogama. U građevinsku (bruto) površinu ne uračunava se površina vanjskog dizala koje se dograđuje na postojeću zgradu, toplinske izolacije kojom se poboljšavaju energetska svojstva zgrade koja se stavlja na postojeću zgradu, dijelovi etaže svijetle visine manje od 2,0 m, galerije unutar funkcionalne jedinice zgrade, otvorenih dijelova zgrade (natkrivene i nenatkrivene terase, nadstrešnice, lođe balkoni, strehe vijenca i drugih istaka, vanjska stubišta, vanjske rampe za ulaz u zgradu, konstrukcije za zaštitu od sunca, rasvjetne dimne i ventilacijske kupole i sl.). Način izračuna građevinske (bruto) površine definiran je posebnim propisima.

**Građevinski pravac** predstavlja obvezni pravac kojim se određuje položaj građevine na građevnoj čestici, a određuje se u odnosu na regulacijski pravac.

**Hortikulturno uređen teren ( hortikulturno uređena površina)**

Teren koji se obračunava kao minimalni postotak zelenila na građevnoj čestici a odnosi isključivo na vrijedno prirodno i uređeno zelenilo, bez popločanja, terasa i parkirališta.

**Koeficijent iskorištenosti građevne čestice- ukupni (kis)**

Odnos građevinske (bruto) površine građevine i površine građevne čestice. Ovim odredbama propisuje se maksimalni ukupni kis.

**Koeficijent iskorištenosti nadzemni (KisN)**

Odnos građevinske (bruto) površine nadzemnih etaža građevine i površine građevne čestice.

**Koeficijent iskorištenosti podzemni (KisP)**

Odnos građevinske (bruto) površine podzemnih etaža građevine i površine građevne čestice.

**Koeficijent izgrađenosti građevne čestice (kig)**

Odnos izgrađene površine zemljišta pod građevinom i ukupne površine građevne čestice (zemljište pod građevinom je vertikalna projekcija svih zatvorenih, otvorenih i natkrivenih konstruktivnih dijelova građevine osim balkona, na građevnu česticu, uključivši i terase u prizemlju građevine kada su iste konstruktivni dio podzemne etaže). Nenatkriveni bazeni do 100 m2 ukopani u tlo ne obračunavaju se u koeficijent izgrađenosti građevne čestice.

**Konačno zaravnan i uređen teren**

Uređeni parter građevne čestice neposredno uz građevinu (zemljana podloga, opločenja i sl.) čija najniža visinska kota uz pročelje građevine u odnosu na visinsku kotu prirodnog terena prije gradnje može varirati do + ili – 1,5 m na kosom terenu. Pod konačno zaravnanim i uređenim terenom ne smatra se i ulazna rampa u podrumsku etažu najveće širine 5,5 m, isključivo za ulaz u garažu, smještena uz pročelje. Kako bi se nedvojbeno mogao dokazati status konačno zaravnanog i uređenog terena, potrebno je prilikom ishođenja akta za gradnju priložiti geodetski snimak s visinskim kotama prirodnog terena prije gradnje.

**Koridor prometnice** - predstavlja prometni pravac, unutar kojeg se može razviti trasa prometnice s pripadajućom infrastrukturom, rezerviran za izgradnju autoceste, brze ceste i ostalih cesta kao i jadranske željeznice.

**Kosi teren**

Teren čiji je nagib veći od 12% u presjecima paralelnim sa smjerom nagiba građevne čestice na dijelu na kojem je planirana gradnja građevine.

**Nadzemne etaže**

Nadzemne etaže su: suteren, prizemlje, etaže katova i potkrovlje (S,P,K,Pk). Nadzemnom etažom se ne smatraju građevinski dijelovi zgrade iznad ravnog krova zgrade, kao što su zatvoreni dijelovi konstrukcije stubišta, strojarnice lifta, klimatizacije, ventilacije i sl., čiji gabariti nisu veći od tehnoloških potreba, maksimalne površine 20 m2 i maksimalne visine 3,5 m i koji ne omogućuju korištenje tog prostora u smislu osnovne namjene građevine. Zbog konfiguracije terena, pored suterena i druge nadzemne etaže mogu biti djelomično ukopane.

Podrum koji nije potpuno ukopan smatra se nadzemnom etažom, u smislu ovih Odredbi.

**Os ceste** - predstavlja polovinu širine poprečnog profila izvedenog stanja ceste.

**Osnovna građevina**

Građevina iste ili pretežite namjene sukladno prostorno-planskoj namjeni.

**Podzemne etaže**

Podzemna etaža je potpuno ukopan podrum (Po) čiji je volumen ukopan 100% u konačno uređen i zaravnan teren. Podzemnom etažom smatra se i potpuno ukopani podrum sa ulaznom rampom u podrumsku etažu najveće širine 5,5 m izvedenu isključivo za ulaz u garažu, koja je smještena uz pročelje građevine. Zgrade mogu imati više podzemnih, potpuno ukopanih etaža.

**Pomoćna građevina**

Građevina koja se gradi na građevnoj čestici namijenjenoj gradnji osnovne građevine, a čija je namjena u funkciji osnovne građevine, kao što su: garaža, bazen, spremište, drvarnica, vrtna sjenica, nadstrešnica i slična građevina.

Pomoćnom građevinom smatra se i sabirna jama, spremnik i slična građevina, ukoliko je njena visina na najnižoj točki konačno zaravnanog i uređenog terena uz građevinu viša od 1,0 m.

**Predvrt**  je hortikulturno uređen teren minimalne širine 1,0 m od regulacijske linije javnoprometne površine s koje se pristupa građevini.

**Prirodni teren**

Neizgrađena površina zemljišta (građevne čestice), bez promjene kote terena u odnosu na zatečeni teren, koja je uređena kao zelena površina bez podzemne ili nadzemne gradnje i natkrivanja, parkiranja, bazena, sportsko-rekreacijskih igrališta i slično, a prikazana na geodetskom snimku zatečenog stanja, geodetskom situacijskom nacrtu ili drugoj odgovarajućoj geodetskoj podlozi s prikazom visinskih kota. U tehničkoj dokumentaciji za ishođenje akta za građenje potrebno je u presjeku građevine obavezno ucrtati liniju prirodnog (zatečenog) terena.

**Profil prometnice** – predstavlja karakterističan poprečan presjek ceste sa utvrđenim dimenzijama za kolni i pješački promet. U profil prometnice nije uključena širina bankine i odvodnog jarka

**Regulacijski pravac** predstavljapravac koji razgraničuje površine građevnih čestica i postojećih ili planiranih prometnih površina s kojih se ostvaruje kolni pristup građevini te prema ostalim dodirnim kolnim ili pješačkim površinama (pješačkim stazama, prilazima i sl.). U smislu režima korištenja regulacijski pravac odvaja javnu površinu od privatne površine. Građevna čestica može imati jedan ili više regulacijskih pravaca.

**Tihi obrt**

Tihi obrt u smislu ovih odredbi predstavlja obavljanje gospodarskih aktivnosti koje su kompatibilne stanovanju, tj. koje ne proizvode buku veću od dopuštene sukladno posebnom propisu, ne proizvode neugodne mirise, ne zahtijevaju značajan promet te nemaju utjecaja na zdravlje ljudi kao npr. intelektualne usluge, financijske usluge, servisi, umjetničke djelatnosti i sl., a sve sukladno odluci o komunalnom redu.

**Visina** građevine mjeri se od najniže kote konačno zaravnanog i uređenog terena uz pročelje građevine na njenom najnižem dijelu do vijenca građevine.

**Vijenac građevine** je**:**

* kod građevina s ravnim krovom kota gornjeg ruba nosive stropne konstrukcije posljednje etaže bez slojeva krova zadnjega kata,
* kod građevina s kosim krovom i građevina s etažom koja se upisuje u pretpostavljeni volumen građevine s kosim krovom vrh nadozida potkrovlja, odnosno kota sjecišta unutarnje plohe nadozida i unutarnje plohe stropne konstrukcije kosog krova.

Kod izvedbe kosog krova visina nadozida mjerena od gotovog poda ne može biti viša od 1,2 m.

Kod izvedbe ravnog krova maksimalna visina krovne atike iznad gornje kote stropne konstrukcije može iznositi 1,2 m.

Pri iskazivanju naziva etaža potrebno je pridržavati se propisanog broja nadzemnih etaža i propisanih visina.

**Vrste građevina (po tipu)**

*Niska*

Građevina s najviše tri funkcionalne jedinice, maksimalne visine 8 m na ravnom i 10 m na kosom terenu.

*Srednje visoka građevina*

Građevina s najviše osam funkcionalnih jedinica, maksimalne visine 11 m na ravnom i 13 m na kosom terenu.

*Visoka*

Građevina s najviše dvadeset funkcionalnih jedinica., visine 16 m na ravnom i 18 m na kosom terenu.

Generalnim urbanističkim planom moguće je odediti i drugačiji broj funkcionalnih jednica za pojedine vrste građevina.

Građevine ostalih namjena (pretežno poslovne (M2), poslovne namjene (K), gospodarske (T) i dr.), ovisno o urbanim pravilima definiranim ovim Odredbama, grade se kao niske, srednje visoke ili visoke.

*Slobodnostojeća građevina (SS)*

Građevina koja sa svih strana ima neizgrađen prostor (vlastitu građevnu česticu ili javnu površinu), uz građevinu može biti prislonjena pomoćna građevina.

*Dvojna građevina (D)*

Građevna cjelina koja se sastoji od dvije fizički spojene građevine (lamele). Svaka lamela dvojne građevine jednom se cijelom stranom ili najmanje jednom polovinom (1/2) duljine jedne strane nalazi na granici građevne čestice i na toj strani se naslanja na susjednu građevinu, dok s ostalih strana ima neizgrađen prostor (vlastitu građevnu česticu). Uz dvojnu građevinu može biti prislonjena pomoćna građevina. Dvojne građevine se na kosom terenu ne mogu smještati jedna „iza“ druge, već samo prislanjati bočnim stranama jedna uz drugu, paralelno sa slojnicama terena. Visina vijenca obje lamele može odstupati maksimalno 1,0 m. Arhitektonsko oblikovanje mora biti ujednačeno arhitektonskim izričajem i tipologijom.

*Niz (N)*

Građevna cjelina (sklop) od najmanje tri međusobno prislonjene osnovne građevine približno jednakih gabarita i oblikovanja, odnosno građevina koja se s najmanje dvije cijele strane, i to najmanje jednom polovinom (1/2) duljine svake od tih strana, nalazi na granicama građevne čestice prema susjednim građevinama dok s ostalih strana ima neizgrađen prostor (vlastitu građevnu česticu). Visina vijenca građevina u nizu može odstupati maksimalno 1,0 m. Uz građevinu može biti prislonjena pomoćna građevina. Arhitektonsko oblikovanje mora biti ujednačeno arhitektonskim izričajem i tipologijom.

(2) Kada se u pojmovniku u stavku 1. ovog članka navode pojmovi definirani zakonskim propisima i podzakonskim aktima (GBP, Kis, Kig,......) u slučaju promjene zakonskih propisa primjenjivat će se definicije sukladne istima.“

U članku 9., na kraju stavka 1. dodaje se rečenica: „Najviše 30% GBP niske, srednje visoke i visoke stambeno-poslovne građevine može biti poslovne namjene.”

Stavak 3. se briše.

U članku 10., na kraju stavka 1. dodaje se rečenica: „Najviše 30% GBP niske, srednje visoke i visoke stambeno-poslovne građevine može biti poslovne namjene.”

U članku 14. stavku 5., točki 9., iza riječi „sadržaji“ dodaju se riječi: „maksimalno 20% građevinske bruto površine”

U članku 23., na kraju članka, dodaje se nova rečenica: „U građevinsku česticu ne može biti uključena neevidentirana komunalna infrastruktura u vanknjižnom vlasništvu jedinice lokalne samouprave.“

U članku 38., stavku 2. riječ „pekara“ se briše. Rečenica „Unutar obuhvata zone predviđen je smještaj pekare“ se briše.

U stavku 3., točki 7. broj „20%“ zamjenjuje se brojem „30%“.

U točki 10. dio rečenice „ako se promet u mirovanju rješava podzemnim etažama iste se izuzimaju iz izračuna koeficijenta iskorištenosti (kis)” se briše. Riječ “Nadzemni” se mijenja riječju “Podzemni”. Rečenica “Udaljenost podzemne etaže od javne prometnice može biti i manja od 5 m ako se zadovolje konstruktivni uvjeti i građevine i prometnice.” se briše.

U članku 39. stavku 1., točki 7., broj „20%“ se zamjenjuje brojem „30%“

U točki 10., dio rečenice „ako se promet u mirovanju rješava podzemnim etažama iste se izuzimaju iz izračuna koeficijenta iskorištenosti (kis)” se briše. Riječ “Nadzemni” se zamjenjuje riječju “Podzemni”. Rečenica „Udaljenost podzemne etaže od javne prometnice može biti i manja od 5 m ako se zadovolje konstruktivni uvjeti i građevine i prometnice.” se briše.

U stavku 2. riječi „sljedeće uvjete“ zamjenjuju se rečenicom „poštivanje uvjeta iz stavka (1). U slučaju da je veličina građevne čestice manja te izgrađenost i iskorištenost veća od propisane u prethodnom stavku, građevine se rekonstruiraju u postojećim gabaritima uz zadržavanje postojeće udaljenosti.“ Točke 1.2. i 3. se brišu.

U članku 40. stavku 8., točki 7. riječ „srednju“ zamjenjuje se riječima „srednje visoku“.

U članku 41. stavku 1. točki 8. broj „40%“ se zamjenjuje brojem „20%“.

U stavku 2., točki 5. broj „2,0“ se zamjenjuje brojem „2,5“ a ostatak rečenice koji glasi: „za izložbeno-prodajne salone, poslovne i uslužne sadržaje, 3,5 za garažno poslovne građevine (ako urbanim pravilima nije propisan veći koeficijent iskorištenosti), 1,0 za zanatske i trgovačke sadržaje servise, obrte i usluge te ostale sadržaje.“ se briše. U točki 6. broj „3,0 m“ se zamjenjuje brojem „4,0 m“.

U točki 8., broj „20%“ se zamjenjuje brojem „30%“.

U točki 10. dio rečenice „ako se promet u mirovanju rješava podzemnim etažama iste se izuzimaju iz izračuna koeficijenta iskorištenosti (kis)” se briše. Riječ “Nadzemni” se zamjenjuje riječju “podzemni”. Rečenica na kraju točke “Udaljenost podzemne etaže od javne prometnice može biti i manja od 5 m ako se zadovolje konstruktivni uvjeti i građevine i prometnice.” se briše.

U stavku 3. riječi “pod slijedećim uvjetima” zamjenjuju se rečenicom „uz poštivanje uvjeta iz stavka (2). U slučaju da je veličina građevne čestice manja te izgrađenost i iskorištenost veća od propisane u prethodnom stavku, građevine se rekonstruiraju u postojećim gabaritima.“

Točke 1.2 i 3. se brišu.

U članku 42. stavku 1., točki 8. dio rečenice „ako se promet u mirovanju rješava podzemnim etažama iste se izuzimaju iz izračuna koeficijenta iskorištenosti (kis).“ se brišu. Riječ „Nadzemni“ se zamjenjuje riječju „podzemni“. Rečenica na kraju točke „Udaljenost podzemne etaže od javne prometnice može biti i manja od 5 m ako se zadovolje konstruktivni uvjeti i građevine i prometnice.“ se briše.

U stavku 2. točki 6. dio rečenice „ako se promet u mirovanju rješava podzemnim etažama iste se izuzimaju iz izračuna koeficijenta iskorištenosti (kis)“ se briše. Riječ „Nadzemni“ se zamjenjuje riječju „Podzemni“. Rečenica na kraju točke „Udaljenost podzemne etaže od javne prometnice može biti i manja od 5 m ako se zadovolje konstruktivni uvjeti i građevine i prometnice.“ se briše.

U stavku 3., točki 8. dio rečenice „ako se promet u mirovanju rješava podzemnim etažama iste se izuzimaju iz izračuna koeficijenta iskorištenosti (kis)“ se briše. Riječ „Nadzemni“ se zamjenjuje riječju „Podzemni“. Rečenica na kraju točke „Udaljenost podzemne etaže od javne prometnice može biti i manja od 5 m ako se zadovolje konstruktivni uvjeti i građevine i prometnice.“ se briše.

U stavku 4. točki 6. dio rečenice „ako se promet u mirovanju rješava podzemnim etažama iste se izuzimaju iz izračuna koeficijenta iskorištenosti (kis)“ se briše. Riječ „Nadzemni“ se zamjenjuje riječju „Podzemni“. Rečenica na kraju točke „Udaljenost podzemne etaže od javne prometnice može biti i manja od 5 m ako se zadovolje konstruktivni uvjeti i građevine i prometnice.“ se briše.

U članku 43. stavku 2. točki 6. broj „1,5“ se zamjenjuje brojem „1,0“

U točki 7. dio rečenice „ako se promet u mirovanju rješava podzemnim etažama iste se izuzimaju iz izračuna koeficijenta iskorištenosti (kis)“ se briše. Riječ „Nadzemni“ se zamjenjuje riječju „Podzemni“. Rečenica na kraju točke „Udaljenost podzemne etaže od javne prometnice može biti i manja od 5 m ako se zadovolje konstruktivni uvjeti i građevine i prometnice.“ se briše.

U stavku 5. riječi „uz poštivanje sljedećih urbanističkih parametara“ zamjenjuju se riječima „sukladno provedenom urbanističko arhitektonskom natječaju (oznaka: 71-19/DU-AU/N)“.

Točke 1.2. i 3. se brišu.

U članku 44. stavku 1. riječ u zagradama „skupnih“ se briše, a iza riječi „građevina“ dodaju se riječi „u nizu“.

U stavku 2., točki 7. dio rečenice „ako se promet u mirovanju rješava podzemnim etažama iste se izuzimaju iz izračuna koeficijenta iskorištenosti (kis)“ se briše. Riječ „Nadzemni“ se zamjenjuje riječju „Podzemni“. Rečenica na kraju točke „Udaljenost podzemne etaže od javne prometnice može biti i manja od 5 m ako se zadovolje konstruktivni uvjeti i građevine i prometnice.“ se briše.

U članku 44a., stavku 1. dio rečenice „uz uvjet da se zadržava postojeća gustoća korištenja“ se briše.

Iza članka 45a. dodaje se novi članak 45b. koji glasi:

1. „Zbog nedostatka parkirališnih mjesta omogućava se gradnja javnih garaža i na drugim lokacijama od onih propisanih u grafičkom dijelu plana na kartografskom prikazu 3.1. „Prometna i komunalna infrastrukturna mreža – Promet“ u mješovitim zonama namijenjenim pretežito stanovanju (M1) i pretežito poslovnim zonama (M2).,
2. Izuzetno, zbog velikih potreba i ograničene površine za realizaciju većih garažnih kapaciteta, omogućava se gradnja javne garaže do 250 garažnih mjesta i u okviru poslovne zone oznake K4 u ulici Frana Supila.
3. Građevina može imati jednu ili više podzemnih etaža. Sve nadzemne i podzemne etaže obvezno je koristiti kao javnu garažu za parkiranje vozila.
4. Krovnu etažu građevine po mogućnosti izvesti kao prohodnu, koja može služiti kao uređena javna površina s otvorenim rekreacijskim sadržajima (košarkaško igralište, dječje igralište i sl.) s hortikulturnim uređenjem, moguće i u kombinaciji s manjim ugostiteljskim objektom (kafić, restoran). Ukoliko se i krovna etaža koristi za parkiranje, moguće je postavljanje nadstrešnica za zaštitu od sunca uz obvezno ozelenjavnje uz granicu građevne čestice.
5. Način i uvjeti gradnje:
* građevine se grade kao slobodnostojeće
* najmanja površina građevne čestice iznosi 400 m2, a najveća površina 2.500 m2
* koeficijent izgrađenosti (Kig) se određuje kako slijedi:
* od 400-800 m2, maksimalni Kig 0,8
* od 801-1200 m2, maksimalni Kig 0,7
* od 1201- 2500 m2, maksimalni Kig 0,65
* najveći koeficijent iskorištenosti iznosi 4,5
* najveća katnost iznosi Po + (S) ili P +1 ili podrum, suteren ili prizemlje i kat, maksimalna visina 8,0 m
* omogućava se gradnja više podzemnih, potpuno ukopanih etaža.
1. minimalna udaljenost nadzemne etaže od ruba građevne čestice iznosi 4,0 m i od ruba javnoprometne površine 5,0 m. Ovisno o kategoriji prometnice s koje je osiguran prilaz javnoj garaži, moguća je i manja udaljenost od javnoprometne površine, uz obveznu suglasnost nadležnog tijela.
2. podzemne etaže mogu biti udaljene minimalno 1,0 m od ruba građevne čestice ako se zadovolje konstruktivni uvjeti i okolnih građevina, a od javnoprometne površine minimalno 3,0 m, sve uz poštivanje preporuka iz geomehaničkog elaborata i uputa ovlaštenog projektanta i revidenta glavnog projekta ukoliko je takva revizija (kontrola) propisana. Iznimno, udaljenost podzemnih etaža od javne prometne površine može biti i manja, ali ne manja od 1m, ukoliko geomehaničke karakteristike tla definirane elaboratom to dopuštaju, a projektno rješenje odobrava ovlašteni revident kada je takva revizija (kontrola) propisana na način da se javna prometna površine ne ugrožava.
3. građevna čestica mora se nalaziti uz izgrađenu javno-prometnu površinu, kolnika širine najmanje 5,0 metara,
4. najmanje 20% površine građevne čestice mora biti hortikulturno uređeno.

U članku 46. točki 5. broj „3,0 m“ se zamjenjuje brojem „4,0 m“

U članku 46a. stavku 7. riječ „ZOP-a“ zamjenjuje se riječima „prostora ograničenja“

U stavku 8., ispred riječi „Rekreacijsko“ dodaje se riječ „Sportsko“. Riječi „koje služi za paintball“ se zamjenjuju riječima „na otvorenom“, riječ „ se“ se briše i dodaje se iza riječi „može“. U zagradama se iza riječi „pješačke staze i “ dodaje riječ „sl.“ a ostatak rečenice se briše. Iza riječi „postojeću konfiguraciju terena“ dodaje se „ne narušavajući prirodne i krajobrazne vrijednosti i to na način da:

* izgrađenost zgradama u obuhvatu zahvata u prostoru sportsko-rekreacijskog igrališta na otvorenom nije veća od 4%,
* najmanje 30% obuhvata zahvata u prostoru sportsko-rekreacijskog igrališta na otvorenom bude uređeno kao parkovni nasadi i prirodno zelenilo.“ U posljednjoj rečenici broj „100 m²“ se zamjenjuje brojem „50 m²“.

U članku 47a. stavku 18., iza riječi „prostornog uređenja“ dodaju se riječi „ukoliko urbanim pravilima nije propisano drugačije“.

U članku 49. iza stavka 1. dodaje se novi stavak 1a. koji glasi:

„(1 a) Kapacitet stambenih i stambeno poslovnih građevina definira se brojem funkcionalnih jedinica.“

U stavku 2. iza riječi „srednje“ dodaje se riječ „visoke“. Riječi „četiri stambene“ zamjenjuju se riječima „tri funkcionalne“. Iza riječi „Srednje“ dodaje se riječ „visoka“. Riječ „stambenih“ se zamjenjuje riječju „funkcionalnih“. Riječi „više od osam stambenih“ se zamjenjuju riječima „najviše 20 funkcionalnih“.

U stavku 3. znak „(S)“ se briše, a riječi u zagradama „ili suteren“ se brišu“

U stavku 4. znak „+ S“ se mijenja znakom „(S)“. Iza riječi u zagradi „podrum“ dodaje se riječ „ili“

U stavku 5. iza riječi „Srednje“ dodaje se riječ „visoke“, a znak (S) se briše. Riječi u zagradama „ili suteren“ se brišu. Broj „13,0 m“ se mijenja brojem „11,0 m“

U stavku 6. iza riječi „Srednje“ dodaje se riječ „visoke“ a znak „+ S“ se mijenja znakom „(S)“. Iza riječi u zagradi „podrum“ dodaje se riječ „ili“. Broj „15,0 m“ se mijenja brojem „13,0 m“

U stavku 7. broj „17,0 m“ se mijenja brojem „16,0 m“.

U stavku 8. broj „19,0 m“ se mijenja brojem „18,0 m“.

U stavku 9. broj „35 m“ se mijenja brojem „22 m“.

Stavci 11,12,13,14,15 i 16. se brišu.

U stavku 17. riječ „skupnih“ se briše, a iza riječi građevina dodaje se riječ „u nizu“. Rečenica „Parkirne i garažne površine, kapaciteta sukladno normativima propisanim ovim Planom moraju biti osigurane na građevnoj čestici, ako se promet u mirovanju rješava podzemnim etažama iste se izuzimaju iz izračuna koeficijenta iskorištenosti (kis).” se briše. Riječ „nadzemni“ se zamjenjuje riječju „podzemni“. Rečenica „Udaljenost podzemne etaže od javne prometnice može biti i manja od 5 m ako se zadovolje konstruktivni uvjeti i građevine i prometnice.“ se briše.

U stavku 19. rečenica „Krov je nagiba od 20 do 30 stupnjeva.” se zamjenjuje se rečenicama “„Građevine mogu imati ravni, kosi, bačvasti ili slični i kombinirani krov. Nagib ravnog krova uvjetovan je potrebnim padom za odvodnju oborinske vode s krova. Kosi, bačvasti ili slični i kombinirani krov kao i tradicijski kosi krov s pokrovom od kupe kanalice moraju imati nagib od 20 do 30 stupnjeva.“ Rečenica „Ako je oblikovano ravnim ili mješovitim krovom, može imati najviše 75% površine karakteristične etaže.” se briše. Broj 1,20 m“ se zamjenjuje brojem „1,50 m“. Na kraju stavka dodaje se nova rečenica: „Ne dopušta se izvedba terasa „urezanih“ unutar kosog krova.“

Stavak 21. se briše.

Članak 49a. se briše.

U članku 50. stavku 2. iza riječi „odvodnje“ dodaje se riječ „samo“, iza riječi „za“ dodaje se riječ „niske“ i iza riječi „građevine“ dodaju se riječi: „sa maksimalno 3 funkcionalne cjeline“. Riječi „veličine do 10 ES (ekvivalent korisnika)“ se brišu.

U članku 51. stavak 1. točka 3., riječi „skupne građevine“ se zamjenjuju riječju „niz“.

U članku 52. stavak 1. u tablici, izraz „Skupne građevine“ u 3. i 6. retku zamjenjuje se riječju „Niz“.

U stavku 2. riječ „srednjih“ se zamjenjuje riječju „srednje visokih“. Izraz „Skupne građevine“ u tablici se u 3. retku zamjenjuje riječju „Niz“.

U stavku 3. u tekstu ispod tablice, iza riječi „dopušta se“ dodaje se riječ „nova“, a iza riječi „gustoću“ dodaje se rečenica „te rekonstrukcija postojećih srednje visokih i niskih građevina prema uvjetima za srednju i nisku gustoću“

U stavku 5., točki 2. broj „300 m² se zamjenjuje brojem „400 m². U točki 3. riječ „“može“ zamjenjuje se riječju „mora“ a iza riječi „iznositi“ dodaje se broj 3,0 m“. Riječi „1,0 m ako se na toj strani ne izvode otvori“ se brišu. Točke 4, i 6. se brišu, te se dodaju nove točke koje glase:

„7. Rekonstrukcija postojećih građevina (samostojećih, dvojnih i građevina u nizu) moguća je ukoliko zadovoljavaju urbanističke parametre za neizgrađeni dio građevinskog područja naselja propisane u članku 52. točka 5.2.1. (površinu građevne čestice, Kig i Kis), te propisanu udaljenost od minimalno 3,0 m od granice građevne čestice, maksimalnu visinu propisanu u članku 49. točkama 3. i 4. za niske građevine. U svim ostalim slučajevima postojeće građevine se mogu rekonstruirati isključivo u postojećim gabaritima bez mogućnosti otvaranja otvora na onoj strani građevine koja ne zadovoljava propisanu udaljenost.

8. minimalni postotak hortikulturno uređenog terena na građevnoj čestici je 40%.

9. za gradnju i rekonstrukciju građevina u zoni povijesnih vrtova potrebno je ishoditi konzervatorske uvjete.“

U stavku 7., iza riječi „moguća je“ dodaju se riječi „izgradnja novih“, iza riječi „rekonstrukcija“ dodaje se riječ „postojećih“ a riječi „zadanim urbanim pravilima“ se brišu i zamjenjuju riječima „uvjetima za nisku stambenu izgradnju.“

Stavak 8. se briše i zamjenjuje novim stavcima koji glase:

„(8) Rekonstrukcija postojećih građevina (samostojećih, dvojnih i građevina u nizu) moguća je ukoliko zadovoljavaju urbanističke parametre za neizgrađeni dio građevinskog područja naselja propisane u članku 52. točka 5.2.1. (površinu građevne čestice, Kig i Kis), te propisanu udaljenost od minimalno 3,0 m od granice građevne čestice, maksimalnu visinu propisanu u članku 49. točkama 3. i 4. za niske građevine. U svim ostalim slučajevima postojeće građevine se mogu rekonstruirati isključivo u postojećim gabaritima bez mogućnosti otvaranja otvora na onoj strani građevine koja ne zadovoljava propisanu udaljenost.

(8a) Kod rekonstrukcije građevina moguće je zadržati postojeću udaljenost građevinskog pravca prema regulacijskom pravcu.

(8b) Minimalni postotak hortikulturno uređenog terena na građevnoj čestici je 30%.

(8c) Za zaštićene ruralne sklopove potrebno je ishoditi konzervatorske uvjete.“

U stavku 9. iza riječi „predviđena je“ dodaju se riječi „rekonstrukcija postojećih građevina i“, riječ „srednjih“ se briše i zamjenjuje riječima „srednje visokih“, a iza riječi „sukladno“ dodaju se riječi „odredbama iz točke 5.2.2. (M12) i 5.2.3. (M13) kao i“.

U stavku 10., točki 2. , rečenica „a iznimno može biti i maksimalno 4,0 ako to nalaže konfiguracija terena,“ se briše. U točki 3. dio rečenice „ako se promet u mirovanju rješava podzemnim etažama iste se izuzimaju iz izračuna koeficijenta iskorištenosti (kis).“ se briše. Riječ „Nadzemni“ se zamjenjuje riječju „Podzemni“, a rečenica „Udaljenost podzemne etaže od javne prometnice može biti i manja od 5 m ako se zadovolje konstruktivni uvjeti i građevine i prometnice.“ se briše. U točki 4. dodaje se podtočka 4.5. „javna i društvena namjena“.

Iza stavka 10. dodaje se novi stavak 10a. koji glasi:

„(10a) Minimalni postotak hortikulturno uređenog terena na građevnoj čestici je 30%.“

U članku 53. stavku 1., iza riječi „srednje“ dodaje se riječ „visoke“. Rečenice „U izgrađenom dijelu naselja niska i srednja građevina ne može biti udaljena od susjedne međe manje od 3,0 m ali ne manje od 1,0 m. Otvori na toj strani od međe moraju biti udaljeni najmanje 3,0 m“ se brišu. Riječ u zagradi „tarace“ se briše, a iza zagrade se dodaje zarez i riječi „osim terasa na tlu“.

U stavku 2., dio rečenice „u neizgrađenom dijelu naselja 4,0 m od susjedne međe u izgrađenom dijelu naselja“ se briše.

Stavak 3. se briše.

U članku 54., na kraju stavka 1. dodaje se:

„Minimalna udaljenost regulacijskog pravca od osi ceste treba iznositi minimalno polovinu širine poprečnog profila prometnice definirane ovim planom.

Udaljenost regulacijskog pravca od osi kolnika ulice ne može biti manja od 4,5 m, osim u već izgrađenim dijelovima grada s formiranim ulicama, ali ne manje od 1,5 m.“

U stavku 3., riječ „smjera“ zamjenjuje se riječju „pravca“.

U članku 54a., u stavku 1., iza riječi građevine, dodaje se „(samostojeće, dvojne, niz)“. Znakovi „M14 i M16“ se brišu. Iza riječi „Odluke“ dodaje se zarez i riječi „ali ne manjim od 200 m2“, a iza riječi „rekonstruirati“ ostatak stavka se briše i zamjenjuje sa rečenicom: „uz poštivanje zatečenog koeficijenta izgrađenosti (ako je veći od propisanog), propisanog koeficijenta iskorištenosti, propisane visine, uz propisanu udaljenost od susjednih građevina.“

Stavci 2,3,4 i 5. se brišu i zamjenjuju novim stavcima koji glase:

„(2) Kad je površina čestice zgrade ujedno i površina građevinske čestice, omogućuje se rekonstrukcija u okviru postojećih gabarita.

(3) Ako je postojeća građevina (ruševina) identična građevnoj čestici, ako se radi o samostojećim, dvojnim ili građevinama u nizu pa one ne mogu formirati građevinsku česticu (između ostaloga objekti i sklopovi ambijentalne vrijednosti postojećih zgrada ili ruševina), mogu se rekonstruirati u postojećim horizontalnim gabaritima, visine prema materijalnim dokazima o nekadašnjoj katnosti ili prema zatečenoj izvornoj katnosti, za što je potrebno konzultirati Konzervatorski odjel u Dubrovniku.

(4) Građevine koje ne zadovoljavaju propisanu udaljenost rekonstruiraju se u okviru postojećih gabarita.

(5) Kod rekonstrukcije građevina moguće je zadržati postojeću udaljenost građevinskog pravca prema regulacijskom pravcu i dopušta se izvedba otvora na tom pročelju, osim kad je urbanim pravilima propisano drugačije.“

U članku 55., stavku 3. u prvoj rečenici briše se točka i dodaje zarez, a rečenica „Iznimno, na kosom terenu, garaža se može graditi odvojeno i na granici čestice prema javno prometnoj površini na udaljenosti od najmanje 3,0 m od ruba kolnika ako se takvom izgradnjom ne ugrožava sigurnost prometa i ne presijecaju važni prometni tokovi, ali ne prema državnoj cesti. Udaljenost garaže prema državnoj ili županijskoj cesti je najmanje 5,0 m od ruba kolnika ceste“ se briše i zamjenjuje riječima „ali mogu se graditi i odvojeno kao zasebne tlocrtne površine. Ako se garaža gradi kao zasebna građevina tada mora biti udaljena najmanje 3,0 m od ruba kolnika, ali ne prema državnoj cesti. Udaljenost garaže prema državnoj cesti je najmanje 5,0 m od ruba kolnika ceste“.

U stavku 6., riječ „skupnih“ se briše. Iza riječi „građevina“ dodaje se riječ „u nizu“.

Stavak 7. se briše

U članku 56. u stavku 1., iza riječi „bazena“ dodaju se riječi „ukopanog u tlo“. Dio rečenice „i iznosi maksimalno 0,3.“ se briše. Rečenica „Moguće je bazen graditi i na zasebnoj građevinskoj čestici“ se briše.

Stavak 3. se briše.

U članku 57., u stavku 3., riječi „na spoju ulica“ se zamjenjuju riječima „koja graniči sa ulicama“

U stavku 4., iza riječi „izgrađenom“ dodaju se riječi „i neizgrađenom uređenom“. Iza riječi „uređenje“ dodaje se riječ „kolnog“, a iza riječi „pristupa“ dodaje se rečenica „za niske građevine minimalne širine 3,0 m na kojeg se vežu najviše tri građevne čestice“, dok se dio rečenice „koji mora biti javni za dvije do tri građevinske čestice, ne manje širine od 3,0 m za kolni , a ne manje“ briše i zamjenjuje riječima „te pješačkog pristupa minimalne“. Riječi „za pješački pristup“ se brišu i dodaje se nova rečenica „Kolni pristup u svim ostalim slučajevima iznosi minimalno 5,5m“.

U stavku 6., iza riječi „visine“ briše se točka i dodaju riječi „osim između dvojnih građevina i građevina u nizu gdje mogu biti visine maksimalno 2,0 m.“

U stavku 7., iza riječi „predvrtove“ dodaju se riječi „minimalne širine 1 metar“.

U stavku 11. Iza riječi „biti“ dodaje se riječ „hortikulturno“.

Stavak 12. se briše.

U stavku 13. riječi „Pri formiranju građevnih“ se zamjenjuju riječima „Dozvoljava se gradnja niskih građevina na građevnim“. Riječi „gradnja se dozvoljava i na građevnim česticama“ se brišu.

U članku 59. u 1. stavku, iza broja „3,0 m“ dodaju se rečenice „a ukoliko ima više potpornih zidova kojima se kaskadno uređuje kosi teren tada je njihov međusobni razmak najmanje 1,0 m. Površina građevne čestice između potpornih zidova obvezno se mora hortikulturno urediti.“ Dio rečenice „bez smicanja zidova i interpolacije zelenila.“ se briše. Broj „0,85 m“ se zamjenjuje brojem „1,0 m“

U stavku 2., iza riječi „mjesta“ dodaju se riječi „te gradnji i rekonstrukciji nerazvrstanih cesta,“, a iza riječi „veća“ dodaje se zarez i riječi „ali ne veća od 6,0 m uz obvezno ozelenjavanje i zaštitu vizura.“. Riječi „sukladno projektnom rješenju“ se brišu.

U članku 62., u stavku 1. iza prve rečenice dodaju se nove rečenice: „Nagib ravnog krova uvjetovan je potrebnim padom za odvodnju oborinske vode s krova. Kosi, bačvasti ili slični i kombinirani krov kao i tradicijski kosi krov s pokrovom od kupe kanalice moraju imati nagib od 20 do 30 stupnjeva.“ Rečenica „Ako se građevine izvode s kosim krovom, minimalni nagib može iznositi 20˚, a maksimalni nagib 30˚.“ se briše.

U članku 67. iza stavka 8. dodaje se novi stavak 9. koji glasi:

„(9) Popis nerazvrstanih cesta na području Grada Dubrovnika sa nazivima ceste, opisom, duljinom i katastarskim česticama, naveden je u Odluci o nerazvrstanim cestama na području Grada Dubrovnika.“

U članku 68. iza stavka 3. dodaju se novi stavci 4. i 5. koji glase:

„(4) Projektna dokumentacija za rekonstrukciju i proširenje prometne mreže uz obalu Rijeke dubrovačke treba se temeljiti na detaljnoj konzervatorsko – krajobraznoj studiji i valorizaciji značajnog krajobraza Rijeke dubrovačke. Za realizaciju zahvata potrebna je provedba urbanističko – arhitektonskog natječaja.

(5) Prilikom izrade projektne dokumentacije za rekonstrukciju postojeće prometnice u svrhu rješavanja kolnog pristupa tvrđavi Imperijal na Srđu, potrebno je voditi računa o svjetlosnom onečišćenju kao i o mogućem vizualnom utjecaju na svjetsku baštinu grada Dubrovnika i kontaktnog područja.“

U članku 69. u stavku 5., iza riječi „kolovozu“ dodaje se rečenica „ukoliko postoje mogućnosti u prostoru“.

U stavku 8., rečenica „Iznimno se za stambene građevine s jednom stambenom jedinicom dozvoljava utvrđivanje uvjeta kolnog pristupa na osnovu postojećeg stanja prometnice ali uz uvjet da se građevna čestica formira na način da se parcelacijskim elaboratom izdvoji dio čestice potreban za rekonstrukciju prometnice planirane ovim planom i sukladno Zakonu preda jedinici lokalne samouprave.“ se briše.

Stavak 10. se briše.

U članku 71. stavku 3., iza broja „5,0 m.“ dodaje se rečenica „Minimalna udaljenost regulacijskog pravca od osi ceste treba iznositi minimalno polovinu širine poprečnog profila prometnice definirane ovim planom.“ Riječ „smjera“ se mijenja riječju „pravca“, a iza riječi „ulicama“ se dodaju riječi „ali ne manje od 1,5 m“.

Stavak 4. mijenja se i glasi:

„U izgrađenom i neizgrađenom uređenom dijelu građevinskog područja naselja, omogućuje se uređenje kolnog pristupa za niske građevine minimalne širine 3,0 m na kojeg se vežu najviše tri građevne čestice te pješačkog pristupa minimalne širine od 1,5 m. Duljina takvog pristupa može iznositi maksimalno 50,0 m.

Kolni pristup u svim ostalim slučajevima iznosi minimalno 5,5m.“

U stavku 10 riječi srednju“ se zamjenjuju riječima „srednje visoku“.

U članku 72. u stavku 1., dio rečenice „ako se promet u mirovanju rješava podzemnim etažama iste se izuzimaju iz izračuna koeficijenta iskorištenosti (kis).“ se briše. Riječ „Nadzemni“ se zamjenjuje riječju „Podzemni“. Rečenica „Udaljenost podzemne etaže od javne prometnice može biti i manja od 5 m ako se zadovolje konstruktivni uvjeti i građevine i prometnice.“ se briše i zamjenjuje rečenicom „Ako se gradi više od jedne potpuno ukopane etaže u svrhu garažiranja, moguće je isključivo u tu svrhu povećati koeficijent iskorištenosti (kis) za 0,3.“

U stavku 7, riječ „urediti“ se zamjenjuje riječju „osigurati“

U stavku 11., iza riječi „urediti“ dodaju se riječi „ili graditi“. Na kraju stavka se dodaju rečenice: „Pod uređenjem parkirališnih površina podrazumijeva se uređenje sukladno smjernicama, standardima i propisima koji se odnose na projektiranje parkirališta. S parkirališnih površina obvezno je omogućiti brzo i efikasno odvođenje oborinskih voda, koje ne smiju narušiti okolne građevine. Ukoliko se na parkiralištu omogućava smještaj 5 (ili više) vozila oborinsku odvodnju obvezno je riješiti putem separatora masti/ulja.“

U stavku 13., rečenica „Ako nije moguće rješavanje parkiranja na građevinskoj čestici te mjestima gdje nije moguće ostvariti kolni pristup, zadovoljavajući broj parkirališnih mjesta moguće je osigurati uplatom u skladu s posebnom odlukom Grada Dubrovnika.“ se zamjenjuje rečenicom: „Nije dopušteno formiranje gotovih parking sustava na otvorenim parkiralištima već samo u zatvorenim garažnim prostorima.“. U tablici se, u 1. retku riječ „stambena jedinica“ zamjenjuje riječju „funkcionalna jedinica“, a u 3.retku riječi „apartman, 1PM/ 1 apartman“ se brišu.

Iza stavka 14. dodaje se novi stavak 15. koji glasi:

„(15) Parkirališna mjesta na javnim površinama potrebno je projektirati sukladno pravilima struke i posebnim propisima.“

U članku 73., na kraju stavka 6. dodaje se rečenica: „Uvjeti za gradnju propisani su u članku 45.b. ovih Odredbi.“

Iza članka 73. dodaje se novi članak 73a. koji glasi:

„(1) Integrirani projekt Rijeka dubrovačka odnosi se na uređenje obalnog pojasa i rive s pripadajućom prometnicom kao i pristaništima za brodski prijevoz te pratećim sadržajima. U sklopu projekta planira se rekonstrukcija i proširenje prometne mreže.

(2) Projektna dokumentacija za rekonstrukciju i proširenje prometne mreže uz obalu Rijeke dubrovačke treba se temeljiti na detaljnoj konzervatorsko – krajobraznoj studiji i valorizaciji značajnog krajobraza Rijeke dubrovačke. Za realizaciju zahvata potrebna je provedba urbanističko – arhitektonskog natječaja.

(3) U obuhvatu projekta planiran je profil oznake F1 i prikazan je na kartografskom prikazu 3.1. „Promet“. Raspored površina unutar planiranog profila može biti i drugačiji sukladno urbanističko- arhitektonskom natječaju (kolnički traci, nogostup, biciklistička staza, šetnica) .“

U članku 80., na kraju se dodaje rečenica: „Planom užeg područja Luke Gruž potrebno je predvidjeti mogućnost uređenja prihvatilišta za beskućnike rekonstrukcijom željezničkog objekta na području Batahovine.“

U članku 90., u stavku 13. iza riječi „za“ dodaje se riječ „niske“, a riječi „veličine do 10 ES (ekvivalent korisnika)“ se brišu.

Iza stavka 13. dodaje se novi stavak 13a. koji glasi:

„13a) Do izgradnje sustava javne odvodnje za pojedine javne sadržaje izvan užeg gradskog područja (vrtići, manji športski objekti, boćališta i sl.) obvezno je skupljanje otpadnih voda putem sanitarno ispravne sabirne jame ili vlastitog uređaja za pročišćavanje otpadnih voda sa upuštanjem pročišćenih voda u upojni bunar ili drenažnu cijev na građevnoj čestici, a sve prema uvjetima Hrvatskih voda.“

U članku 91. u stavku 1., rečenica „Preliminarne zone sanitarne zaštite izvorišta pitke vode određene su na temelju istraživanja i opažanja za potrebe HE u slivu Trebišnjice i istraživanja za potrebe HE Ombla. Iz prikazanih zaštitnih područja, ističe se problem zaštite Omble, zbog odlagališta otpada na lokaciji Grabovica, koju treba istražiti i ovisno o rezultatima odlučiti o načinu sanacije odlagališta.“ se briše i zamjenjuje rečenicom: „Donesena je odluka o zaštiti izvorišta Ombla te je potrebno donijeti odluke o zaštiti izvorišta Račevica i Vrelo u Šumetu.“

Iza članka 91b. dodaje se novi članak 91c. koji glasi:

„(1) Slivno područje izvorišta pitke vode rijeke Omble podijeljeno je prema stupnju opasnosti od onečišćenja i radi smanjenja rizika od onečišćenja na sljedeće zone sanitarne zaštite:

zona ograničenja – IV. zona,

zona ograničenja i nadzora – III. zona,

zona strogog ograničenja i nadzora – II. zona i

zona strogog režima zaštite i nadzora – I. zona.

Prva zona podijeljena je na I.a i I.b zonu.

(2) Granice zona sanitarne zaštite prikazane su na kartografskom prikazu 4.4. “Područja primjene posebnih mjera uređenja i zaštite - Uređenje zemljišta, zaštita posebnih vrijednosti “1:10000.

(3) IV. zona sanitarne zaštite Izvorišta obuhvaća sliv Izvorišta izvan III. zone sanitarne zaštite s mogućim tečenjem kroz pukotinsko i pukotinsko - kavernozno podzemlje u uvjetima velikih voda, do vodozahvata u razdoblju od 40 do 50 dana. Iznimno IV. zona obuhvaća sliv Izvorišta izvan III. zone sanitarne zaštite na kojem su utvrđene prividne brzine podzemnog tečenja manje od 1 cm/s, kao i ukupno priljevno područje koje sudjeluje u obnavljanju voda Izvorišta. Područje obuhvaćeno IV. zonom nalazi se većinom na teritoriju Bosne i Hercegovine, a manjim dijelom na području Crne Gore.

(3) III.zona sanitarne zaštite Izvorišta obuhvaća dio sliva od vanjske granice II. zone sanitarne zaštite do granice s koje je moguće tečenje kroz podzemlje do vodozahvata u razdoblju od 1 do 10 dana u uvjetima velikih voda, odnosno područja s kojih su utvrđene prividne brzine podzemnih tečenja od 1 do 3 cm/s, odnosno područje koje obuhvaća pretežiti dio slivnog područja. Područje obuhvaćeno III. zonom nalazi se na teritoriju Republike Hrvatske i Bosne i Hercegovine.

(4) U III. zoni, zabranjuje se:

1. skladištenje i odlaganje otpada, gradnja odlagališta otpada osim sanacija postojećeg u cilju njegovog zatvaranja, građevina za zbrinjavanje otpada uključujući spalionice otpada te postrojenja za obradu, oporabu i zbrinjavanje opasnog otpada,
2. građenje cjevovoda za transport tekućina koje mogu izazvati onečišćenje voda bez propisane zaštite voda,
3. izgradnja benzinskih postaja bez spremnika s dvostrukom stjenkom, uređajem za automatsko detektiranje i dojavu propuštanja te zaštitnom građevinom (tankvanom),
4. podzemna i površinska eksploatacija mineralnih sirovina osim geotermalnih voda i mineralnih voda.

(5) Iznimno od stavka 4. točke 1. u III. zoni dopušta se izgradnja centra za gospodarenje otpadom, sukladno posebnim propisima o otpadu, pod sljedećim uvjetima:

* da je zahvat centra planiran odgovarajućim planskim dokumentima gospodarenja otpadom usklađenim s planskim dokumentima upravljanja vodama,
* da su za lokaciju centra, odnosno uži prostor zone sanitarne zaštite u kojem se isti namjerava izgraditi, provedeni detaljni vodoistražni radovi kojima je ispitan mogući utjecaj zahvata centra na stanje vodnog tijela iz kojeg se zahvaća ili je rezervirano za zahvaćanje vode namijenjene ljudskoj potrošnji, uključujući i vodna tijela mineralne i termomineralne vode, te da je na temelju istih moguće utvrditi i provesti odgovarajuće mjere zaštite voda koje će osigurati najmanje dobro stanje toga vodnog tijela u skladu sa standardima propisanim posebnim propisom o standardu kakvoće voda,
* da je lokacija centra izvan poplavnog područja ili zaštićena od štetnog djelovanja voda,
* da je osigurana privremena i trajna zaštita od prodora oborinskih voda u građevinu za trajno odlaganje nakon obrade i/ili oporabe otpada u sklopu centra, te spriječeno istjecanje iz nje u okolni prostor (vodonepropusnost), a posebno u vode,
* da se tijekom rada centra provodi stalni pojačani monitoring emisija otpadnih voda kao i stanja voda u priljevnom području Izvorišta za koje postoji rizik od onečišćenja koje potječe iz centra u skladu s odgovarajućim vodopravnim aktom na teret pravne osobe koja upravlja centrom,
* da se provodi pojačani monitoring vodonepropusnosti svih građevina u sustavu centra prema odgovarajućem vodopravnom aktu

(6) U poljoprivrednoj proizvodnji poljoprivredna gospodarstva dužna su provoditi mjere propisane odgovarajućim programom zaštite voda od onečišćenja uzrokovanog nitratima poljoprivrednog podrijetla i pridržavati se načela dobre poljoprivredne prakse.

(7) U III. zoni zabranjuje se i:

1. ispuštanje nepročišćenih otpadnih voda,
2. građenje postrojenja za proizvodnju opasnih i onečišćujućih tvari za vode i vodni okoliš,
3. građenje građevina za oporabu, obradu i odlaganje opasnog otpada,
4. uskladištenje radioaktivnih i za vode i vodni okoliš opasnih i onečišćujućih tvari, izuzev uskladištenja količina lož ulja dovoljnih za potrebe domaćinstva, pogonskog goriva i maziva za poljoprivredne strojeve, ako su provedene propisane sigurnosne mjere za građenje, dovoz, punjenje, uskladištenje i uporabu,
5. izvođenje istražnih i eksploatacijskih bušotina za naftu, zemni plin kao i izrada podzemnih spremišta, skidanje pokrovnog sloja zemlje osim na mjestima izgradnje građevina koje je dopušteno graditi prema odredbama ove Odluke,
6. građenje prometnica, parkirališta i aerodroma bez građevina odvodnje, uređaja za prikupljanje ulja i masti i odgovarajućeg sustava pročišćavanja oborinskih onečišćenih voda,
7. upotreba praškastih (u rinfuzi) eksploziva kod miniranja većeg opsega.

(8) U III. zoni propisuju se slijedeće mjere zaštite:

1. Sve građevine moraju se priključiti na sustav javne odvodnje, uključujući pročišćavanje otpadnih voda. U iznimnim slučajevima kada priključenje na sustav javne odvodnje nije opravdano jer bi dovelo do nesrazmjernih materijalnih troškova u odnosu na ciljeve zaštite podzemnih voda, sanitarne otpadne vode iz individualnih objekata moguće je rješavati izgradnjom vodonepropusne sabirne jame ili uređajem s drugim stupnjem pročišćavanja, dok će se način ispuštanja industrijskih otpadnih voda definirati izdavanjem vodopravnih uvjeta.
2. Oborinske vode s manipulativnih površina gospodarskih i pravnih subjekata, a koje mogu biti onečišćene naftnim derivatima prethodno na lokaciji pročistiti u separatoru - taložniku te priključiti na sustav javne oborinske odvodnje ili ispuštati neizravno u podzemne vode putem upojnih građevina.
3. Transport opasnih tvari mora se obavljati uz propisane mjere zaštite sukladno propisima o prijevozu opasnih tvari.
4. Državne i županijske ceste u ovoj zoni moraju imati sustav za sprječavanje razlijevanja goriva i drugih opasnih tekućina u slučaju izlijetanja ili prevrtanja vozila, te sustav njihovog prikupljanja, pročišćavanja te odvođenja izvan zone.
5. Redovito provoditi ispitivanje vodonepropusnosti sabirnih jama te obvezne kontrole ispravnosti građevina za odvodnju i pročišćavanje otpadnih voda u propisanim rokovima sukladno važećim propisima.
6. Komina od prerade maslina ne smije se odlagati direktno na tlo, već ju je dozvoljeno kompostirati na vodonepropusnoj podlozi, bez procjeđivanja u okoliš. Nakon kompostiranja može se koristiti ravnomjerno raspoređena na poljoprivrednim površinama.
7. Spremnici lož ulja za potrebe domaćinstava, spremnici pogonskog goriva i maziva za poljoprivredne strojeve moraju biti dvostjeni u zaštitnoj građevini (vodonepropusnoj tankvani volumena dostatnog za prihvat ukupne količine goriva).
8. Trafostanice s uljnim transformatorom moraju imati vodonepropusnu uljnu jamu volumena dostatnog za prihvat ukupne količine ulja iz transformatora.
9. Upotreba gnojiva mora biti kontrolirana u skladu s potrebom biljaka za hranjivima.
10. Upotrebljavati biorazgradive nepostojane i/ili imobilne pesticide koristeći preporučene doze i metode primjene. Ne primjenjivati pesticide za nepovoljnih vremenskih uvjeta (kiša, jaki vjetar).
11. Objekti i prostori za držanje stoke i peradi moraju biti natkriveni. Izgradnjom jaraka i kanala mora se spriječiti dotok vanjske vode na područje za držanje životinja.
12. Pri izradi novih i reviziji postojećih programa - osnova gospodarenja šumama planirati preborno gospodarenje šumama bez oplodnih sječa. Radove i aktivnosti vezane uz gospodarenje šumama - izgradnju šumskih cesta i vlaka, izvoditi uz primjenu mjera zaštite voda, isključivo u suhom periodu i uz prethodnu prijavu službama nadležnim za vodno gospodarstvo.
13. Ograditi sva registrirana mjesta (ponori, jame i dr.) za koje se tijekom istraživačkih radova utvrdi ili se osnovano smatra da je moguća neposredna komunikacija s podzemnim vodama. Na ogradi je potrebno istaknuti upozorenja o propisanim zabranama.

(9) II. zona sanitarne zaštite Izvorišta (u daljnjem tekstu: II. zona) obuhvaća glavne podzemne drenažne smjerove u neposrednom slivu Izvorišta, s mogućim tečenjem kroz pukotinski sustav vodonosnika do zahvata vode u trajanju do 24 sata, odnosno područja s kojih su utvrđene prividne brzine podzemnih tečenja, u uvjetima velikih voda, veće od 3,0 cm/s, odnosno unutarnji dio klasičnog priljevnog područja. Područje obuhvaćeno II. zonom nalazi se na teritoriju Republike Hrvatske i Bosne i Hercegovine.

(10) U II. zoni, uz zabrane navedene za III zonu zabranjuje se i sljedeće:

1. poljoprivredna proizvodnja, osim ekološke proizvodnje uz primjenu dozvoljenih gnojiva i sredstava za zaštitu bilja prema posebnom propisu,
2. stočarska proizvodnja, osim poljoprivrednog gospodarstva odnosno farme do 20 uvjetnih grla uz provedbu mjera zaštite voda propisanih odgovarajućim programom zaštite voda od onečišćenja uzrokovanog nitratima poljoprivrednog podrijetla i načela dobre poljoprivredne prakse,
3. ispuštanje pročišćenih i nepročišćenih otpadnih voda s prometnica,
4. gradnja groblja i proširenje postojećih,
5. građenje svih industrijskih postrojenja koje onečišćuju vode i vodni okoliš,
6. građenje drugih građevina koje mogu ugroziti kakvoću podzemne vode,
7. sječa šume osim sanitarne sječe,
8. skladištenje i odlaganje otpada, gradnja odlagališta otpada, osim sanacija postojećih u cilju njihovog zatvaranja, građevina za zbrinjavanje otpada uključujući spalionice otpada, regionalnih i županijskih centara za gospodarenje otpadom, reciklažnih dvorišta i pretovarnih stanica za otpad ako nije planirana provedba mjera zaštite voda te postrojenja za obradu, uporabu i zbrinjavanje opasnog otpada.

(11) U II. zoni, uz mjere propisane za III zonu provode se i sljedeće mjere zaštite:

* + - 1. Otpadne vode zbrinjavati izgradnjom sustava javne odvodnje s odvođenjem otpadnih voda izvan zone. Sve građevine moraju se priključiti na sustav javne odvodnje, uključujući pročišćavanje otpadnih voda. U iznimnim slučajevima kada priključenje na sustav javne odvodnje nije opravdano jer bi dovelo do nesrazmjernih materijalnih troškova u odnosu na ciljeve zaštite podzemnih voda sanitarne otpadne vode iz individualnih objekata moguće je rješavati preko sabirne jame ili odgovarajućeg uređaja za pročišćavanje otpadnih voda sa ispuštanjem u prijemnik, prema uvjetima Hrvatskih voda.
1. Oborinske vode s državnih i županijskih cesta ili kod značajnijih rekonstrukcija istih, riješiti zatvorenim sustavom odvodnje izvan zone gdje će se nakon odgovarajućeg pročišćavanja kontrolirano ispustiti (vodotok, upojni bunar) ili spojiti na sustav oborinske odvodnje.
2. Trafostanice moraju imati suhe transformatore ili transformatore koji za izolacijsku tekućinu ne koriste konvencionalna mineralna ulja, već se za hlađenje transformatorskog postrojenja koriste drugi biorazgradivi ili za vodu i vodni okoliš neškodljivi materijali. U trafostanici je potrebno projektirati vodonepropusni bazen za prihvat rashladnog medija transformatorskog postrojenja. Vodonepropusni bazen mora biti volumena dovoljnog za prihvat kompletnog sadržaja rashladnog medija u trafostanici
3. Pri izradi novih i reviziji postojećih programa - osnova gospodarenja šumama planirati isključivo prebornu sječu, njegu sastojina i sječu sanitara, a radi održivog gospodarenja uz očuvanje prirodne strukture bez oplodnih sječa; radi zaštite šumskog tla od erozije i zamuljivanja vode kroz krško podzemlje dozvoliti izvlačenje sortimenta isključivo lakim traktorima, u sušnom razdoblju.

(12) I. zona sanitarne zaštite Izvorišta utvrđuje se radi zaštite Izvorišta i njegove neposredne okolice od bilo kakvog onečišćenja i zagađenja vode, te drugih slučajnih ili namjernih negativnih utjecaja. I. zona obuhvaća neposredno naplavno područje zahvata vode, izvor vodonosnika sa pukotinskom i pukotinsko - kavernoznom poroznosti, crpne stanice, građevine za čuvanje mjesta umjetnog napajanja vodonosnika sa pukotinskom poroznosti, bez obzira na udaljenost od zahvata vode. Područje obuhvaćeno I. zonom nalazi se na teritoriju Republike Hrvatske. I. zona dijeli se na I.a i I.b zonu.

I.a zona obuhvaća cijele k.č.: 443/9,449/4, 4/1 i 3; cijelu čest.zgr.1; dijelove katastarskih čestica 4/2,2/2,1/2 i 1/1, a sve u K.O. Komolac te cijele katastarske čestice 313/2,313/1, 504/19, 312/4 i dijelove k.č. 518/3, 314/3, 498/2, 312/3, 312/4, sve u K.O. Rožat.

I.b. zona obuhvaća područje s kojeg je moguć neposredan utjecaj s površine na izvorište i obuhvaća: dijelove k.č.1/1, 1/2 i 2/2 sve u K.O.Komolac te dijelove katastarskih čestica 312/4,312/2, 312/1, 312/3, 312/5, 314/3, 311 i 306 sve u K.O.Rožat.

(13) U I. zoni zabranjuju se sve aktivnosti osim onih koje su vezane uz zahvaćanje, kondicioniranje i transport vode u sustav javne vodoopskrbe.

(14) U I.a zoni sanitarne zaštite mjere zaštite provode se na način da je potrebno:

1. Područje zone mora biti ograđeno i označeno natpisima, a pristup dozvoljen samo osobama koje obavljaju djelatnosti vezane uz javnu vodoopskrbu.
2. Uspostaviti danonoćnu stražarsku službu.
3. Uspostaviti sigurnu komunikacijsku vezu (telefonsku i radijsku) sa središnjom upravom za vodoopskrbu i policijskom ispostavom.
4. Uspostaviti monitoring kakvoće vode.
5. Građevine i sadržaji unutar zone koji su neophodni za pogon vodozahvata moraju biti građeni i održavani s najvišim stupnjem sigurnosti u odnosu na zaštitu voda.

(15)Iznimno se mogu dopustiti određeni zahvati u prostoru odnosno određene djelatnosti u zonama sanitarne zaštite:

* ako se izradi projekt za pojedini zahvat koji nije dozvoljen te provedu detaljni i namjenski vodoistražni radovi kojima se ispituje utjecaj užega prostora zone sanitarne zaštite u kojem se namjerava izvesti zahvat u prostoru odnosno obavljati određena djelatnost (mikrozona) na vodonosnik,
* ako se na temelju detaljnih vodoistražnih radova izradi poseban elaborat mikrozoniranja,
* ako se elaboratom mikrozoniranja predvide odgovarajuće mjere zaštite vodonosnika u mikrozoni.

Elaborat mikrozoniranja u zoni sanitarne zaštite Izvorišta mora dokazati da su značajke u mikrozoni bitno drukčije od značajki utvrđenih elaboratom o zonama sanitarne zaštite na temelju kojeg je utvrđena zona sanitarne zaštite u kojoj se mikrozona nalazi. Sva daljnja postupanja koja su utvrđena u elaboratu mikrozoniranja, trebaju se provesti sukladno važećim propisima.“

U članku 108. u stavku 2. točki 6.., iza riječi „srednje“ dodaje se riječ „visoke“

U stavku 3., točki 1., riječ „srednjih“ zamjenjuje se riječima „srednje visokih“

U stavku 4., točki 1. riječ „srednje“ se zamjenjuje riječima „srednje visoke“

U stavku 7., iza točke 3. dodaje se nova točka 4. koja glasi:

„4. dopušta se izvođenje prizemnog sanitarnog čvora za potrebe posjetitelja Rezervata maksimalne tlocrtne površine 50 m2“.

U stavku 11., točki 1., iza riječi „gradnju“ dodaju se riječi „i niskih i srednje visokih“.

U točki 2. riječ „srednjih“ se zamjenjuje riječima srednje visokih i niskih“, a dio rečenice „i udaljenost građevine od granica susjednih građevinskih čestica“ se briše i zamjenjuje rečenicom: „uz mogućnost povećanja koeficijenta iskorištenosti do maksimalno propisanog za niske, odnosno srednje građevine te maksimalno propisanih visina i dopuštenih udaljenosti građevine od granice građevne čestice.“

U članku 110., u stavku 1., točki 5., riječ „skupnih“ se briše, iza riječi „građevina“ dodaje se riječ “u nizu“, a iza riječi „srednje“ dodaje se riječ „visoke“.

U stavku 2., točki 1., iza riječi „srednje“ dodaje se riječ „visoke“

U stavku 3., točki 1., riječ „skupnih“ se briše, a iza riječi građevina dodaje se riječ „u nizu“. U točki 2. riječ „srednjih“ se briše i zamjenjuje riječima „srednje visokih“

U stavku 6., točki 2., riječ „skupne“ se briše, a iza riječi „građevine“ dodaje se riječ „u nizu“. U točki 3. riječ „srednjih“ mijenja se riječima srednje visokih“

U stavku 7. iza točke 5. dodaje se nova točka 6. koja glasi:

„6. na području bolničkog kompleksa planira se gradnja zgrade sa smještajnim jedinicama za liječnike (radi rješavanja stambenog pitanja liječnika i medicinskog osoblja Opće bolnice Dubrovnik) prema sljedećim uvjetima i urbanističkim parametrima:

* zgrada predstavlja sastavni dio kompleksa bolnice,
* zgradu za smještaj liječnika izvesti na sjeveroistočnom dijelu k.č. 755/1 k.o. Gruž
* minimalna površina građevne čestice (zahvata) iznosi 1000 m2
* maksimalni koeficijent izgrađenosti je 0.4,
* maksimalni nadzemni koeficijent iskorištenosti (KiN) je 1.2,
* moguća je gradnja više podrumskih etaža,
* maksimalna katnost građevine je Po+P+3 (podrum, prizemlje i tri kata),
* maksimalna visina građevine iznosi 14,0 m
* tlocrtna površina etaže podruma može iznositi najviše 70% površine za gradnju,
* minimalna udaljenost nadzemnog dijela građevine od ruba građevne čestice prema javnoj prometnoj površini iznosi 5.0 m,
* minimalna udaljenost nadzemnog dijela građevine od ruba građevne čestice iznosi 4m,
* podrum je moguće smjestiti na manjoj udaljenosti od granice građevne čestice od one koja je određena za nadzemni dio građevine, ali ne na udaljenosti manjoj od 1,0 m
* na građevnoj čestici potrebno je osigurati minimalno 1PM po 1 smještajnoj jedinici
* neposredni kolni i pješački pristup objektu moguće je osigurati s istočne strane predmetnog dijela čestice priključenjem na javnu prometnu površinu (Ulicu dr. Ante Šercera),
* udaljenost između dijela k.č. 755/1 k.o. Gruž na kojoj se planira smještajni objekt i postojećeg kolnika koji je izveden na katastarskoj čestici javne prometne površine (k.č. 1338 k.o. Gruž iznosi oko 17 m, te je priključak tog dijela građevne čestice na javnu prometnu površinu moguće izvesti na način da se izvede nova kolno-pješačka površina (minimalne širine 5,5 m) do kolnika javne prometnice (Ulicu dr. Ante Šercera)
* građevinu je moguće oblikovati ravnim krovom,
* na površini za gradnju potrebno je osigurati najmanje 20 % hortikulturno uređenog teren.“

U stavku 9. točki 3. iza riječi „čestici“ briše se dio rečenice koji glasi: “ako se promet u mirovanju rješava podzemnim etažama, iste se izuzimaju iz izračuna koeficijenta iskorištenosti (kis).“. Riječ „Nadzemni“ zamjenjuje se riječju „Podzemni“. Rečenica “Udaljenost podzemne etaže od javne prometnice može biti i manja od 5 m ako se zadovolje konstruktivni uvjeti i građevine i prometnice.“ se briše.

U stavku 11. točki 3., iza riječi „rekonstrukcije“ dodaju se riječi: „primjenjuju se uvjeti iz članka 43. ovih Odredbi.“. Ostatak točke se briše i zamjenjuje novim rečenicama: „Na građevnoj čestici potrebno je osigurati minimalno 30% hortikulturno uređenog terena. Potreban broj parkirališnih mjesta rješavati prema podzakonskim aktima o kategorizaciji turističkih i ugostiteljskih objekata.“ Točka 4. se briše. Iza točke 5. dodaje se nova točka 6. koja glasi:

„6. U sklopu postojećeg kompleksa hotela Maestral kod rekonstrukcije postojećih i izgradnje novih objekata primjenjuju se slijedeći urbanistički parametri koji reguliraju gradnju osnovnih i pratećih građevina te iznose:

* maksimalni koeficijent izgrađenosti 0,6
* maksimalni koeficijent iskorištenosti 4,0
* maksimalna visina objekata je 22,0 m
* za ostale uvjete za zahvat kompleksa hotela Maestral primjenjuje se članak 43.“

U stavku 12, točki 1., iza riječi „srednje“ dodaje se riječ „visoke“

U stavku 13., točke 2 i 3 se brišu.

U stavku 14., u 3. točki, iza riječi „srednje“ dodaje se riječ „visoke“

U stavku 18., u točki 4., broj „2,1 metara“ se zamjenjuje brojem „1,2 m“

U stavku 20., u točki 2., riječ „skupne“ se briše, a iza riječi „građevine“ dodaje se riječ „u nizu“

U stavku 22, u točki 1., riječ „skupne“ se briše, a iza riječi „građevine“ dodaje se riječ „u nizu“.

U točki 2. riječ „srednjih“ se zamjenjuje riječima srednje visokih“. U točki 4. riječ „srednjih“ se zamjenjuje riječju „srednje visokih“ a dio rečenice: „sukladno mogućnostima na terenu, a rekonstrukciju građevina provesti tako da dograđeni dio ne iznosi više od 30% postojeće građevine“ se briše i zamjenjuje rečenicom „pod uvjetom da se ne povećava koeficijent izgrađenosti građevinske čestice uz mogućnost povećanja koeficijenta iskorištenosti do maksimalno propisanog za srednje visoke građevine te maksimalno propisanih visina i dopuštenih udaljenosti građevine od granice građevne čestice.“

U urbanom pravilu 2.20. stavku 23., točki 4. broj „35“ se zamjenjuje brojem „22,0“ U točki 6., rečenica „Zbog konstruktivnih i funkcionalnih razloga dozvoljava se gradnja ispod koridora prometnice, ali ne kao pravilo već kao obrazloženi izuzetak, pod uvjetom da se ne ugroze konstruktivni te imovinsko-pravni odnosi objekta prometnice kao i planirane podzemne građevine.“ se briše.

U urbanom pravilu 2.20., stavku 25. riječ „srednjih“ se zamjenjuje riječima srednje visokih“

U članku 111. stavku 2., točki 4., iza riječi „srednje“ dodaje se riječ „visoke“.

Iza stavka 10. dodaje se novo urbano pravilo 3.5b. „Dječji vrtić Komolac“ i novi stavak 10a. koji glasi:

„1. Za dječji vrtić u Komolcu ne planira se provedba arhitektonsko-urbanističkog natječaja. Dječji vrtić planirati prema sljedećim uvjetima i urbanističkim parametrima :

* minimalna površina građevne čestice vrtića iznosi 2000 m2,
* na građevnoj čestici potrebno je smjestiti zgradu vrtića sa svim potrebnim sadržajima.
* maksimalni koeficijent izgrađenosti je 0.4,
* maksimalni koeficijent iskorištenosti je 1.2,
* maksimalna visina građevine je podrum, prizemlje i kat (Po+P+1),
* maksimalna visina vijenca u odnosu na kotu zaravnatog terena ispred ulaza u zgradu je 7,0 m,
* minimalna udaljenost od regulacijske linije iznosi 5,0 m, a od susjednih međa najmanje 3,00 m,
* postojeću pristupnu prometnicu groblju Komolac potrebno je izmjestiti uz istočnu granicu obuhvata dječjeg vrtića te priključiti na nerazvrstanu cestu (č.z. 452 k.o. Komolac),
* građevnoj čestici dječjeg vrtića osigurati kolni pristup s izmještene pristupne prometnice,
* na građevnoj čestici (i/ili na maksimalnoj udaljenosti do 50 m od građevne čestice vrtića) osigurati potreban broj parkirališnih mjesta,
* krov vrtića izvesti kao prohodni ravni krov koji se može koristiti kao terasa i vrti ili kao kosi krov.
* minimalno 30% građevne čestice potrebno je hortikulturno urediti,
* koristiti autohtone biljne vrste i materijale prilagođene podneblju i lokaciji, uz maksimalno zadržavanje postojećeg zelenila,
* izvršiti analizu postojećeg stanja kako bi se postojeće visoko zelenilo u što većoj mjeri inkorporiralo u koncept novog krajobraznog uređenja,
* izvedene terasaste elemente dolaca i podzidane suhozidne međe po mogućnosti djelomično zadržati,
* u svrhu zaštite od sunca za parkiralište planirati drvored,
* uz podzidove unutar cijelog područja planirati sadnju puzavica ili drugih vrsta kako bi se dobili tzv. zeleni zidovi.
* do izgradnje sustava javne odvodnje obvezno je skupljanje otpadnih voda putem sanitarno ispravne sabirne jame ili vlastitog uređaja za pročišćavanje otpadnih voda sa upuštanjem pročišćenih voda u upojni bunar ili drenažnu cijev na građevnoj čestici, a sve prema uvjetima Hrvatskih voda.“

U stavku 16, točki 2, iza riječi „srednje“ dodaje se riječ „visoke“, riječ „skupne“ se briše, a iza riječi „građevine“ dodaju se riječi „u nizu“.

U članku 114. u stavku 4., u tablici u 3. retku, iza oznake „RD“ dodaju se oznake „SO, BKO, OM“. U 4. retku broj „17,00“ se zamjenjuje brojem „17,5“. Tekst ispod tablice mijenja se i glasi: „OK - odlagalište komunalnog otpada, OI - odlagalište inertnog otpada, GO - građevina za obradu građevinskog otpada, reciklažno dvorište za građevinski otpad, RD - reciklažno dvorište, PS - pretovarna stanica, GO\* - građevina za obradu građevinskog otpada obuhvaća i reciklažno dvorište građevinskog otpada, BKO – biokompostana, SO- sortirnica, OM-obrada mulja sa uređaja za pročišćavanje otpadnih voda.“

U stavku 8. iza riječi „zone“ dodaju se riječi „Tehničko-tehnološkog bloka –„, a dio rečenice „sukladno posebnim propisima, uvjeti će se detaljno razraditi predviđenom prostorno-programskom studijom za zonu“ se briše i zamjenjuje riječima „pretovarne stanice, biokompostane, sortirnice te obrade mulja sa uređaja za pročišćavanje otpadnih voda.“

U članku 123. u stavku 3., tablica „Izrada planova užeg područja“ uz naziv plana, u stupcu „Napomena“ za retke „DPU 2.4.1. Ploče I.“ i „DPU 2.4.2. Ploče II.“ riječi „obuhvat obvezne izrade DPU“ zamjenjuju se riječima „potrebu izrade preispitati kroz izradu cjelovitih IDF GUP-a s obzirom na KP MKIM“.

**PRIJELAZNE I ZAVRŠNE ODREDBE**

1.

Stupanjem na snagu ovih Izmjena i dopuna ne primjenjuju se dijelovi kartografskih prikaza Generalnog urbanističkog plana uređenja grada Dubrovnika („Službeni glasnik Grada Dubrovnika broj 10/05, 10/07, 8/12, 03/14, 09/14 – *pročišćeni tekst*, 04/16 – *Odluka,* 25/18 i 13/19) koji su predmet ovih Izmjena i dopuna, i to:

1. Korištenje i namjena prostora 1:5000

2.1. Mreža društvenih i gospodarskih djelatnosti 1:10000

3.1. Prometna i komunalna infrastrukturna mreža – Promet 1:5000

3.3. Prometna i komunalna infrastrukturna mreža – Energetski sustav 1:10000

4.4. Uvjeti korištenja i zaštite prostora

 – Područja primjene posebnih mjera uređenja i zaštite 1:10000

4.5. Oblici korištenja i način gradnje – urbana pravila 1:5000

Oznaka i predmet ovih Izmjena i dopuna prikazani su u grafičkom dijelu na kartografskom prikazu 0. “Predmet izmjena i dopuna” u mjerilu 1:10000.

1.

Izmjene i dopune izrađene su u pet (5) izvornika + CD (pdf, doc, dwg). Izvornici su ovjereni pečatom Gradskog vijeća i potpisani od predsjednika Gradskog vijeća.

1.

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 350-02/19-01/03

URBROJ: 2117/01-09-21-272

Dubrovnik, 29. ožujka 2021.

Predsjednik Gradskog vijeća:

**mr.sc. Marko Potrebica,** v. r.

----------------------------------------

**40**

Na temelju članka 109. Zakona o prostornom uređenju („Narodne novine“, broj 153/13, 65/17, 114/18, 39/19 i 98/19) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 38. sjednici, održanoj 29. ožujka 2021., donijelo je

**ODLUKU O DONOŠENJU**

**IZMJENA I DOPUNA URBANISTIČKOG PLANA UREĐENJA**

**„GRUŠKI AKVATORIJ“**

Članak 1.

Donose se Izmjene i dopune Urbanističkog plana uređenja „Gruški akvatorij“ (Sl. Gl. Grada Dubrovnika , br 7/11), dalje u tekstu: Izmjene i dopune UPU.

Članak 2.

Izmjene i dopune UPU donose se u cilju stvaranja planskih preduvjeta za omogućavanje:

* Rekonstrukcije postojeće građevine na čest. zgr. 89 k.o. Sustjepan (stara izmjera), odnosno k.čest. 12/3 k.o. Sustjepan (nova izmjera) u svrhu pružanja usluga stambenog zbrinjavanja.
* Realizacije projekta „Rekonstrukcija i proširenje Lapadske obale II., III. i IV. faza izgradnje“, a vezano za izuzimanje od provođenja javnog arhitektonsko - urbanističkog natječaja za uređenje sustava gradske šetnice unutar obuhvata sukladno navedenom projektu.

Članak 3.

Predmet izmjena i dopuna prikazan je na kartografskom prikazu 4.2. Način i uvjeti gradnje – Način gradnje u mj. 1: 2000 i odnosi se na čest. zgr. 89 k.o. Sustjepan (stara izmjera), odnosno k.čest. 12/3 k.o. Sustjepan (nova izmjera).

Članak 4.

Izmjena i dopuna UPU, sadržana je u elaboratu „Izmjene i dopune urbanističkog plana uređenja „Gruški akvatorij“ a koji sadrži:

I TEKSTUALNI DIO

1. Obrazloženje
2. Odredbe za provođenje

II GRAFIČKI DIO

 4.2. Način i uvjeti gradnje – Način gradnje 1:2000

**ODREDBE ZA PROVOĐENJE**

Članak 5.

U članku 22., u prvoj rečenici između riječi „javna“ i „zelena“ dodaje se riječ „je“.

U članku 22. dodaje se druga rečenica i glasi:

“U obuhvatu Z3 – vrtnog perivoja na predjelu „Batahovine“ omogućava se rekonstrukcija postojeće građevine, čest.zgr. 89 k.o. Sustjepan (stara izmjera) uz sanaciju i uređenje kolnog i pješačkog pristupa do k.č. 12/3 k.o. Sustjepan (nova izmjera) na kojoj je zgrada smještena. Postojeća građevina rekonstruirat će se u svrhu pružanja usluga stambenog zbrinjavanja.”

Članak 6.

U članku 76. dodaje se posljednji, 5. stavak koji glasi:

 “- omogućava se rekonstrukcija postojeće građevine, čest.zgr. 89 k.o. Sustjepan (stara izmjera) uz sanaciju i uređenje interventnog kolnog pristupa minimalne širine 3,0 m do k.č. 12/3 k.o. Sustjepan (nova izmjera) na kojoj je zgrada smještena. Za predmetnu postojeću građevinu izradit će se projekt adaptacije i unutrašnjeg uređenja radi pružanja usluga stambenog zbrinjavanja.”

Članak 7.

U članku 93. u zadnjoj rečenici iza zareza dodaje se tekst koji glasi: “izuzev područja rekonstrukcije Lapadske obale obuhvata sukladno projektu „Rekonstrukcija i proširenje Lapadske obale, II., III. i IV faza izgradnje“, u potezu od lučice Batala do Inine pumpe na Orsanu.”

Članak 8.

U članku 96. u prvom stavku, u posljednoj rečenici nakon zareza dodaje se tekst koji glasi:“ izuzev područja rekonstrukcije Lapadske obale obuhvata sukladno projektu iz članka 93. ovih odredbi, u potezu od lučice Batala do Inine pumpe na Orsanu.

U članku 96. dodaje se novi 5. stavak koji glasi:

“Iz obveze provođenja javnog arhitektonsko urbanističkog natječaja iz prethodnog stavka izuzima se područje rekonstrukcije Lapadske obale sukladno projektu iz članka 93. ovih odredbi, u potezu od lučice Batala do Inine pumpe na Orsanu.”

Članak 9.

U članku 186. dodaje se novi stavak 3. koji glasi:

“Iz obveze provođenja javnog arhitektonsko urbanističkog natječaja iz stavka 1. ovog članka izuzima se područje rekonstrukcije Lapadske obale sukladno projektu iz članka 93. ovih odredbi, u potezu od lučice Batala do Inine pumpe na Orsanu.”

Članak 10.

U članku 187. dodaju se stavak 5. koji glasi:

”Iz obveze provođenja javnog arhitektonsko urbanističkog natječaja iz prethodnog stavka izuzima se područje rekonstrukcije Lapadske obale sukladno projektu iz članka 93. ovih odredbi, u potezu od lučice Batala do Inine pumpe na Orsanu.

Članak 11.

Iza članka 187.dodaje se članak 187.a koji glasi:

“Sustav gradske šetnice u obuhvatu zahvata u prostoru br. 17, 18, 21 i 23 realizira se sukladno projektu iz članka 93. ovih odredbi, u potezu od lučice Batala do Inine pumpe na Orsanu, bez obveze provođenja javnog urbanističko arhitektonskog natječaja.”

**PRIJELAZNE I ZAVRŠNE ODREDBE**

Članak 12.

Stupanjem na snagu ovih Izmjena i dopuna ne primjenjuje se dio kartografskog prikaza 4.2. Način i uvjeti gradnje – Način gradnje u mj. 1:2000 Urbanističkog plana uređenja „Gruški akvatorij“ („Službeni glasnik Grada Dubrovnika broj 7/11) koji je predmet ovih Izmjena i dopuna.

Predmet ovih Izmjena i dopuna određen je u članku 3. ove Odluke.

Članak 13.

Elaborat Izmjena i dopuna izrađen je u pet (5) izvornika + CD (pdf, doc, dwg). Izvornici su ovjereni pečatom Gradskog vijeća i potpisom predsjednika Gradskog vijeća.

Elaborat Izmjena i dopuna je sastavni dio ove Odluke.

Članak 14.

Ova Odluka stupa na snagu osmog dana od dana objave u „Službenom glasniku Grada Dubrovnika“.

KLASA: 350-02/20-01/11

URBROJ: 2117/01-09-21-52

Dubrovnik, 29. ožujka 2021.

Predsjednik Gradskog vijeća:

**mr.sc. Marko Potrebica,** v. r.

----------------------------------------

**41**

Na temelju članaka 86. stavak 3. Zakona o prostornom uređenju („Narodne novine“, broj 153/13, 65/17, 114/18, 39/19 i 98/19) i članka 39. Statuta Grada Dubrovnika ("Službeni glasnik Grada Dubrovnika", broj 2/21), po prethodno pribavljenom mišljenju Upravnog odjela za zaštitu okoliša, imovinsko-pravne i komunalne poslove Dubrovačko-neretvanske županije KLASA: 351-01/21-1/25, URBROJ: 2117/1-09/2-21-02 od 5. ožujka 2021. o potrebi provedbe postupka ocjene, odnosno strateške procjene utjecaja na okoliš, Gradsko vijeće Grada Dubrovnika na 38. sjednici, održanoj 29. ožujka 2021., donijelo je

**O D L U K U**

**O IZRADI IZMJENA I DOPUNA PROSTORNOG PLANA UREĐENJA**

**GRADA DUBROVNIKA**

1. **OPĆE ODREDBE**

Članak 1.

Donosi se Odluka o izradi Izmjena i dopuna Prostornog plana uređenja Grada Dubrovnika (u daljnjem tekstu: Odluka).

1. **PRAVNA OSNOVA** **za izradu i donošenje IZMJENA I DOPUNA PLANA**

Članak 2.

Izrada i donošenje izmjena i dopuna Prostornog plana uređenja Grada Dubrovnika (u daljnjem tekstu: Izmjene i dopune Plana) utemeljeno je na odredbama članaka 75., 86., 113. i 198. Zakona o prostornom uređenju („Narodne novine“, broj 153/13, 65/17, 114/18, 39/19 i 98/19, dalje u tekstu: Zakon), Pravilnika o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova („Narodne novine“, br. 106/98, 39/04, 45/04 - ispravak i 163/04), u dijelu kojim se propisuju pravna pravila koja se odnose na sadržaj, mjerila kartografskih prikaza, obvezne prostorne pokazatelje i standard elaborata prostornih planova (dalje u tekstu: Pravilnik) te Uredbi o informacijskom sustavu prostornog uređenja („Narodne novine“, broj: 115/15).

Nositelj izrade Izmjena i dopuna Plana je Upravni odjel za urbanizam, prostorno planiranje i zaštitu okoliša Grada Dubrovnika.

1. **RAZLOZI DONOŠENJA IZMJENA I DOPUNA PLANA**

Članak 3.

Izradi Izmjena i dopuna Plana pristupit će se radi:

* usklađenja s Prostornim planom Dubrovačko-neretvanske županije
* uvrštenja kontaktne (buffer) zone dobra svjetske baštine Starog grada Dubrovnika
* usklađenja sa smjernicama Konzervatorske podloge za kontaktnu zonu dobra svjetske baštine Starog grada Dubrovnika
* usklađenja s važećim zakonskim i podzakonskim propisima iz područja prostornog planiranja, zaštite mora, uređenja i zaštite obalnog, posebno otočkog i zaštićenog područja te drugih srodnih područja koji su stupili na snagu nakon donošenja posljednjih izmjena i dopuna Plana
* ugradnje mjera radi ublažavanja klimatskih promjena i prilagodbe klimatskim promjenama
* realizacije preporuka, mjera i aktivnosti navedenih u Izvješću o stanju u prostoru Grada Dubrovnika za razdoblje 2014-2018
* usklađenja demografskih, gospodarskih i drugih podataka od utjecaja na prostorno uređenje koji su se izmijenili u razdoblju od donošenja Prostornog plana uređenja Grada Dubrovnika (u daljnjem tekstu: Plan)
* revizije planskih rješenja infrastrukturne mreže (promet, vodoopskrba, odvodnja, energetika i dr.)
* preispitivanja i redefiniranja uvjeta i načina gradnje za sve vrste građevina unutar građevinskog područja naselja, izdvojenog građevinskog područja naselja i izvan građevinskog područja naselja
* potrebe redefiniranja građevinskih područja naselja i utvrđivanja stvarnog stanja njihove izgrađenosti i uređenosti građevinskih područja, polazeći od uočenih planskih slabosti, razine komunalnog uređenja i prispjelih prijedloga građana, mjesnih odbora, gradskih kotara i drugih korisnika prostora te izrađenih stručnih podloga i detaljnih urbanističkih analiza
* preispitivanja broja propisanih urbanističkih planova uređenja te, sukladno detaljnijim urbanističkim analizama, propisivanja uvjeta provedbe zahvata u prostoru s detaljnošću propisanom za urbanistički plan uređenja
* implementiranja zona sanitarnih zaštita izvorišta na području Grada Dubrovnika u prostorno-plansku dokumentaciju
* planiranja sadržaja od interesa za Grad Dubrovnik u cilju stvaranja planskih preduvjeta za realizaciju gradskih projekata
* otklanjanja uočenih nedostataka i neusklađenosti Odredbi za provođenje Plana i njihovo usklađivanje s vrijednostima prostora
* ispravaka grešaka i usklađenja u grafičkom i tekstualnom dijelu Plana uočenih tijekom provedbe Plana
* zahtjeva javnopravnih tijela iz područja njihove nadležnosti
* usklađivanja podloga koordinatnom sustavu HTRS96/TM i kartografskih prikaza digitalnom katastarskom planu
* drugih izmjena i dopuna za koje se utvrdi potreba tijekom postupka izrade Izmjena i dopuna Plana, a koje proizlaze iz prethodno navedenih razloga.
1. **OBUHVAT IZRADE IZMJENA I DOPUNA PLANA**

Članak 4.

Obuhvat Izmjena i dopuna Plana istovjetan je obuhvatu Prostornog plana uređenja Grada Dubrovnika i odnosi se na njegov tekstualni i grafički dio.

1. **SAŽETA OCJENA STANJA U OBUHVATU IZMJENA I DOPUNA PLANA**

Članak 5.

Nakon donošenja Prostornog plana uređenja Grada Dubrovnika 2005. te njegovih izmjena i dopuna koje su uslijedile 2007., 2014., 2018., 2019. i 2021. godine došlo je do potrebe redefiniranja planskih postavki u cilju održivog razvoja Grada Dubrovnika i očuvanja identiteta Grada kroz zaštitu povijesnih, prirodnih i krajobraznih vrijednosti prostora.

Geomorfološke značajke prostora Grada Dubrovnika predstavljaju ograničavajući faktor daljnjeg razvoja prometne infrastrukture, posebno u odnosu na mogućnost polaganja trasa, formiranja čvorišta i vezivanja mreže u sustav. Također, visoke cijene nekretnina, posebno u užem urbanom području, dovode do nemogućnosti osiguranja stambenih prostora brojnim obiteljima.

Plan je također potrebno uskladiti i sa Prostornim planom Dubrovačko-neretvanske županije koji se zadnji put mijenjao i dopunjavao 2019. godine.

Potvrđivanjem proširene kontaktne zone svjetskog dobra od nadležnih tijela UNESCO-a 2018. uspostavljen je status područja koji podliježe procedurama prema Operativnim smjernicama za provedbu Konvencije o svjetskoj baštini. Time je za znatan dio područja povijesnog urbanog krajolika Dubrovnika, koji nije izravno zaštićen temeljem Zakona o zaštiti i očuvanju kulturnih dobara, stvoren dodatni pravni okvir i obveza za ciljano, integralno i interdisciplinarno sagledavanje obuhvaćenog prostora u svrhu usmjeravanja razvoja gradskog područja prema održivom korištenju i načinu upravljanja koje neće ugrožavati cjelovitost i autentičnost svjetskog dobra. U tom cilju, Ministarstvo kulture i medija izradilo je Konzervatorsku podlogu za kontaktnu zonu dobra svjetske baštine Starog grada Dubrovnika i dostavilo je Gradu Dubrovniku krajem prosinca 2020. Radi se o prvom takvom dokumentu u Hrvatskoj koji je podloga za izmjene i dopune prostorno-planske dokumentacije Grada Dubrovnika. Prostorno planska dokumentacija time postaje glavni instrument za provođenje mjera i smjernica za zahvate u prostoru na području kontaktne zone, uz izuzetak područja unutar obuhvata nacionalne zaštite kulturno-povijesne cijeline Dubrovnika gdje se izravno primjenjuje Zakon o zaštiti i očuvanju kulturnih dobara.

Obzirom na klimatske promjene čije posljedice se već uočavaju u prostoru, potrebna je ugradnja mjera radi ublažavanja i prilagodbe istima.

Tijekom posljednjih godina, Nositelj izrade kontinuirano zaprima zahtjeve građana i drugih korisnika prostora vezano za građevinska područja naselja, što iziskuje detaljnu urbanističku analizu u cilju uravnotežene izgradnje i očuvanja prostora. Usklađenjem Plana s Zakonom 2015. godine, određeni su neizgrađeni neuređeni dijelovi građevinskih područja naselja za koje je potrebno izraditi veći broj urbanističkih planova uređenja. Navedeno je potrebno preispitati obzirom da brojnost UPU-ova ne predstavlja uvijek preduvjet za zaštitu, sanaciju i/ili preobrazbu te unapređenje stanja u prostoru na prihvatljiv način već često dovodi do opterećenja gradske prometne i ostale infrastrukture.

Donošenjem Uredbe o informacijskom sustavu prostornog uređenja propisana je službena kartografska projekcija (HTRS96/TMI) koordinatnog sustava za izradu, donošenje i dostavu prostornih planova, formati za prikaz, prijenos i pohranjivanje podataka te je potrebno usklađenje Plana s navedenim.

Također je 2019. godine izrađeno Izvješće o stanju u prostoru Grada Dubrovnika za razdoblje 2014.-2018. koje je dalo niz preporuka, smjernica i mjera vezano za unapređenje stanja u prostoru, a koje je potrebno ugraditi u Plan.

1. **CILJEVI I PROGRAMSKA POLAZIŠTA IZMJENA I DOPUNA PLANA**

Članak 6.

Sukladno članku 3. ove Odluke, osnovni cilj ovih Izmjena i dopuna Plana je osigurati održivi razvoj Grada Dubrovnika i očuvanje identiteta Grada kroz zaštitu povijesnih, kulturnih, prirodnih i krajobraznih vrijednosti prostora.

U tom smislu ciljevi i programska polazišta ovih Izmjena i dopuna su:

* usklađenje s Prostornim planom Dubrovačko-neretvanske županije
* uvrštenje kontaktne (buffer) zone dobra svjetske baštine Starog grada Dubrovnika
* usklađenje sa smjernicama Konzervatorske podloge za kontaktnu zonu dobra svjetske baštine Starog grada Dubrovnika i preporukama navedenih u Izvješću o stanju u prostoru Grada Dubrovnika za razdoblje 2014-2018.
* usklađenje s važećim zakonskim i podzakonskim propisima te ugradnja mjera radi ublažavanja klimatskih promjena i prilagodbe klimatskim promjenama
* usklađenje demografskih, gospodarskih i drugih podataka od utjecaja na prostorno uređenje koji su se izmijenili u razdoblju do donošenja Plana
* revizija planskih rješenja infrastrukturne mreže (promet, vodoopskrba, odvodnja, energetika i dr.)
* preispitivanja i redefiniranja uvjeta i načina gradnje za sve vrste građevina unutar građevinskog područja naselja, izdvojenog građevinskog područja naselja i izvan građevinskog područja naselja i utvrđivanja stvarnog stanja njihove izgrađenosti i uređenosti građevinskih područja
* preispitivanje broja propisanih urbanističkih planova uređenja te, sukladno detaljnijim urbanističkim analizama propisivanja uvjeta provedbe zahvata u prostoru s detaljnošću propisanom za urbanistički plan uređenja
* prostorno-planska zaštita izvorišta uvrštenjem zona sanitarne zaštite na području Grada Dubrovnika
* realizacija sadržaja i projekata od interesa za Grad Dubrovnik
* osiguranje skladnosti gradnje i zaštite prostora otklanjanjem uočenih nedostataka i neusklađenosti Odredbi za provođenje, te ispravka grešaka i usklađenja u grafičkom i tekstualnom dijelu Plana uočenih tijekom provedbe Plana
* usklađenje sa zahtjevima javnopravnih tijela sukladno njihovim nadležnostima
* usklađenje kartografskih prikaza i podloga Plana HTRS/96TM i DKP-u.
1. **POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU IZMJENA I DOPUNA PLANA**

Članak 7.

U postupku izrade Izmjena i dopuna Plana koristit će se svi dostupni podaci iz postojećih strategija, studija i planova koji su izrađeni ili se planiraju izraditi za prostor obuhvata Plana, a koji odgovaraju razlozima i ciljevima izrade izmjena i dopuna Plana, a posebno:

* Konzervatorska podloga za kontaktnu zonu dobra svjetske baštine Starog grada Dubrovnika, rujan 2020., Ministarstvo kulture i medija,
* Krajobrazna studija za administrativno područje Grada Dubrovnika (u izradi), naručitelj: Grad Dubrovnik,
* Plan upravljanja svjetskim dobrom UNESCO-a „Starim gradom Dubrovnikom“ (u izradi), naručitelj: Zavod za obnovu Dubrovnika,
* Arhitektonsko-urbanistička studija Pobrežje, naručitelj: Grad Dubrovnik,
* Izvješće o stanju u prostoru Grada Dubrovnika za razdoblje 2014.-2018.
* Studija procjene utjecaja na dobro svjetske baštine (HIA)
* Stručne podloge propisane smjernicama Prostornog plana Dubrovačko-neretvanske županije,
* propisane kartografske podloge TK, HOK, ortofoto, DKP i ostale stručne podloge.

Ukoliko se tijekom izrade Izmjena i dopuna Plana ukaže potreba za drugim stručnim podlogama od značaja za prostorno – planska rješenja, iste će biti izrađene.

Ostali podaci će biti prikupljeni u postupku izrade temeljem podataka, planskih smjernica i propisanih dokumenata koje će dostaviti nadležna tijela i pravne osobe s javnim ovlastima iz svog djelokruga.

1. **NAČIN PRIBAVLJANJA STRUČNIH RJEŠENJA IZMJENA I DOPUNA PLANA**

Članak 8.

Stručno rješenje Izmjena i dopuna Plana, sukladno provedenom postupku javne nabave, izradit će stručni izrađivač ovlašten prema Pravilniku o izdavanju suglasnosti za obavljanje stručnih poslova prostornog uređenja („Narodne novine“, broj 136/15 i 110/19), u suradnji s Nositeljem izrade.

1. **POPIS JAVNOPRAVNIH TIJELA ODREĐENIH POSEBNIM PROPISIMA KOJA DAJU ZAHTJEVE ZA IZRADU PROSTORNOG PLANA TE DRUGIH SUDIONIKA KORISNIKA PROSTORA KOJI TREBAJU SUDJELOVATI U IZRADI IZMJENA I DOPUNA PLANA**

Članak 9.

U postupku izrade IDPPU-a Grada Dubrovnika tražit će se sudjelovanje i podaci, planske smjernice i drugi propisani dokumenti od slijedećih javnopravnih tijela:

* MINISTARSTVO KULTURE I MEDIJA, Uprava za zaštitu kulturne baštine, Konzervatorski odjel u Dubrovniku, Restićeva 7, 20000 Dubrovnik
* MINISTARSTVO OBRANE RH, Trg Kralja Petra Krešimira IV, 10000 Zagreb
* MINISTARSTVO PROSTORNOGA UREĐENJA, GRADITELJSTVA I DRŽAVNE IMOVINE, Ulica Ivana Dežmana 10, 10000 Zagreb
* MINISTARSTVO GOSPODARSTVA I ODRŽIVOG RAZVOJA, Radnička cesta 80, 10000 Zagreb
* MINISTARSTVO UNUTARNJIH POSLOVA, Ravnateljstvo civilne zaštie, Sektor za inspekcijske poslove, Vladimira Nazora 32, 20 000 Dubrovnik
* MINISTARSTVO UNUTARNJIH POSLOVA, Ravnateljstvo civilne zaštite, Služba civilne zaštite Dubrovnik, Liechtensteinov put 31, 20000 Dubrovnik
* MINISTARSTVO MORA, PROMETA I INFRASTRUKTURE, Prisavlje 14, 10000 Zagreb
* MINISTARSTVO POLJOPRIVREDE, Ulica grada Vukovara 78, 10000 Zagreb
* HRVATSKE ŠUME, UŠP Split, Kralja Zvonimira 35/III, 21 000 Split
* DRŽAVNA GEODETSKA UPRAVA, Područni ured za katastar, Ante Starčevića 23, 20000 Dubrovnik
* ZAVOD ZA PROSTORNO UREĐENJE DUBROVAČKO-NERETVANSKE ŽUPANIJE, Petilovrijenci 2, 20000 Dubrovnik
* DRŽAVNI HIDROMETEOROLOŠKI ZAVOD, Ravnice 48, 10000 Zagreb;
* HRVATSKE CESTE d.o.o., Vončinina 3, 10000 Zagreb
* HRVATSKE CESTE d.o.o., Tehnička ispostava Dubrovnik, Vladimira Nazora 8, 20000 Dubrovnik
* HRVATSKE AUTOCESTE d.o.o., Širolina 4, 10000 Zagre;
* HRVATSKA KOMORA ARHITEKATA, Iva Vojnovića 24 (Božo Benić), 20000 Dubrovnik
* ŽUPANIJSKA LUČKA UPRAVA DUBROVNIK, Cvijete Zuzorić 3, 20000 Dubrovnik
* LUČKA UPRAVA DUBROVNIK, Obala Pape Ivana Pavla II, br. 1, 20000 Dubrovnik
* LUKA DUBROVNIK, Obala Pape Ivana Pavla II, br. 1, 20000 Dubrovnik
* JU REZERVAT LOKRUM, Od Bosanke 4, 20000 Dubrovnik
* HAKOM - Hrvatska regulatorna agencija za mrežne djelatnosti, Ulica Roberta Frangeša Mihanovića 9, 10 000 Zagreb
* HEP, DP "Elektrojug Dubrovnik", Nikole Tesle 3, 20 000 Dubrovnik
* HOPS, Hrvatski operator prijenosnog sustava d.o.o., Sektor za razvoj, investicije i izgradnja, Kupska 4, 10 000 Zagreb
* HRVATSKE VODE, Vodnogospodarski odjel za slivove južnog Jadrana, Vukovarska 35, 21 000 Split
* HRVATSKE VODE, Vodnogospodarska ispostava za mali sliv "Dubrovačko primorje, Vodnogospodarska ispostava Dubrovnik, Put Republike 28, 20 000 Dubrovnik
* VODOVOD DUBROVNIK d.o.o., Odjel za vodoopskrbu i komunalnu hidrotehniku, Vladimira Nazora 19, 20 000 Dubrovnik
* VODOVOD DUBROVNIK d.o.o., Odjel odvodnje, Vladimira Nazora 19, 20 000 Dubrovnik
* JAVNA USTANOVA ZA UPRAVLJANJE ZAŠTIĆENIM DIJELOVIMA PRIRODE NA PODRUČJU DUBROVAČKO-NERETVANSKE ŽUPANIJE, Branitelja Dubrovnika 41, 20000 Dubrovnik
* ČISTOĆA d.o.o., Put od Republike 14, 20000 Dubrovnik
* SVEUČILIŠTE U DUBROVNIKU, Branitelja Dubrovnika 29, 20000 Dubrovnik
* DUBROVAČKO-NERETVANSKA ŽUPANIJA, Upravni odjel za zaštitu okoliša, imovinsko-pravne i komunalne poslove, Vukovarska 16, 20000 Dubrovnik
* DUBROVAČKO-NERETVANSKA ŽUPANIJA, Upravni odjel za društvene djelatnosti, ovdje
* DUBROVAČKO-NERETVANSKA ŽUPANIJA, Upravni odjel za gospodarstvo i more, ovdje
* GRAD DUBROVNIK, Upravni odjel za promet, ovdje
* GRAD DUBROVNIK, Upravni odjel za [izgradnju i upravljanje projektima](http://www.dubrovnik.hr/upravni_odjel.php?uo=27), ovdje
* GRAD DUBROVNIK, Upravni odjel za poslove gradonačelnika, ovdje
* GRAD DUBROVNIK, Upravni odjel za izdavanje i provedbu dokumenata prostornog uređenja i gradnje, ovdje
* GRAD DUBROVNIK, Upravni odjel za obrazovanje, šport, socijalnu skrb i civilno društvo, ovdje
* GRAD DUBROVNIK, Upravni odjel za kulturu, ovdje
* GRAD DUBROVNIK, Upravni odjel za komunalne djelatnosti i mjesnu samoupravu, ovdje
* Gradski kotarevi i mjesni odbori-*putem Upravnog odjela za komunalne djelatnosti i mjesnu samoupravu*, ovdje

Ako se tijekom izrade Izmjena i dopuna Plana ukaže potreba, u postupak izrade mogu se uključiti i drugi sudionici.

1. **PLANIRANI ROK ZA IZRADU IZMJENA I DOPUNA PLANA, ODNOSNO NJEGOVIH POJEDINIH FAZA**

Članak 10.

Rokovi za izradbu pojedinih faza Izmjena i dopuna Plana sukladni su odredbama Zakona te se usklađuju i s postupkom strateške procjene utjecaja na okoliš prema posebnim propisima.

Rok za pribavljanje zahtjeva javnopravnih tijela i drugih korisnika prostora koji daju svoje zahtjeve za izradu Izmjena i dopuna Plana je najviše 30 dana od dana primitka poziva.

Za izradu Izmjena i dopuna Plana određuje se okvirni rok izrade od 24 mjeseca od dana usvajanja Odluke na Gradskom vijeću, a ukoliko se navedeni rok iz objektivnih razloga produži, to se produljenje ne smatra protivnim ovoj Odluci.

1. **IZVORI FINANCIRANJA**

Članak 11.

Sredstva za izradu Izmjena i dopuna Plana osigurana su Proračunom Grada Dubrovnika.

1. **DRUGA PITANJA ZNAČAJNA ZA IZRADU NACRTA IZMJENA I DOPUNA PLANA**

Članak 12.

U svrhu donošenje ove Odluke, sukladno odredbi članka 66. stavka 1. Zakona o zaštiti okoliša („Narodne novine“, broj: 80/13, 153/13, 78/15, 12/18, 118/18) u svezi odredbe članka 86. stavka 3. Zakona, pribavljeno je mišljenje Upravnog odjela za zaštitu okoliša, imovinsko-pravne i komunalne poslove Dubrovačko-neretvanske županije KLASA: 351-01/21-1/25, URBROJ: 2117/1-09/2-21-02 od 05. ožujka 2021. o potrebi provedbe postupka ocjene, odnosno strateške procjene utjecaja na okoliš prema kojem je za Izmjene i dopune Plana obvezna provedba postupka strateške procjene utjecaja na okoliš. U navedenom mišljenju se također navodi kako je prije započinjanja postupka strateške procjene, sukladno članku 48. Zakona o zaštiti prirode („Narodne novine“, broj: 80/13, 15/18, 14/19 i 127/19) potrebno podnijeti zahtjev za prethodnu ocjenu prihvatljivosti za ekološku mrežu.

1. **ZAVRŠNE ODREDBE**

Članak 13.

Ova odluka stupa na snagu osmog dana od dana objave u „Službenom glasniku Grada Dubrovnika".

KLASA: 350-02/21-01/01

URBROJ: 2117/01-09-21-03

Dubrovnik, 29. ožujka 2021.

Predsjednik Gradskog vijeća:

**mr.sc. Marko Potrebica,** v. r.

----------------------------------------

**42**

Na temelju članaka 86. stavak 3. Zakona o prostornom uređenju („Narodne novine“, broj 153/13, 65/17, 114/18, 39/19 i 98/19) i članka 39. Statuta Grada Dubrovnika ("Službeni glasnik Grada Dubrovnika", broj 2/21), po prethodno pribavljenom mišljenju Upravnog odjela za zaštitu okoliša, imovinsko-pravne i komunalne poslove Dubrovačko-neretvanske županije KLASA: 351-01/21-1/26, URBROJ: 2117/1-09/2-21-02 od 05. ožujka 2021., Gradsko vijeće Grada Dubrovnika na 38. sjednici, održanoj 29. ožujka 2021., donijelo je

**O D L U K U**

**O IZRADI IZMJENA I DOPUNA GENERALNOG URBANISTIČKOG PLANA**

**GRADA DUBROVNIKA**

1. **OPĆE ODREDBE**

Članak 1.

Donosi se Odluka o izradi Izmjena i dopuna Generalnog urbanističkog plana Grada Dubrovnika (u daljnjem tekstu: Odluka).

1. **PRAVNA OSNOVA** **za izradu i donošenje IZMJENA I DOPUNA PLANA**

Članak 2.

Izrada i donošenje izmjena i dopuna Generalnog urbanističkog plana Grada Dubrovnika (u daljnjem tekstu: Izmjene i dopune Plana) utemeljeno je na odredbama članaka 77., 86., 113. i 198. Zakona o prostornom uređenju („Narodne novine“, broj 153/13, 65/17, 114/18, 39/19 i 98/19, dalje u tekstu: Zakon), Pravilnika o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova („Narodne novine“, br. 106/98, 39/04, 45/04 - ispravak i 163/04), u dijelu kojim se propisuju pravna pravila koja se odnose na sadržaj, mjerila kartografskih prikaza, obvezne prostorne pokazatelje i standard elaborata prostornih planova (dalje u tekstu: Pravilnik) te Uredbi o informacijskom sustavu prostornog uređenja („Narodne novine“, broj: 115/15).

Nositelj izrade Izmjena i dopuna Plana je Upravni odjel za urbanizam, prostorno planiranje i zaštitu okoliša Grada Dubrovnika.

1. **RAZLOZI DONOŠENJA IZMJENA I DOPUNA PLANA**

Članak 3.

Izradi Izmjena i dopuna Plana pristupit će se radi:

* usklađenja s Prostornim planom Dubrovačko-neretvanske županije
* usklađenja s Prostornim planom uređenja Grada Dubrovnika
* uvrštenja kontaktne (buffer) zone dobra svjetske baštine Starog grada Dubrovnika
* usklađenja sa smjernicama Konzervatorske podloge za kontaktnu zonu dobra svjetske baštine Starog grada Dubrovnika
* usklađenja sa smjernicama Plana upravljanja svjetskim dobrom UNESCO-a „Starim gradom Dubrovnikom“
* usklađenja s važećim zakonskim i podzakonskim propisima iz područja prostornog planiranja, zaštite mora, uređenja i zaštite obalnog, posebno otočkog i zaštićenog područja te drugih srodnih područja koji su stupili na snagu nakon donošenja posljednjih izmjena i dopuna Plana
* ugradnje mjera radi ublažavanja klimatskih promjena i prilagodbe klimatskim promjenama
* realizacije preporuka, mjera i aktivnosti navedenih u Izvješću o stanju u prostoru Grada Dubrovnika za razdoblje 2014-2018.
* usklađenja demografskih, gospodarskih i drugih podataka od utjecaja na prostorno uređenje koji su se izmijenili u razdoblju od donošenja Generalnog urbanističkog plana Grada Dubrovnik (u daljnjem tekstu: Plan)
* revizije planskih rješenja infrastrukturne mreže (promet, vodoopskrba, odvodnja, energetika i dr.)
* preispitivanja broja propisanih urbanističkih planova uređenja te, sukladno detaljnijm urbanističkim analizama propisivanja uvjeta provedbe zahvata u prostoru s detaljnošću propisanom za urbanistički plan uređenja
* određivanja zona za koje je potrebno donijeti urbanističke planove urbane preobrazbe i urbane sanacije
* implementiranja zona sanitarnih zaštita izvorišta na području Grada Dubrovnika u prostorno-plansku dokumentaciju
* planiranja sadržaja od interesa za Grad Dubrovnik u cilju stvaranja planskih preduvjeta za realizaciju gradskih projekata
* otklanjanja uočenih nedostataka i neusklađenosti Odredbi za provođenje i njihovo usklađivanje s vrijednostima prostora
* ispravaka grešaka i usklađenja u grafičkom i tekstualnom dijelu Plana uočenih tijekom provedbe Plana
* zahtjeva javnopravnih tijela iz područja njihove nadležnosti, prijedloga građana, mjesnih odbora, gradskih kotara i drugih korisnika prostora
* usklađivanja podloga koordinatnom sustavu HTRS96/TM i kartografskih prikaza digitalnom katastarskom planu
* drugih izmjena i dopuna za koje se utvrdi potreba tijekom postupka izrade Izmjena i dopuna Plana, a koje proizlaze iz prethodno navedenih razloga.
1. **OBUHVAT IZRADE IZMJENA I DOPUNA PLANA**

Članak 4.

Obuhvat Izmjena i dopuna Plana istovjetan je obuhvatu Generalnog urbanističkog plana Grada Dubrovnika i odnosi se na njegov tekstualni i grafički dio.

1. **SAŽETA OCJENA STANJA U OBUHVATU IZMJENA I DOPUNA PLANA**

Članak 5.

Nakon donošenja Generalnog urbanističkog plana Grada Dubrovnika 2005. te njegovih izmjena i dopuna koje su uslijedile 2007., 2012., 2014., 2018., 2019. i 2021. godine došlo je do potrebe redefiniranja planskih postavki u cilju održivog razvoja Grada Dubrovnika i očuvanja identiteta Grada kroz zaštitu povijesnih, prirodnih i krajobraznih vrijednosti prostora.

Geomorfološke značajke prostora Grada Dubrovnika predstavljaju ograničavajući faktor daljnjeg razvoja prometne infrastrukture, posebno u odnosu na mogućnost polaganja trasa, formiranja čvorišta i vezivanja mreže u sustav. Također, visoke cijene nekretnina, posebno u užem urbanom području, dovode do nemogućnosti osiguranja stambenih prostora brojnim obiteljima.

Plan je također potrebno uskladiti i sa Prostornim planom Dubrovačko-neretvanske županije koji se zadnji put mijenjao i dopunjavao 2019. godine te s Prostornim planom uređenja Grada Dubrovnika.

Potvrđivanjem proširene kontaktne zone svjetskog dobra od nadležnih tijela UNESCO-a 2018. uspostavljen je status područja koji podliježe procedurama prema Operativnim smjernicama za provedbu Konvencije o svjetskoj baštini. Time je za znatan dio područja povijesnog urbanog krajolika Dubrovnika, koji nije izravno zaštićen temeljem Zakona o zaštiti i očuvanju kulturnih dobara, stvoren dodatni pravni okvir i obveza za ciljano, integralno i interdisciplinarno sagledavanje obuhvaćenog prostora u svrhu usmjeravanja razvoja gradskog područja prema održivom korištenju i načinu upravljanja koje neće ugrožavati cjelovitost i autentičnost svjetskog dobra. U tom cilju, Ministarstvo kulture i medija izradilo je Konzervatorsku podlogu za kontaktnu zonu dobra svjetske baštine Starog grada Dubrovnika i dostavilo je Gradu Dubrovniku krajem prosinca 2020. Radi se o prvom takvom dokumentu u Hrvatskoj koji je podloga za izmjene i dopune prostorno-planske dokumentacije Grada Dubrovnika. Prostorno planska dokumentacija time postaje glavni instrument za provođenje mjera i smjernica za zahvate u prostoru na području kontaktne zone, uz izuzetak područja unutar obuhvata nacionalne zaštite kulturno-povijesne cjeline Dubrovnika gdje se izravno primjenjuje Zakon o zaštiti i očuvanju kulturnih dobara.

Obzirom na klimatske promjene čije posljedice se već uočavaju u prostoru, potrebna je ugradnja mjera radi ublažavanja i prilagodbe istima.

Tijekom posljednjih godina, Nositelj izrade kontinuirano zaprima zahtjeve i prijedloge građana i drugih korisnika prostora, što iziskuje detaljnu urbanističku analizu u cilju uravnotežene izgradnje i očuvanja prostora, dok je za pojedine zone potrebno planirati izradu planova urbane sanacije i urbane preobrazbe.

Donošenjem Uredbe o informacijskom sustavu prostornog uređenja propisana je službena kartografska projekcija (HTRS96/TMI) koordinatnog sustava za izradu, donošenje i dostavu prostornih planova, formati za prikaz, prijenos i pohranjivanje podataka te je potrebno usklađenje Plana s navedenim.

Također je 2019. godine izrađeno Izvješće o stanju u prostoru Grada Dubrovnika za razdoblje 2014.-2018. koje je dalo niz preporuka, smjernica i mjera vezano za unapređenje stanja u prostoru, a koje je potrebno ugraditi u Plan.

1. **CILJEVI I PROGRAMSKA POLAZIŠTA IZMJENA I DOPUNA PLANA**

Članak 6.

Sukladno članku 3. ove Odluke, osnovni cilj ovih Izmjena i dopuna Plana je osigurati održivi razvoj Grada Dubrovnika i očuvanja identiteta Grada kroz zaštitu povijesnih, kulturnih, prirodnih i krajobraznih vrijednosti prostora.

U tom smislu ciljevi i programska polazišta ovih Izmjena i dopuna su:

* usklađenje s Prostornim planom Dubrovačko-neretvanske županije i Prostornim planom uređenja Grada Dubrovnika
* uvrštenje kontaktne (buffer) zone dobra svjetske baštine Starog grada Dubrovnika
* usklađenje sa smjernicama Konzervatorske podloge za kontaktnu zonu dobra svjetske baštine Starog grada Dubrovnika i preporukama navedenih u Izvješću o stanju u prostoru Grada Dubrovnika za razdoblje 2014-2018. te smjernicama Plana upravljanja svjetskim dobrom UNESCO-a „Starim gradom Dubrovnikom“
* usklađenje s važećim zakonskim i podzakonskim propisima te ugradnja mjera radi ublažavanja klimatskih promjena i prilagodbe klimatskim promjenama
* usklađenje demografskih, gospodarskih i drugih podataka od utjecaja na prostorno uređenje koji su se izmijenili u razdoblju do donošenja Plana
* revizija planskih rješenja infrastrukturne mreže (promet, vodoopskrba, odvodnja, energetika i dr.
* preispitivanje broja propisanih urbanističkih planova uređenja te, sukladno detaljnijim urbanističkim analizama propisivanja uvjeta provedbe zahvata u prostoru s detaljnošću propisanom za urbanistički plan uređenja
* propisivanje planova urbane sanacije i urbane preobrazbe za pojedine zone
* prostorno-planska zaštita izvorišta uvrštenjem zona sanitarne zaštite na području Grada Dubrovnika
* realizacija sadržaja i projekata od interesa za Grad Dubrovnik
* osiguranje skladnosti gradnje i zaštite prostora otklanjanjem uočenih nedostataka i neusklađenosti Odredbi za provođenje, te ispravka grešaka i usklađenja u grafičkom i tekstualnom dijelu Plana uočenih tijekom provedbe Plana
* usklađenje sa zahtjevima javnopravnih tijela sukladno njihovim nadležnostima
* usklađenje kartografskih prikaza i podloga Plana HTRS/96TM i DKP-u.
1. **POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU IZMJENA I DOPUNA PLANA**

Članak 7.

U postupku izrade Izmjena i dopuna Plana koristit će se svi dostupni podaci iz postojećih strategija, studija i planova koji su izrađeni ili se planiraju izraditi za prostor obuhvata Plana, a koji odgovaraju razlozima i ciljevima izrade izmjena i dopuna Plana, a posebno:

* Konzervatorska podloga za kontaktnu zonu dobra svjetske baštine Starog grada Dubrovnika, rujan 2020., Ministarstvo kulture i medija,
* Krajobrazna studija za administrativno područje Grada Dubrovnika (u izradi), naručitelj: Grad Dubrovnik,
* Plan upravljanja svjetskim dobrom UNESCO-a „Starim gradom Dubrovnikom“ (u izradi), naručitelj: Zavod za obnovu Dubrovnika,
* Arhitektonsko-urbanistička studija Pobrežje, naručitelj: Grad Dubrovnik,
* Izvješće o stanju u prostoru Grada Dubrovnika za razdoblje 2014.-2018.
* Studija procjene utjecaja na dobro svjetske baštine (HIA)
* Stručne podloge propisane smjernicama Prostornog plana Dubrovačko-neretvanske županije,
* propisane kartografske podloge HOK, ortofoto, DKP i ostale stručne podloge.

Ukoliko se tijekom izrade Izmjena i dopuna Plana ukaže potreba za drugim stručnim podlogama od značaja za prostorno – planska rješenja, iste će biti izrađene.

Ostali podaci će biti prikupljeni u postupku izrade temeljem podataka, planskih smjernica i propisanih dokumenata koje će dostaviti nadležna tijela i pravne osobe s javnim ovlastima iz svog djelokruga.

1. **NAČIN PRIBAVLJANJA STRUČNIH RJEŠENJA IZMJENA I DOPUNA PLANA**

Članak 8.

Stručno rješenje Izmjena i dopuna Plana, sukladno provedenom postupku javne nabave, izradit će stručni izrađivač ovlašten prema Pravilniku o izdavanju suglasnosti za obavljanje stručnih poslova prostornog uređenja („Narodne novine“, broj 136/15 i 110/19), u suradnji s Nositeljem izrade.

1. **POPIS JAVNOPRAVNIH TIJELA ODREĐENIH POSEBNIM PROPISIMA KOJA DAJU ZAHTJEVE ZA IZRADU PROSTORNOG PLANA TE DRUGIH SUDIONIKA KORISNIKA PROSTORA KOJI TREBAJU SUDJELOVATI U IZRADI IZMJENA I DOPUNA PLANA**

Članak 9.

U postupku izrade IDPPU-a Grada Dubrovnika tražit će se sudjelovanje i podaci, planske smjernice i drugi propisani dokumenti od slijedećih javnopravnih tijela:

* MINISTARSTVO KULTURE I MEDIJA, Uprava za zaštitu kulturne baštine, Konzervatorski odjel u Dubrovniku, Restićeva 7, 20000 Dubrovnik
* MINISTARSTVO PROSTORNOGA UREĐENJA, GRADITELJSTVA I DRŽAVNE IMOVINE, Ulica Ivana Dežmana 10, 10000 Zagreb
* MINISTARSTVO UNUTARNJIH POSLOVA, Ravnateljstvo civilne zaštie, Sektor za inspekcijske poslove, Vladimira Nazora 32, 20 000 Dubrovnik
* MINISTARSTVO UNUTARNJIH POSLOVA, Ravnateljstvo civilne zaštite, Služba civilne zaštite Dubrovnik, Liechtensteinov put 31, 20000 Dubrovnik
* MINISTARSTVO MORA, PROMETA I INFRASTRUKTURE, Prisavlje 14, 10000 Zagreb
* DRŽAVNA GEODETSKA UPRAVA, Područni ured za katastar, Ante Starčevića 23, 20000 Dubrovnik
* ZAVOD ZA PROSTORNO UREĐENJE DUBROVAČKO-NERETVANSKE ŽUPANIJE, Petilovrijenci 2, 20000 Dubrovnik
* DRŽAVNI HIDROMETEOROLOŠKI ZAVOD, Ravnice 48, 10000 Zagreb
* HRVATSKE CESTE d.o.o., Vončinina 3, 10000 Zagreb
* HRVATSKE CESTE d.o.o., Tehnička ispostava Dubrovnik, Vladimira Nazora 8, 20000 Dubrovnik
* HRVATSKA KOMORA ARHITEKATA, Iva Vojnovića 24 (Božo Benić), 20000 Dubrovnik
* ŽUPANIJSKA LUČKA UPRAVA DUBROVNIK, Cvijete Zuzorić 3, 20000 Dubrovnik
* LUČKA UPRAVA DUBROVNIK, Obala Pape Ivana Pavla II, br. 1, 20000 Dubrovnik
* LUKA DUBROVNIK, Obala Pape Ivana Pavla II, br. 1, 20000 Dubrovnik
* JU REZERVAT LOKRUM, Od Bosanke 4, 20000 Dubrovnik
* HAKOM - Hrvatska regulatorna agencija za mrežne djelatnosti, Ulica Roberta Frangeša Mihanovića 9, 10 000 Zagreb
* HEP, DP "Elektrojug Dubrovnik", Nikole Tesle 3, 20 000 Dubrovnik
* HOPS, Hrvatski operator prijenosnog sustava d.o.o., Sektor za razvoj, investicije i izgradnja, Kupska 4, 10 000 Zagreb
* HRVATSKE VODE, Vodnogospodarski odjel za slivove južnog Jadrana, Vukovarska 35, 21 000 Split
* HRVATSKE VODE, Vodnogospodarska ispostava za mali sliv "Dubrovačko primorje, Vodnogospodarska ispostava Dubrovnik, Put Republike 28, 20 000 Dubrovnik
* VODOVOD DUBROVNIK d.o.o., Odjel za vodoopskrbu i komunalnu hidrotehniku, Vladimira Nazora 19, 20 000 Dubrovnik
* VODOVOD DUBROVNIK d.o.o., Odjel odvodnje, Vladimira Nazora 19, 20 000 Dubrovnik
* JAVNA USTANOVA ZA UPRAVLJANJE ZAŠTIĆENIM DIJELOVIMA PRIRODE NA PODRUČJU DUBROVAČKO-NERETVANSKE ŽUPANIJE, Branitelja Dubrovnika 41, 20000 Dubrovnik
* ČISTOĆA d.o.o., Put od Republike 14, 20000 Dubrovnik
* JVP „DUBROVAČKI VATROGASCI“, Zagrebačka 1, 20000 Dubrovnik
* SVEUČILIŠTE U DUBROVNIKU, Branitelja Dubrovnika 29, 20000 Dubrovnik
* DUBROVAČKO-NERETVANSKA ŽUPANIJA, Upravni odjel za zaštitu okoliša, imovinsko-pravne i komunalne poslove, Vukovarska 16, 20000 Dubrovnik
* DUBROVAČKO-NERETVANSKA ŽUPANIJA, Upravni odjel za društvene djelatnosti, ovdje
* DUBROVAČKO-NERETVANSKA ŽUPANIJA, Upravni odjel za gospodarstvo i more, ovdje
* GRAD DUBROVNIK, Upravni odjel za promet, ovdje
* GRAD DUBROVNIK, Upravni odjel za [izgradnju i upravljanje projektima](http://www.dubrovnik.hr/upravni_odjel.php?uo=27), ovdje
* GRAD DUBROVNIK, Upravni odjel za poslove gradonačelnika, ovdje
* GRAD DUBROVNIK, Upravni odjel za izdavanje i provedbu dokumenata prostornog uređenja i gradnje, ovdje
* GRAD DUBROVNIK, Upravni odjel za obrazovanje, šport, socijalnu skrb i civilno društvo, ovdje
* GRAD DUBROVNIK, Upravni odjel za kulturu, ovdje
* GRAD DUBROVNIK, Upravni odjel za komunalne djelatnosti i mjesnu samoupravu, ovdje
* Gradski kotarevi i mjesni odbori-*putem Upravnog odjela za komunalne djelatnosti i mjesnu samoupravu*, ovdje

Ako se tijekom izrade Izmjena i dopuna Plana ukaže potreba, u postupak izrade mogu se uključiti i drugi sudionici.

1. **PLANIRANI ROK ZA IZRADU IZMJENA I DOPUNA PLANA, ODNOSNO NJEGOVIH POJEDINIH FAZA**

Članak 10.

Rokovi za izradbu pojedinih faza Izmjena i dopuna Plana sukladni su odredbama Zakona te se usklađuju i s postupkom strateške procjene utjecaja na okoliš prema posebnim propisima.

Rok za pribavljanje zahtjeva javnopravnih tijela i drugih korisnika prostora koji daju svoje zahtjeve za izradu Izmjena i dopuna Plana je najviše 30 dana od dana primitka poziva.

Za izradu Izmjena i dopuna Plana određuje se okvirni rok izrade od 24 mjeseca od dana usvajanja Odluke na Gradskom vijeću, a ukoliko se navedeni rok iz objektivnih razloga produži, to se produljenje ne smatra protivnim ovoj Odluci.

1. **IZVORI FINANCIRANJA**

Članak 11.

Sredstva za izradu Izmjena i dopuna Plana osigurana su Proračunom Grada Dubrovnika.

1. **DRUGA PITANJA ZNAČAJNA ZA IZRADU NACRTA IZMJENA I DOPUNA PLANA**

Članak 12.

U svrhu donošenje ove Odluke, sukladno odredbi članka 66. stavka 1. Zakona o zaštiti okoliša („Narodne novine“, broj: 80/13, 153/13, 78/15, 12/18, 118/18) u svezi odredbe članka 86. stavka 3. Zakona, pribavljeno je mišljenje Upravnog odjela za zaštitu okoliša, imovinsko-pravne i komunalne poslove Dubrovačko-neretvanske županije KLASA: 351-01/21-1/26, URBROJ: 2117/1-09/2-21-02 od 05. ožujka 2021. o potrebi provedbe postupka ocjene, odnosno strateške procjene utjecaja na okoliš prema kojem je za Izmjene i dopune Plana obvezna provedba postupka strateške procjene utjecaja na okoliš. U navedenom mišljenju se također navodi kako je prije započinjanja postupka strateške procjene, sukladno članku 48. Zakona o zaštiti prirode („Narodne novine“, broj: 80/13, 15/18, 14/19 i 127/19) potrebno podnijeti zahtjev za prethodnu ocjenu prihvatljivosti za ekološku mrežu.

1. **ZAVRŠNE ODREDBE**

Članak 13.

Ova odluka stupa na snagu osmog dana od dana objave u „Službenom glasniku Grada Dubrovnika".

KLASA: 350-02/21-01/02

URBROJ: 2117/01-09-21-03

Dubrovnik, 29. ožujka 2021.

Predsjednik Gradskog vijeća:

**mr.sc. Marko Potrebica,** v. r.

----------------------------------------

**43**

Na temelju članka 5. stavak 1. točke 6. i stavka 11. Zakona o sigurnosti prometa na cestama (“Narodne novine”, broj 67/08., 48/10., 80/13., 158/13., 92/14., 64/15., 108/17, 70/19) i članka 39. Statuta Grada Dubrovnika (“Službeni glasnik Grada Dubrovnika”, broj 2/21), uz prethodno rješenje Ministarstva unutarnjih poslova Broj: 511-03-03/2-798/1-21 od 25. ožujka 2021., Gradsko vijeće Grada Dubrovnika na 38. sjednici, održanoj 29. ožujka 2021., donijelo je

**O D L U K U**

**o izmjenama i dopunama Odluke o organizaciji**

**i načinu naplate i kontrole parkiranja u Gradu Dubrovniku**

Članak 1.

U Odluci o organizaciji i načinu naplate i kontrole parkiranja u Gradu Dubrovniku (“Službeni glasnik Grada Dubrovnika”, broj 11/15, 15/17, 16/17, 2/18, 14/18, 1/19, 6/19, 6/20 i 16/20 dalje u tekstu - Odluka) u članku 24. stavak 2.mijenja se i glasi:

*„Iznimno od stavka 1. ovoga članka u razdoblju od 1. svibnja 2021.g. do 30.rujna 2021.g. za*

* *zonu 0 utvrđuje se cijena u iznosu od 50,00 kn*
* *zona 2 (osim ulično parkiralište iz članka 5. stavak 6. Odluke, Žičara -gornji plato, Tenis -Tabor i Kolorina) utvrđuje se cijena u iznosu od 30,00 kn“*

Članak 2.

U članku 25. Odluke stavak 2. mijenja se i glasi:

„*Iznimno od stavka 1. ovoga članka u razdoblju od 1. svibnja 2021.g. do 30. rujna 2021.godine za:*

* *zonu 0 utvrđuje se cijena u iznosu od 1000,00 kn*
* *zonu 2 utvrđuje se cijena u iznosu od 600,00 kn*
* *zonu 4 utvrđuje se cijena u iznosu od 600,00 kn“*

Članak 3.

U članku 25.a. stavku 1. Odluke u tablici pod zona 2. ulica Vlaha Bukovca pod mjesecima:

* *siječanj, veljača, ožujak, studeni i prosinac briše se cijena u iznosu od 400,00 kn i dodaje se cijena u iznosu od 200,00 kn,*
* *travanj i listopad briše se cijena u iznosu od 600,00 kn i dodaje se cijena u iznosu od 400,00 kn,*

U članku 25.a. Odluke stavak 2. mijenja se i glasi:

*„Iznimno od stavka 1. ovoga članka u razdoblju od 1. svibnja 2021.g. do 30. rujna 2021. godine za:*

* *zona 0 utvrđuje se cijena u iznosu od 1000,00 kn*
* *zona 2 (Vlaha Bukovca) utvrđuje se cijena u iznosu od 600,00 kn“*

Članak 4.

U članku 25.b. dodaje se stavak 2. i glasi:

*„Iznimno od stavka 1. ovoga članka u razdoblju od 1. svibnja 2021.g. do 30. rujna 2021. godine za:*

* *zonu 2 (Vlaha Bukovca) utvrđuje se cijena u iznosu od 900,00 kn“*

Članak 5.

U članku 25.c. dodaje se stavak 2. i glasi:

„*Iznimno od stavka 1. ovoga članka u razdoblju od 1. svibnja 2021.g. do 30. rujna 2021.godine za:*

* *zonu 2 (Vlaha Bukovca) utvrđuje se cijena u iznosu od 2.400,00 kn“*

Članak 6.

Članak 26. Odluke mijenja se glasi:

*„Pravo na korištenje parkirališne karte po povoljnim uvjetima u pogledu cijene i korištenja (javnih parkirališta) imaju:*

* *osobe s prebivalištem na području grada Dubrovnika odnosno boravištem dužim od 6. mjeseci neprekidno,*
* *fizičke osobe s prebivalištem na području općina: Konavle, Župa dubrovačka, Dubrovačko primorje, Ston, Janjina, Trpanj i Mljet,*
* *pravne osobe koje imaju sjedište na području grada Dubrovnika ,*
* *invalidi Domovinskog rata koji imaju prebivalište na području grada Dubrovniku i na području općina: Konavle, Župa dubrovačka, Dubrovačko primorje, Ston, Janjina, Trpanj i Mljet,*
* *muškarci koji su dobrovoljni darovatelji krvi sa preko 35 (trideset pet) puta darovanom krvi i žene koji su dobrovoljni darovatelji krvi sa preko 25 (dvadeset pet) puta darovanom krvi a koji imaju prebivalište na području grada Dubrovnika i na području općina Konavle, Župa dubrovačka, Dubrovačko primorje, Ston, Janjina, Trpanj i Mljet,*
* *invalidne osobe sukladno uvjetima propisanim člankom 40. Zakona o sigurnosti prometa na cestama, a koji imaju prebivalište na području grada Dubrovnika i na području općina Konavle, Župa dubrovačka, Dubrovačko primorje, Ston, Janjina, Trpanj i Mljet.*

Članak 7.

U članku 28 stavku 4 alineja 1 iza riječi: „*ima prebivalište na području grada Dubrovnika*, „ dodaje se*: „općine Konavle, Župa dubrovačka, Dubrovačko primorje, Ston, Janjina, Trpanj i Mljet“.*

Članak 8.

Ostale odredbe Odluke ostaju neizmijenjene.

Članak 9.

Ova odluka stupa na snagu osmog dana od dana objave u “Službenom glasniku Grada Dubrovnika”.

KLASA: 340-01/18-01/51

URBROJ: 2117/01-09-21-56

Dubrovnik, 29. ožujka 2021.

Predsjednik Gradskog vijeća:

**mr.sc. Marko Potrebica,** v. r.

----------------------------------------

**44**

Na temelju odredbe članka 104. stavka 1. Zakona o komunalnom gospodarstvu („Narodne novine“, broj 68/18, 110/18 i 32/20) i članka 39. Statuta Grada Dubrovnika („Službeni glasnik Grada Dubrovnika“, broj 2/21.), Gradsko vijeće Grada Dubrovnika na 38. sjednici, održanoj 29. ožujka 2021., donijelo je

**O D L U K U**

**o izmjenama i dopunama Odluke o komunalnom redu**

Članak 1.

U Odluci o komunalnom redu (“Službeni glasnik Grada Dubrovnika”, broj 12/20., 16/20. i 1/21) u članku 26. stavak 2. mijenja se i glasi:

"Kiosci i druge građevine gotove konstrukcije tlocrtne površine do 15 m2 mogu se postavljati isključivo na javnim površinama sukladno članku 2. Pravilnika o jednostavnim i drugim građevinama i radovima.”

Članak 2.

U članku 34. stavak 1. mijenja se i glasi:

“Za postavljanje bankomata potrebno je odobrenje upravnog odjela nadležnog za poslove gradonačelnika, a u slučaju postavljanja bankomata na nekretninama u privatnom vlasništvu potrebno je odobrenje upravnog odjela nadležnog za izdavanje i provedbu dokumenata prostornog uređenja i gradnje.”

Članak 3.

U članku 165. stavak 2. mijenja se i glasi:

“Prometovanje iz članka 164. odobriti će se elektrovučnim prijevoznim sredstvima u Povijesnoj jezgri Grada samo na ulicama: Sv. Dominik, Ribarnica, Ponta, Placa, Poljana Paska Miličevića, Pred Dvorom, Poljana Marina Držića, Zeljarica, i to:

* u vremenu od 5:00 do 7:30 sati – 4 elektrovučna vozila s 3 prikolice po koncesionaru,
* u vremenu od 8:00 do 10:00 sati – 4 elektrovučna vozila s 3 prikolice po koncesionaru,
* u vremenu od 10:00 do 17:00 sati – 1 elektrovučno vozilo s 1 prikolicom po koncesionaru
* u vremenu od 17:00 do 19:00 sati – 4 elektrovučna vozila s 3 prikolice po koncesionaru.”

Stavak 3. mijenja se i glasi:

„Prometovanje iz članka 164. odobrit će se elektrovučnim prijevoznim sredstvima i na ulicama Od Puča, Široka i Božidarevićeva, te iz Bunićeve poljane na Gundulićevu poljanu samo u vremenu od 5:00 do 7:30 sati, te od 8:00 do 9:00 sati.“

Stavak 4. mijenja se i glasi:

„Prometovanje radi opskrbe mesnica odobrit će se elektrovučnim prijevoznim sredstvima iz Bunićeve poljane na Gundulićevu poljanu utorkom i četvrtkom u vremenu od 17:00 do 19:00 sati.“

Članak 4.

Ova odluka stupa na snagu osmog dana od dana objave u “Službenom glasniku Grada Dubrovnika”.

KLASA: 363-01/20-09/08

URBROJ: 2117/01-09-21-20

Dubrovnik, 29. ožujka 2021.

Predsjednik Gradskog vijeća:

**mr.sc. Marko Potrebica,** v. r.

----------------------------------------

**45**

Na temelju članka 132. Zakona o gradnji („Narodne novine", broj 153/13., 20/17., 39/19. i 125/19.) i članka 39. Statuta Grada Dubrovnika ("Službeni glasnik Grada Dubrovnika", broj 2/21.), Gradsko vijeće Grada Dubrovnika na 38. sjednici, održanoj 29. ožujka 2021., donijelo je

**O D L U K U**

**O IZMJENI ODLUKE O PRIVREMENOJ ZABRANI IZVOĐENJA**

 **GRAĐEVINSKIH RADOVA NA PODRUČJU GRADA DUBROVNIKA**

Članak 1.

U Odluci o privremenoj zabrani izvođenja građevinskih radova na području grada Dubrovnika („Službeni glasnik Grada Dubrovnika“, broj: 16/20.), (dalje u tekstu: Odluka) članak 3. mijenja se i glasi:

„Građevinskim radovima koji se u smislu ove Odluke zabranjuju smatraju se:

* zemljani radovi (iskop humusa, široki iskop, iskop stepenica, iskop za temelje i građevne jame, iskop rovova za instalacije, iskop kanala i odvodnih jaraka, prijevoz materijala, uređenje temeljnog tla, izrada nasipa, izrada posteljice, izrada klinova uz objekte, deponiranje materijala, utovar, odvoz viška zemlje na gradski deponij, istovar, zatrpavanje građevinske jame nakon izvedbe podruma, zemljom od iskopa i sl.).“

Članak 2.

U Odluci članak 4. mijenja se i glasi:

„Područje privremene zabrane izvođenja građevinskih radova je cijelo područje Grada Dubrovnika.“

Članak 3.

U Odluci članak 6. mijenja se i glasi:

 „Nedjeljom, blagdanom i neradnim danom zabranjeno je izvođenje svih građevinskih radova.“

Članak 4.

U Odluci članak 7. i 8. – brišu se.

Članak 5.

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 363-01/20-09/32

URBROJ: 2117/01-09-21-11

Dubrovnik, 29. ožujka 2021.

Predsjednik Gradskog vijeća:

**mr.sc. Marko Potrebica,** v. r.

----------------------------------------

**46**

Na temelju članka 104. Zakona o komunalnom gospodarstvu („Narodne novine“, broj 68/18. i 110/18. - Ustavna odluka, 32/20.) i članka 39. Statuta Grada Dubrovnika („Službeni glasnik Grada Dubrovnika“, broj 2/21.), Gradsko vijeće Grada Dubrovnika na 38. sjednici, održanoj 29. ožujka 2021., donijelo je

**O D L U K U**

**o izmjenama i dopunama Odluke o reklamiranju**

 **na području Grada Dubrovnika**

Članak 1.

U Odluci o reklamiranju na području Grada Dubrovnika („Službeni glasnik Grada Dubrovnika“, broj 15/19., 4/20. 15/20.), (dalje u tekstu: Odluka) članak 10. stavak 4. mijenja se i glasi:

„Troškovi postavljanja i/ili uklanjanja reklamnog natpisa s piktogramom na tipiziranu stratu, u iznosu od 500,00 kuna, po jednom retku, uplaćuju se u korist proračuna Grada Dubrovnika, a snosi ih korisnik reklamnog natpisa.“

Članak 2.

U članku 21. Odluke stavak 2. mijenja se i glasi:

„Reklamne ploče na stupovima javne rasvjete mogu se postavljati samo u vremenskom periodu od 1. veljače do 31. listopada tekuće godine.“

Članak 3.

U članku 55.a Odluke dodaje se novi stavak koji glasi:

„Obveznici plaćanja naknade za postavljanje reklama oslobađaju se od obveze plaćanja naknade za mjesece travanj, svibanj, lipanj i srpanj 2021. godine zbog okolnosti uzrokovanih pandemijom virusa COVID-19.“

Članak 4.

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 363-01/19-09/27

URBROJ: 2117/01-09-21-14

Dubrovnik, 29. ožujka 2021.

Predsjednik Gradskog vijeća:

**mr.sc. Marko Potrebica,** v. r.

----------------------------------------

**47**

Na temelju članka 95. Zakona o komunalnom gospodarstvu (“Narodne novine”, broj 68/18, 110/18, 32/20), članka 2. stavka 3. Odluke o kumunalnoj naknadi (“Službeni glasnik Grada Dubrovnika”, broj 25/18, 6/20, 12/20), članka 2. stavka 3. Odluke o komunalnom doprinosu (“Službeni glasnik Grada Dubrovnika”, broj 25/18, 12/20, 16/20) i članka 39. Statuta Grada Dubrovnika (”Službeni glasnik Grada Dubrovnika”, broj 2/21), Gradsko vijeće Grada Dubrovnika na 38. sjednici, održanoj 29. ožujka 2021., donijelo je

**O D L U K U**

**o korištenju dijela naplaćenih sredstava komunalnog doprinosa**

**i komunalne naknade za druge namjene različite od namjena**

**propisanih čl. 76. i 91. Zakona o komunalnom gospodarstvu**

Članak 1.

Uslijed nastupanja posebnih okolnosti koje su nastale proglašenjem epidemije bolesti COVID – 19 uzrokovane virusom SARS-CoV-2, a zbog čega je ugrožen život i zdravlje građana te je narušena gospodarska aktivnost i uzrokovana gospodarska šteta, određuje se korištenje dijela naplaćenih sredstava komunalnog doprinosa i komunalne naknade i za druge namjene različite od namjena propisanih čl. 76. i 91. Zakona o komunalnom gospodarstvu (“Narodne novine” br. 68/18, 110/18 i 32/20).

Dio naplaćenih sredstava komunalnog doprinosa i komunalne naknade koji se može koristiti i za druge namjene različite od namjena propisanih čl. 76. i 91. Zakona o komunalnom gospodarstvu (“Narodne novine” br. 68/18, 110/18 i 32/20) iznosi najviše do 50% naplaćenih sredstava s osnova komunalne naknade i komunalnog doprinosa za proračunsko razdoblje 2021. godine.

Ukoliko se dijelom naplaćenih novčanih sredstava komunalnog doprinosa i komunalne naknade iz stavka 2. ne ispravi narušena gospodarska aktivnost i uzrokovana gospodarska šteta, Gradsko vijeće Grada Dubrovnika će svojom odlukom ovlast iz čl. 95 st.3. i 4. Zakona o komunalnom gospodarstvu (“Narodne novine” br. 68/18, 110/18 i 32/20) produljiti i za proračunsko razdoblje 2022. godine.

Članak 2

Ova odluka stupa na snagu osmog dana od dana objave u “Službenom glasniku Grada Dubrovnika”.

KLASA: 363-01/21-09/08

URBROJ: 2117/01-09-21-03

Dubrovnik, 29. ožujka 2021.

Predsjednik Gradskog vijeća:

**mr.sc. Marko Potrebica,** v. r.

----------------------------------------

**48**

Na temelju odredbe članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 38. sjednici održanoj 29. ožujka 2021., donijelo je

**O D L U K U**

**o odobrenju zajma društvu ČISTOĆA d.o.o.**

Članak 1.

Odobrava se zajam (kratkoročna pozajmica) društvu ČISTOĆA d.o.o., sa sjedištem u Dubrovniku, Put od Republike 14, OIB: 16912997621 (u daljnjem tekstu: Društvo), u iznosu od 7.000.000,00 kuna.

Članak 2.

Društvu ČISTOĆA d.o.o – Dubrovnik odobrit će se pozajmica u iznosu osiguranih sredstava iz članka 1. ove Odluke, uz slijedeće uvjete:

* rok vraćanja pozajmljenih novčanih sredstava: 31.12.2021.
* kamatna stopa: 1,2% godišnje,
* obaveza dostave bjanko zadužnica kao instrumenata osiguranja plaćanja.

Za možebitno zakašnjenje obračunavat će se zatezna kamata od dana dospijeća vraćanja sredstava do dana vraćanja u visini propisanoj zakonom.

Sredstva iz članka 1. ove Odluke već se nalaze na računu društva ČISTOĆA d.o.o – Dubrovnik, obzirom da ih isti prikuplja za račun Grada Dubrovnika prilikom naplate cijene javne usluge prikupljanja miješanog komunalnog otpada i biorazgradivog otpada, temeljem Odluke od dana 23.02.2001. godine (knjiga odluka trgovačkog društva ČISTOĆA d.o.o. str. 6/01).

Članak 3.

Sredstva iz članka 1. ove Odluke dodjeljuju se u svrhu osiguranja sredstava za održavanje likvidnosti i osiguranje kontinuiteta poslovne aktivnosti, ispunjavanja obveza i implementacije nove opreme sukladno zakonskim obvezama.

Članak 4.

1. Daje se suglasnost na tekst Ugovora o zajmu.
2. Tekst Ugovora o zajmu prilaže se ovoj Odluci i čini njen sastavni dio.

Članak 5.

Ovlašćuje se Gradonačelnik Grada Dubrovnika za potpisivanje Ugovora iz Članka 4. ove Odluke.

Članak 6.

Ova odluka stupa na snagu osmog dana od dana objave u "Službenom glasniku Grada Dubrovnika".

KLASA: 301-01/21-04/03

URBROJ: 2117/01-09-21-05

Dubrovnik, 29. ožujka 2021.

Predsjednik Gradskog vijeća:

**mr.sc. Marko Potrebica,** v. r.

----------------------------------------

**49**

Na temelju članka 31. stavka 2. Zakona o vatrogastvu („Narodne novine“, broj 125/19.), članka 7. stavka 1. točke 2. u vezi s člankom 12. stavka 1. i 3. Zakona o ustanovama („Narodne novine“, broj 76/93, 29/97, 47/99 , 35/08 i 127/19) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 38. sjednici, održanoj 29. ožujka 2021., donijelo je

**O D L U K U**

**o izmjeni i dopuni Odluke o osnivanju Javne vatrogasne postrojbe**

**Grada Dubrovnika "Dubrovački vatrogasci - Dubrovnik"**

Članak 1.

U članku 1. Odluke o osnivanju Javne vatrogasne postrojbe Grada Dubrovnika "Dubrovački vatrogasci - Dubrovnik", KLASA: 011-01/99-01-20, URBROJ: 2117/01-08-99-1, donesene od strane Gradskog poglavarstva Grada Dubrovnika na dan 28. prosinca 1999. g. (u nastavku teksta: Odluka), mijenjaju se u stavku 2. riječi „( u nastavku teksta: Ustanova )“ na način da sada glase „(u nastavku teksta: javna vatrogasna postrojba)“ te se dodaje stavak 3. koji glasi:„ Javna vatrogasna postrojba DUBROVAČKI VATROGASCI je pravna osoba upisana u sudski registar.“

Članak 2.

Iznad članka 2. mijenja se naziv poglavlja na način da sada glasi:

**„II.** **NAZIV I SJEDIŠTE OSNIVAČA“**

te se briše naslov „Naziv i sjedište osnivača Ustanove“ i mijenja članak 2. na način da sada glasi:

„Osnivač Javne vatrogasne postrojbe DUBROVAČKI VATROGASCI je Grad Dubrovnik sa sjedištem na adresi: Pred Dvorom 1, 20000 Dubrovnik, OIB: 21712494719 ( u daljnjem tekstu: Osnivač ).“

Članak 3.

Iznad članka 3. briše se naslov „Naziv i sjedište Ustanove“ te upisuje novi naziv poglavlja na način da sada glasi:

**„III.** **NAZIV I SJEDIŠTE JAVNE VATROGASNE POSTROJBE“**

te se mijenja članak 3. na način da sada glasi:

„(1) Naziv javne vatrogasne postrojbe je: Javna vatrogasna postrojba DUBROVAČKI VATROGASCI.

(2) Sjedište javne vatrogasne postrojbe je u Dubrovniku na adresi: Zagrebačka 1, 20000 Dubrovnik.

(3) Skraćeni naziv javne vatrogasne postrojbe je: JVP DUBROVAČKI VATROGASCI.“

Članak 4.

Iznad članka 4. upisuje se novi naziv poglavlja na način da sada glasi:

**„IV. DJELATNOSTI JAVNE VATROGASNE POSTROJBE“**

te se mijenja članak 4. na način da sada glasi:

„(1) Javna vatrogasna postrojba DUBROVAČKI VATROGASCI je javna ustanova u vlasništvu Osnivača, koja vatrogasnu djelatnost obavlja kao javnu službu na području Osnivača.

(2) Javna vatrogasna postrojba u obavljanju vatrogasne intervencije ima sljedeće javne ovlasti, a zapovjednik vatrogasne intervencije može zapovjediti njihovo poduzimanje:

* zapovjediti ulazak u dom bez privole stanara, ako se otklanja izravna ozbiljna opasnost za život i zdravlje ljudi ili imovine većeg opsega
* zabraniti promet vozila i pristup nepozvanim osobama u blizini mjesta intervencije do dolaska policije
* poduzimati potrebne mjere radi sprječavanja nastajanja štetnih posljedica
* zapovjediti izmještanje osoba i ukloniti stvari iz susjednih građevina koje su ugrožene nastalim događajem
* zapovjediti prekidanje dovoda električne energije i plina
* zapovjediti djelomično ili potpuno ograničavanje dovoda vode potrošačima u zoni pojave požara ili čitavom naselju, radi osiguranja potrebne količine vode za gašenje požara
* koristiti vodu iz svih izvora, bez obzira kome pripadaju, bez plaćanja naknade
* zapovjediti djelomično ili potpuno rušenje građevina preko kojih bi se požar mogao proširiti, ako se širenje požara ne može spriječiti na drugi način
* zapovjediti privremeno korištenje tuđeg prometnog sredstva radi prijevoza osoba stradalih u događaju u najbližu zdravstvenu ustanovu ili radi prijevoza osoba na mjesto događaja
* zapovjediti izmještanje vozila koja ometaju izvršenje vatrogasne intervencije
* zapovjediti da sve sposobne osobe koje se zateknu u blizini intervencije pomažu vatrogasnoj postrojbi, u skladu s njihovim znanjima i sposobnostima, s vozilima, oruđem i drugim prikladnim sredstvima koja posjeduju.

Zapovjednik vatrogasne intervencije može iznimno odobriti ili zapovjediti punoljetnoj osobi da obavlja pojedine pomoćne i manje složene poslove tijekom vatrogasne intervencije, ako je to prijeko potrebno radi uspješnosti intervencije.

(3) Javna vatrogasna postrojba djeluje na području Osnivača.

(4) Javna vatrogasna postrojba je nadležno tijelo za provedbu vatrogasne djelatnosti na području Osnivača, s pripadajućim ovlastima utvrđenim Zakonom o vatrogastvu.

(5) Javna vatrogasna postrojba može sudjelovati i u vatrogasnim intervencijama izvan područja Osnivača, sukladno Zakonu o vatrogastvu i drugim važećim propisima, odgovarajućim planovima zaštite od požara, vatrogasnim i provedbenim planovima, vodeći računa da se osigura neprekidna nužna protupožarna zaštita područja Osnivača.

(6) Javna vatrogasna postrojba je dužna sudjelovati u vatrogasnoj intervenciji i izvan područja svog djelovanja na zapovijed nadležnog vatrogasnog zapovjednika.“

Članak 5.

Iznad članka 5. briše se naslov „ Pečat Ustanove“ te se mijenja članak 5. na način da sada glasi:

„(1) Djelatnosti javne vatrogasne postrojbe su:

* sudjelovanje u provedbi preventivnih mjera zaštite od požara i tehnoloških eksplozija, gašenje požara i spašavanje ljudi i imovine ugroženih požarom i tehnološkom eksplozijom, pružanje tehničke pomoći u nezgodama i opasnim situacijama te obavljanje i drugih poslova u ekološkim i inim nesrećama,
* obavljanje poslova održavanje vatrogasnih aparata,
* trgovina vatrogasnom opremom,
* osposobljavanje pučanstva za provedbu preventivnih mjera zaštite od požara, gašenje požara i spašavanje ljudi i imovine ugroženih požarom.

(2) Djelatnost javne vatrogasne postrojbe upisuje se u sudski registar.

(3) Pored djelatnosti iz stavka 1. ovog članka, odnosno djelatnosti upisanih u sudski registar, javna vatrogasna postrojba može obavljati i druge djelatnosti, ako se one u manjem opsegu ili uobičajeno obavljaju uz upisanu djelatnost.

(4) Djelatnosti koje se ne smatraju vatrogasnom djelatnošću, javna vatrogasna postrojba može obavljati sukladno posebnim propisima, ako se time ne umanjuje intervencijska spremnost vatrogasne postrojbe.

(5) Javna vatrogasna postrojba obavlja vatrogasnu djelatnost kao javnu službu i sukladno pravilima struke, bez obzira čija je imovina odnosno ljudski život ugrožen.

(6) Javna vatrogasna postrojba može promijeniti ili proširiti djelatnost, osim vatrogasne djelatnosti za koju je osnovana.

(7) Odluku o promjeni ili proširenju djelatnosti javne vatrogasne postrojbe donosi Osnivač na prijedlog vatrogasnog vijeća.“

Članak 6.

Iznad članka 6. briše se naslov „ Djelatnost Ustanove“ te se upisuje novi naziv poglavlja na način da sada glasi:

**„V. USTROJSTVO JAVNE VATROGASNE POSTROJBE, TIJELA JAVNE VATROGASNE POSTROJBE, UPRAVLJENE USTANOVOM I VOĐENJE NJENIH POSLOVA“**

te se mijenja članak 6. na način da sada glasi:

„(1) Unutarnje ustrojstvo javne vatrogasne postrojbe uređuje se statutom javne vatrogasne postrojbe, Zakonom o vatrogastvu i ovom Odlukom.

(2) Javna vatrogasna postrojba se ustrojava u dvije ustrojbene jedinice i to u postaju u sjedištu javne vatrogasne postrojbe i ispostavu u sjedištu Dobrovoljnog vatrogasnog društva ORAŠAC u Orašcu.

(2) Pravilnikom o unutarnjem ustrojstvu i načinu rada javne vatrogasne postrojbe pobliže se uređuje ustrojstvo, radna mjesta i rad javne vatrogasne postrojbe kao javne službe Osnivača.“

Članak 7.

Članak 7. mijenja se na način da sada glasi:

„Tijela javne vatrogasne postrojbe su:

1. Vatrogasno vijeće,

2. Zapovjednik,

3. Stručno vijeće.“

Članak 8.

Iznad članka 8. briše se naslov „ Upravno vijeće“ te se mijenja članak 8. na način da sada glasi:

„(1) Javnom vatrogasnom postrojbom upravlja vatrogasno vijeće, a čiji članovi se biraju na mandat od pet godina, koji počinje teći danom konstituiranja vatrogasnog vijeća.

(2) Vatrogasno vijeće obavlja poslove utvrđene Zakonom o vatrogastvu, ovim aktom o osnivanju i statutom.

(3) Vatrogasno vijeće javne vatrogasne postrojbe broji pet članova, a čine ga predstavnik Hrvatske vatrogasne zajednice, predstavnik Vatrogasne zajednice Dubrovačko-neretvanske županije, predstavnik Vatrogasne zajednice Grada Dubrovnika, predstavnik radnika i predstavnik Osnivača t. j. Grada Dubrovnika, svi s jednakim pravom glasa.

(4) Način rada i odlučivanja vatrogasnog vijeća utvrđuje se statutom.

(5) Članovi vatrogasnih vijeća nemaju pravo na naknadu.

(6) Predstavnika Hrvatske vatrogasne zajednice kao člana vatrogasnog vijeća javne vatrogasne postrojbe imenuje nadležno tijelo Hrvatske vatrogasne zajednice.

(8) Predstavnika vatrogasne zajednice županije kao člana vatrogasnog vijeća javne vatrogasne postrojbe imenuje nadležno tijelo Vatrogasne zajednice Dubrovačko-neretvanske županije.

(9) Predstavnika Vatrogasne zajednice Grada Dubrovnika kao člana vatrogasnog vijeća javne vatrogasne postrojbe imenuje nadležno tijelo Vatrogasne zajednice Grada Dubrovnika.

(10) Predstavnika radnika kao člana vatrogasnog vijeća javne vatrogasne postrojbe biraju između sebe radnici zaposleni u javnoj vatrogasnoj postrojbi na slobodnim i neposrednim izborima, tajnim glasovanjem.

(11) Predstavnika Grada Dubrovnika kao člana vatrogasnog vijeća javne vatrogasne postrojbe imenuje nadležno tijelo Grada Dubrovnika.

(12) Predsjednika vatrogasnog vijeća javne vatrogasne postrojbe biraju članovi vatrogasnog vijeća.

(13) Predsjednik i članovi vatrogasnog vijeća mogu se razriješiti, odnosno opozvati i prije isteka mandata na koji su izabrani.“

Članak 9.

Iznad članka 9. briše se naslov „ Zapovjednik“ te se mijenja članak 9. na način da sada glasi:

„(1) Zapovjednik javne vatrogasne postrojbe obavlja sljedeće poslove::

* organizira i vodi rad i poslovanje javne vatrogasne postrojbe,
* predstavlja i zastupa javnu vatrogasnu postrojbu te poduzima sve pravne radnje u ime i za račun javne vatrogasne postrojbe,
* odgovara za zakonitost rada javne vatrogasne postrojbe,
* predlaže program i plan rada javne vatrogasne postrojbe,
* provodi odluke vatrogasnog vijeća,
* donosi samostalno odluke glede rada i poslovanja javne vatrogasne postrojbe u pitanjima iz svog djelokruga i nadležnosti,
* donosi odluke u prvom stupnju u predmetima u kojima se odlučuje o pojedinim pravima radnika,
* predlaže rješenja o zasnivanju radnog odnosa za vatrogasce i ostale zaposlenike,
* potpisuje ugovore o radu i druge akte javne vatrogasne postrojbe iz svoje nadležnosti,
* podnosi izvješće vatrogasnom vijeću i drugim nadležnim tijelima o radu i poslovanju javne vatrogasne postrojbe,
* organizira rad i obavlja raspored zaposlenika javne vatrogasne postrojbe,
* samostalno i pojedinačno odlučuje o stjecanju, opterećivanju ili otuđivanju nekretnina i pokretnina u vrijednosti do 30.000,00 kuna,
* obavlja i druge poslove iz svog djelokruga i nadležnosti po nalogu vatrogasnog vijeća, odnosno utvrđene Zakonom o vatrogastvu, drugim važećim propisima, statutom i drugim aktima javne vatrogasne postrojbe.

(2) Zapovjednik javne vatrogasne postrojbe je odgovoran za zakonitost, operativnost i stručnost rada javne vatrogasne postrojbe.

(3) Zapovjednik je naredbodavatelj za izvršenje financijskog plana.“

Članak 10.

Članak 10. mijenja se na način da sada glasi:

„(1) Za zapovjednika i zamjenika zapovjednika javne vatrogasne postrojbe može se imenovati osoba koja ispunjava uvjete utvrđene Zakonom o vatrogastvu, ovim aktom o osnivanju te statutom javne vatrogasne postrojbe.

(2) Zapovjednika javne vatrogasne postrojbe, uz prethodnu suglasnost županijskog vatrogasnog zapovjednika, imenuje i razrješava gradonačelnik Grada Dubrovnika, na mandat od pet godina na temelju javnog natječaja.

(3) Zamjenika i pomoćnike zapovjednika javne vatrogasne postrojbe imenuje i razrješava zapovjednik na razdoblje od pet godina.

(4) Zapovjednik javne vatrogasne postrojbe može nakon isteka mandata ponovno biti imenovan za zapovjednika javne vatrogasne postrojbe.

(5) Razrješenje zapovjednika prije isteka mandata je moguće ako:

* sam zatraži razrješenje,
* trajno izgubi zdravstvenu sposobnost obavljati dužnost,
* je pravomoćnom presudom osuđen za kaznena djela protiv života i tijela (glava X.), kaznena djela protiv opće sigurnosti (glava XXI.), kaznena djela protiv imovine (glava XXIII.) i kaznena djela protiv službene dužnosti (glava XXVIII.), a koja su propisana Kaznenim zakonom (»Narodne novine«, br. 125/11., 144/12., 56/15., 61/15., 101/17. i 118/18.) odnosno za kaznena djela protiv života i tijela (glava X.), kaznena djela protiv opće sigurnosti ljudi i imovine (glava XX.) i kaznena djela protiv službene dužnosti (glava XXV.), a koja su propisana Kaznenim zakonom (»Narodne novine«, br. 110/97., 27/98. – ispravak, 50/00., 129/00., 51/01., 111/03., 190/03., 105/04., 84/05., 71/06., 110/07., 152/08, 57/11., 77/11. i 143/12.),
* povrijedi obvezu čuvanja službene tajne u svezi s obavljanjem dužnosti,
* svojim nesavjesnim radom prouzroči javnoj vatrogasnoj postrojbi veću štetu ili veće smetnje u radu.

(6) Gradonačelnik Grada Dubrovnika donosi rješenje o razrješenju zapovjednika Postrojbe.“

Članak 11.

Članak 11. mijenja se na način da sada glasi:

„(1) Stručno vijeće je sastavljeno od zapovjednika javne vatrogasne postrojbe, zamjenika zapovjednika javne vatrogasne postrojbe, zapovjednika postaje i ispostave, zapovjednika smjena javne vatrogasne postrojbe, voditelja smjena javne vatrogasne postrojbe, voditelja opreme i tehnike, voditelja preventive, voditelja zaštite na radu i predstavnik sindikata zapovjednika vatrogasne ispostave javne vatrogasne postrojbe te voditelja preventive.

(2) Stručno vijeće ima voditelja kojeg bira između svojih članova.

(3) Stručno vijeće razmatra i predlaže zapovjedniku i vatrogasnom vijeću stručna rješenja određenih problema, a vezano za rad javne vatrogasne postrojbe.

(4) Rad stručnog vijeća određuje Poslovnik o radu stručnog vijeća.“

Članak 12.

Iznad članka 12. upisuje se novi naziv poglavlja na način da sada glasi:

**„VI. SREDSTVA JAVNE VATROGASNE POSTROJBE“**

te se mijenja članak 12. na način da sada glasi:

„(1) Sredstva za rad koja su pribavljena od Osnivača, stečena pružanjem usluga i prodajom proizvoda, ili su pribavljena iz drugih izvora čine imovinu javne vatrogasne postrojbe.

(2) Imovinu javne vatrogasne postrojbe čine stvari, prava i novac.

(3) Imovinom raspolaže javna vatrogasna postrojba pod uvjetima i na način propisan Zakonom o vatrogastvu, drugim važećim propisima, statutom i drugim aktima javne vatrogasne postrojbe.

(4) Za obveze u pravnom prometu javna vatrogasna postrojba odgovara cjelokupnom imovinom.

(5) Osnivač javne vatrogasne postrojbe solidarno i neograničeno odgovara za obveze javne vatrogasne postrojbe.“

Članak 13.

Iznad članka 14. Odluke briše se naslov „ Sredstva Ustanove“.

Članak 14.

Članak 16. mijenja se na način da sada glasi:

„(1) Javna vatrogasna postrojba je proračunski korisnik svog osnivača t. j. Grada Dubrovnika.

(2) Sredstva za financiranje vatrogasne djelatnosti i aktivnosti javne vatrogasne postrojbe osigurava Grad Dubrovnik iz vlastitog proračuna.

(3) Sredstva za financiranje nabave opreme i sredstava za gašenje požara javne vatrogasne postrojbe osiguravaju se u državnom proračunu, sukladno Programu aktivnosti u provedbi posebnih mjera zaštite od požara od interesa za Republiku Hrvatsku, koji Vlada Republike Hrvatske donosi na temelju članka 12. st. 9. Zakona o zaštiti od požara te Planu intervencija kod velikih požara otvorenog prostora na teritoriju Republike Hrvatske. Vlada Republike Hrvatske, uz prethodno mišljenje Nacionalnog odbora za preventivnu zaštitu i gašenje požara osnovanog prema posebnom propisu i središnjeg tijela državne uprave za vatrogastvo, donosi godišnji program aktivnosti u provedbi posebnih mjera zaštite od požara od interesa za Republiku Hrvatsku.

(4) Sredstva za troškove intervencije javne vatrogasne postrojbe kada intervenira po nalogu županijskog vatrogasnog zapovjednika osiguravaju se u proračunu županije.

(5) Sredstva za troškove intervencije javne vatrogasne postrojbe kada intervenira po nalogu glavnoga vatrogasnog zapovjednika osiguravaju se u državnom proračunu.

(6) Javna vatrogasna postrojba ostvaruje pravo na sredstva iz članka 113. stavaka 1. i 2. Zakona o vatrogastvu prema stupnju svoje opremljenosti, površini šuma i šumskih zemljišta i stupnju ugroženosti od požara za područje nad kojim provodi vatrogasnu djelatnost, koje utvrđuje Vatrogasni Stožer Hrvatske vatrogasne zajednice.

(7) Sredstva koja javna vatrogasna postrojba ostvari vlastitom djelatnošću mogu se koristiti za provedbu vatrogasne djelatnosti i aktivnosti.

(8) Javna vatrogasna postrojba samostalno i slobodno raspolaže sredstvima koja ostvari prilozima pravnih i fizičkih osoba.

(9) Sredstva za financiranje vatrogasne mreže iz članka 116. stavak 1. Zakona o vatrogastvu, koja obuhvaća vatrogasne postrojbe s područja Republike Hrvatske potrebne za obavljanje vatrogasne djelatnosti, osiguravaju se iz namjenske stope poreza na dohodak sukladno važećim propisima i iz sredstava državnog proračuna, dok će Vlada Republike Hrvatske uredbom urediti način i kriterije za financiranje i utvrđivanje vatrogasne mreže iz članka 116. stavak 1. Zakona o vatrogastvu.

(10) Financijska sredstva za osposobljavanje i usavršavanje vatrogasaca osiguravaju Hrvatska vatrogasna zajednica, vatrogasne zajednice županija i Grada Zagreba, vatrogasne zajednice gradova, područja odnosno općina te dobrovoljna vatrogasna društva i javne vatrogasne postrojbe.

(11) Javna vatrogasna postrojba je dužna dostaviti godišnje izvješće o utrošku financijskih sredstava tijelu koje ih financira prema odredbama Zakona o vatrogastvu, a najkasnije u roku od 60 dana od isteka kalendarske godine.

(12) Javna vatrogasna postrojba je dužna voditi poslovne knjige i sastavljati financijska izvješća prema propisima kojima se uređuje način financijskog poslovanja i vođenja računovodstva.“

Članak 15.

Iznad članka 17. briše se naslov „Ograničenje glede stjecanja, opterećenja i otuđivanja imovine“ te se upisuje novi naziv poglavlja na način da sada glasi::

**„IX. OGRANIČENJA GLEDE STJECANJA, OPTEREĆIVANJA I OTUĐIVANJA NEKRETNINA I DRUGE IMOVINE JAVNE VATROGASNE POSTROJBE“**

te se mijenja članak 17. na način da sada glasi:

„O stjecanju, opterećivanju i otuđenju nekretnina odlučuje zapovjednik do iznosa od 30.000,00 kuna, vatrogasno vijeće do iznosa od 300.000,00 kuna, a vatrogasno vijeće uz prethodnu suglasnost Gradonačelnika Grada Dubrovnika preko iznosa od 300.000,00 kuna.“

Članak 16.

Iznad članka 18. briše se naslov „Međusobna prava i obveze Osnivača i Ustanove“ te se upisuje novi naziv poglavlja na način da sada glasi:

**„VII. NAČIN RASPOLAGANJA S DOBITI“**

te se mijenja članak 18. na način da sada glasi:

„Sredstva koja javna vatrogasna postrojba ostvari vlastitom djelatnošću mogu se koristiti za provedbu vatrogasne djelatnosti i aktivnosti.“

Članak 17.

Iznad članka 19. upisuje se novi naziv poglavlja na način da sada glasi:

**„VIII. POKRIVANJE GUBITKA JAVNE VATROGASNE POSTROJBE“**

te se mijenja članak 19. na način da sada glasi:

„Gubici u poslovanju pokrivaju se iz proračunskih sredstava Osnivača, polazeći od zakonske obveze Osnivača da solidarno i neograničeno odgovara za obveze javne vatrogasne postrojbe, sukladno Zakonu o ustanovama.“

Članak 18.

Iznad članka 20. upisuje se novi naziv poglavlja na način da sada glasi:

**„X. MEĐUSOBNA PRAVA I OBVEZE OSNIVAČA I JAVNE VATROGASNE POSTROJBE“**

te se mijenja članak 20. na način da sada glasi:

„(1) Osnivač davanjem prethodne suglasnosti na statut javne vatrogasne postrojbe, imenovanjem člana vatrogasnog vijeća, imenovanjem zapovjednika, sudjelovanjem u gospodarenju s nekretninama te razmatranjem izvješća o radu javne vatrogasne postrojbe, poduzima odgovarajuće mjere da se osigura zakonito obavljanje djelatnosti javne vatrogasne postrojbe.

(2) Javna vatrogasna postrojba je dužna uredno i neprekidno obavljati svoju djelatnost i racionalno poslovati, a zapovjednik je dužan najmanje jednom godišnje, bez posebnog traženja, Osnivaču podnijeti izvješće o radu javne vatrogasne postrojbe i svom radu.

(3) Javna vatrogasna postrojba ima pravo tražiti od Osnivača da sukladno njegovoj nadležnosti i objektivnim mogućnostima osigura odgovarajuća sredstva i druge uvjete za rad javne vatrogasne postrojbe.“

Članak 19.

Članak 21. mijenja se na način da sada glasi:

„(1) Broj zaposlenih profesionalnih vatrogasaca u javnoj vatrogasnoj postrojbi, utvrđuje se sukladno Procjeni ugroženosti, Planu zaštite od požara Grada Dubrovnika, vatrogasnom planu i vatrogasnoj mreži.

(2) Osim zaposlenih profesionalnih vatrogasaca iz prethodnog stavka, javna vatrogasna postrojba ima stručno-administrativnu službu, službu održavanja i pomoćnih poslova.

(3) Poslovi osoba iz stavka 1. i 2. ovoga članka, podrobnije se određuju posebnim aktom, koji donosi Vatrogasno vijeće.“

Članak 20.

Članak 22. mijenja se na način da sada glasi:

**„**Predstavnika Grada Dubrovnika kao člana vatrogasnog vijeća javne vatrogasne postrojbe imenovat će nadležno tijelo Grada Dubrovnika na mandat od pet godina, a sve u skladu sa Zakonom o vatrogastvu i ovom Odlukom.“

Članak 21.

Ostale odredbe Odluke ostaju nepromijenjene.

**XI. PRIJELAZNE I ZAVRŠNE ODREDBE**

Članak 22.

(1) Opći akti javne vatrogasne postrojbe uskladiti će se s odredbama ove Odluke do 31. prosinca 2020. godine.

(2) Do donošenja akata u smislu stavka 1. ovoga članka, na snazi ostaju postojeći opći akti javne vatrogasne postrojbe.

(3) Ova Odluka stupa na snagu osmog dana od objave na oglasnoj ploči javne vatrogasne postrojbe te objavom u Službenom oglasniku Grada Dubrovnika.

KLASA: 011-01/20-01/07

URBROJ: 2117/01-09-21-10

Dubrovnik, 29. ožujka 2021.

Predsjednik Gradskog vijeća:

**mr.sc. Marko Potrebica,** v. r.

----------------------------------------

**50**

Na temelju točke V. Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2021. godini („Narodne novine“, broj 148/20) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 38. sjednici, održanoj 29. ožujka 2021., donijelo je

**O D L U K U**

**o kriterijima i mjerilima te načinu financiranja decentraliziranih funkcija**

**osnovnog školstva u 2021. godini**

**OPĆE ODREDBE**

Članak 1.

Ovom Odlukom utvrđuju se kriteriji i mjerila te način financiranja decentraliziranih funkcija osnovnog školstva kojima se u osnovnim školama Grada Dubrovnika osigurava minimalni financijski standard.

Članak 2.

Decentralizirana sredstva utvrđena su Odlukom o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2021. godini koju je donijela Vlada Republike Hrvatske na sjednici od 31. prosinca 2020. godine.

Sukladno citiranoj Odluci ukupna godišnja sredstava za decentralizirane funkcije osnovnog školstva u 2021. godini za Grad Dubrovnik iznose 7.758.891,00 kuna. U Proračunu Grada Dubrovnika za 2021.godinu ovaj iznos zaokružen je na iznos od 7.758.900,00 kuna.

**VRSTE RASHODA, KRITERIJI I MJERILA**

Članak 3.

Sredstvima minimalnog financijskog standarda financiraju se u osnovnim školama Grada Dubrovnika u 2021. godini: opći rashodi škola, rashodi za tekuće i investicijsko održavanje, rashodi za prijevoz učenika i rashodi za nabavu opreme u osnovnim školama.

Članak 4.

1. **Opći rashodi škola**

Opći rashodi škole obuhvaćaju sljedeće vrste troškova:

* uredski materijal, materijal za nastavu i pedagošku dokumentaciju,
* komunalne usluge i naknade,
* usluge telefona (telefonski i telefaks troškovi, te poštarina),
* pedagoška i druga obvezatna periodika, časopisi prema uputi Ministarstva znanosti i obrazovanja,
* zakupnine prostora i opreme za realizaciju nastave,
* nabava pribora za izvođenje nastavnih planova i programa, nabava sitnog inventara i sredstava zaštite na radu,
* materijal za čišćenje,
* odvoz smeća,
* potrošak vode i propisane vodne naknade,
* materijal i usluge za tekuće održavanje zgrada, sredstava rada i opreme,
* sredstva za zaštitu na radu,
* seminari, stručna literatura i časopisi,
* bankarske usluge i zatezne kamate,
* intelektualne usluge, usluge studentskih servisa,
* reprezentacija,
* dnevnice i troškovi putovanja na službenom putu,
* stručno usavršavanje prema programu Ministarstva znanosti i obrazovanja,
* povećani troškovi za korištenje računalne opreme, i to:

održavanje software-a, popravak računala, potrošni materijal i sl.,nužne staklarske usluge,

* korištenje vlastitog prijevoznog sredstva (registracija, servisi, gorivo i dr.),
* ostali tekući troškovi koji su nužni za ostvarivanje nastavnog plana i programa škole,
* osiguranje imovine
* otklanjanje nedostataka utvrđenih po ovlaštenim pravnim osobama i upravnim tijelima (inspekcijski nalazi), kao i troškovi za redovite propisane kontrole instalacija i postrojenja čije neotklanjanje ugrožava sigurnost učenika i škole,
* zdravstveni pregledi zaposlenika škole.
1. **Rashodi za tekuće i investicijsko održavanje**

Rashodi za tekuće i investicijsko održavanje obuhvaćaju sljedeće vrste troškova:

* Troškove tekućeg i investicijskog održavanja prostrojenja i opreme
* Troškove tekućeg i investicijskog održavanja građevinskih objekata

**Kriteriji i mjerila** za financiranje općih rashoda škola i rashoda za tekuće i investicijsko održavanje su: broj učenika, broj razrednih odjela, broj područnih škola, broj školskih zgrada, kvadratura školskog prostora i smjenski rad, a mjerila su godišnje cijene određene prema sljedećim elementima, i to:

* po učeniku 800,00 kuna godišnje,
* po razrednom odjelu 5.500,00 kuna godišnje,
* po područnoj školi 20.000,00 kuna godišnje,
* po školskoj zgradi 10.000,00 kuna godišnje,
* po kvadratnom metru školskog prostora 30,00 kuna godišnje
* po kriteriju smjenskog rada 20.000,00 odnosno 40.000,00 kuna godišnje.

Opći rashodi škola i rashodi za tekuće i investicijsko održavanje iznose ukupno 5.264.400,00 decentraliziranih sredstava, koja su prema spomenutim kriterijima raspoređena na osnovne škole Grada Dubrovnika (v. tablicu u prilogu: Financiranje decentraliziranih funkcija osnovnog školstva po kriterijima i mjerilima Grada Dubrovnika za 2021. godinu).

Osnovna škola Montovjerna ustupit će u 2021.godini Osnovnoj školi Lapad dio sredstava materijalnih i financijskih rashoda i to u visini iznosa računa za električnu energiju koje će Osnovna škola Lapad podmiriti umjesto Osnovne škole Montovjerna.

Sredstva za opće rashode škola i rashode za tekuće i investicijsko održavanje isplaćuju se mjesečno sukladno zahtjevu škola.

Osim sredstava tekućeg i investicijskog održavanja koji se svakoj školi dodjeljuju sukladno spomenutim kriterijima iznos od 180.300,00 decentraliziranih sredstava osigurava se na stavci tekućeg i investicijskog održavanja - hitnih intervencija i dodijelit će se školama po stvarnoj potrebi ukoliko im se dogodi neka nepredviđena situacija. Ako na ovoj stavci tijekom 2021. godine ostane sredstava raspodijelit će se svim školama po kriteriju broja učenika.

1. **Rashodi za prijevoz učenika**

Rashodi za prijevoz učenika odnose se na troškove organizacije prijevoza učenika sukladno članku 69. Zakona o odgoju i obrazovanju u osnovnoj i srednjoj školi i odlukama Grada Dubrovnika.

Ovi se troškovi temelje na stvarnom trošku prijevoza učenika sukladno ugovoru s javnim poduzećem Libertas Dubrovnik d.o.o., a iznose 1.551.700,00 kuna.

Sredstva za prijevoz učenika isplaćuju se dvaput mjesečno sukladno dostavljenim računima javnog poduzeća Libertas Dubrovnik d.o.o.

1. **Rashodi za nabavu opreme u osnovnim školama**

Rashodi za nabavu opreme u osnovnim školama temelje se na potrebama osnovnih škola iskazanim prilikom planiranja Proračuna Grada Dubrovnika za 2021.godinu.

Sredstva za nabavu opreme u osnovnim školama iznose 762.500.00,00 kuna decentraliziranih sredstava.

Sredstva za nabavu opreme isplaćuju se temeljem zahtjeva škola, a nakon provedenog postupka nabave opreme.

Članak 5.

Sve administrativne poslove vezano za izvršavanje ove Odluke obavlja Upravni odjel za obrazovanje, šport, socijalnu skrb i civilno društvo.

Članak 6.

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 602-01/21-02/01

URBROJ: 2117/01-09-21-03

Dubrovnik, 29. ožujka 2021.

Predsjednik Gradskog vijeća:

**mr.sc. Marko Potrebica,** v. r.

----------------------------------------

**51**

Temeljem članka 24. Uredbe o postupku davanja koncesije na pomorskom dobru („Narodne novine“, broj 23/04, 101/04, 39/06, 63/08, 125/10, 102/11, 83/12, 10/17 dalje: Uredba), članka 16. Zakona o koncesijama („Narodne novine“, broj 69/17) i članka 39. Statuta Grada Dubrovnika („Službeni glasnik Grada Dubrovnika“, broj 2/21.), Gradsko vijeće Grada Dubrovnika na 38. sjednici, održanoj 29. ožujka 2021., donijelo je

**O D L U K U
o imenovanju Stručnog povjerenstva za koncesije za posebnu upotrebu**

**pomorskog dobra Grada Dubrovnika**

Članak 1.

Osniva se Stručno povjerenstvo za koncesije za posebnu upotrebu pomorskog dobra Grada Dubrovnika (u daljnjem tekstu: Povjerenstvo) radi pregleda i ocjene zahtjeva za dodjelu Koncesije za posebnu upotrebu pomorskog dobra radi izgradnje komunalne vodne građevine, spoja „CS Ploče – CS Stari grad“ preko čest.zem. 2450, 709/3, 1667/1 (n.i. 1667/9 i 1667/10), 2638 (n.i. 2638/1 k.o. Dubrovnik, a koje se vode kao pomorsko dobro.

Članak 2.

U Povjerenstvo iz članka 1. ove Odluke imenuju se:

1. Jelena Dadić, predsjednik Povjerenstva
2. Božidar Mitrović, član
3. Maro Kristić, član

 Članak 3.

Rad Povjerenstva iz članka 1. Odluke definiran je člankom 16. Zakona o koncesijama.

 Članak 4.

Tehničke, stručne i administrativne poslove za Povjerenstvo obavlja Upravni odjel za turizam, gospodarstvo i more Grada Dubrovnika.

 Članak 5.

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: UP/I-342-01/21-02/69

URBROJ: 2117/01-09-21-06

Dubrovnik, 29. ožujka 2021.

Predsjednik Gradskog vijeća:

**mr.sc. Marko Potrebica,** v. r.

----------------------------------------

**52**

Na temelju članka 35. Zakona o lokalnoj i područnoj (regionalnoj) samoupravi („Narodne novine", broj 33/01., 60/01., 129/05., 109/07., 125/08., 36/09., 150/11., 144/12., 19/13., 137/15., 123/17., 98/19. i 144/20) i članka 39. Statuta Grada Dubrovnika („Službeni glasnik Grada Dubrovnika“, broj 2/21.) Gradsko vijeće Grada Dubrovnika na 38. sjednici, održanoj 29. ožujka 2021., donijelo je

**ETIČKI KODEKS**

**NOSITELJA POLITIČKIH DUŽNOSTI U GRADU DUBROVNIKU**

**l. OPĆE ODREDBE**

Članak 1.

Ovim Etičkim kodeksom utvrđuju se etička načela i standardi u ponašanju predsjednika, potpredsjednika i članova Gradskog vijeća Grada Dubrovnika, gradonačelnika i zamjenika, Grada Dubrovnika, te predsjednika i članova radnih tijela Gradskog vijeća (u nastavku teksta: nositelji političkih dužnosti) u obavljanju njihovih dužnosti, utemeljena na propisima i široko prihvaćenim dobrim običajima.

Nositelji političkih dužnosti pridržavaju se ovoga Etičkog kodeksa.

Ovim Etičkim kodeksom građane Grada Dubrovnika i opću javnost upoznaje se s ponašanjem koje imaju pravo očekivati od nositelja političkih dužnosti, kao javnih osoba.

Članak 2.

U ovome Etičkom kodeksu pojedini pojmovi imaju sljedeće značenje:

* diskriminacija je svako postupanje kojim se neka osoba, izravno ili neizravno, stavlja ili bi mogla biti stavljena u nepovoljniji položaj od druge osobe u usporedivoj situaciji, na temelju rase, nacionalnoga ili socijalnog podrijetla, spola, spolnog opredjeljenja, dobi, jezika, vjere, političkoga ili drugog opredjeljenja, bračnog stanja, obiteljskih obveza, imovnog stanja, rođenja, društvenog položaja, članstva ili ne članstva u političkoj stranci ili sindikatu, tjelesnih ili društvenih poteškoća, kao i na temelju privatnih odnosa sa zaposlenikom ili dužnosnikom Grada Dubrovnika;
* kodeks je Etički kodeks nositelja političkih dužnosti u Gradu Dubrovniku;
* sukob interesa je situacija u kojoj su privatni interesi nositelja političkih dužnosti u suprotnosti s javnim interesom ili kad privatni interes utječe ili može utjecati na nepristranost nositelja političke dužnosti u obavljanju njegove dužnosti;
* uznemiravanje je svako neprimjereno ponašanje prema drugoj osobi koja ima za cilj ili koja stvarno predstavlja povredu osobnog dostojanstva, ometa obavljanje poslova, kao i svaki čin pojedinačan ili ponavljan, verbalni, neverbalni ili tjelesni te stvaranje ili pridonošenje stvaranju neugodnih ili neprijateljskih radnih ili drugih okolnosti koje drugu osobu zastrašuju, vrijeđaju ili ponižavaju, kao i pritisak na osobu koja je odbila uznemiravanje ili spolno uznemiravanje ili ga je prijavila, uključujući spolno uznemiravanje.

Članak 3.

Cilj Kodeksa je stvaranje ozračja u kojem nositelji političkih dužnosti svoje poslove obavljaju vodeći se prije svega javnim interesom te zaštitom vjerodostojnosti i dostojanstva povjerene im dužnosti, u skladu s opravdanim očekivanjima građana o ponašanju političkih predstavnika kojima su dali svoje povjerenje, uz zaštitu prava svakog nositelja političke dužnosti na primjenu demokratskih sredstava artikuliranja i promicanja svojih političkih stavova.

**Il. TEMELJNA NAČELA**

Članak 4.

Nositelji političkih dužnosti se pridržavaju sljedećih temeljnih načela:

* zakonitosti i zaštite javnog interesa;
* odanosti lokalnoj zajednici te dužnosti očuvanja i razvijanja povjerenja građana u nositelje političkih dužnosti i institucije gradske vlasti u kojima djeluju;
* poštovanja integriteta i dostojanstva osobe, zabrane diskriminacije i povlašćivanja te zabrane uznemiravanja;
* čestitosti i poštenja te izuzetosti iz situacije u kojoj postoji mogućnost sukoba interesa;
* zabrane korištenja svoje dužnosti odnosno ovlaštenja koja iz nje proizlazi u svrhu ostvarivanja osobnog interesa ili privatnih interesa drugih osoba, - konstruktivnog pridonošenja rješavanju javnih pitanja;
* javnosti rada i dostupnosti građanima;
* zabrane svjesnog iznošenja neistina;
* pridržavanja pravila rada tijela u koje su izabrani, odnosno imenovani;
* aktivnog sudjelovanja u radu tijela u koje su izabrani, odnosno imenovani;
* prihvaćanja dobrih običaja parlamentarizma te primjerenog komuniciranja, uključujući zabranu uvredljivog govora;
* odnosa prema službenicima i namještenicima gradskih upravnih tijela koji se temelji na propisanim pravima, obvezama i odgovornostima obiju strana, uključujući prava i dužnosti službenika i namještenika utvrđena Etičkim kodeksom Gradske uprave Grada Dubrovnika, isključujući pritom svaki oblik političkog pritiska na upravu koji se u demokratskim društvima smatra neprihvatljivim;
* redovitog puta komuniciranja s gradskim službenicima i namještenicima, što uključuje pribavljanje službenih informacija ili obavljanje službenih poslova, putem njihovih pretpostavljenih;
* osobne odgovornosti za svoje postupke.

Članak 5.

U svim slučajevima nastupanja sukoba interesa ili nespojivosti dužnosti, nositelji političkih dužnosti se obvezuju, bez odgode, prijaviti takav slučaj i poduzeti sve potrebne radnje kako bi sukob interesa ili nespojivost dužnosti prestao.

Uz zakonsku obavezu, nositelji političkih dužnosti imaju i moralnu obavezu da se suzdrže od raspravljanja i odlučivanja u onim stvarima u kojima imaju osobni interes te da o tome obavijeste tijelo koje o tome odlučuje.

Nositelji političkih dužnosti na čelnim položajima u tijelima gradske vlasti angažirani su na osiguranju provedbe Kodeksa u dodatnoj mjeri, u skladu s posebnom odgovornošću koju imaju.

**IlI. NADZOR POŠTOVANJA ETIČKOG KODEKSA**

Članak 6.

Poštovanje Kodeksa nadzire Etički odbor.

Etički odbor čine predsjednik i dva člana, koja imenuje i razrješuje Gradsko vijeće.

Predsjednik Etičkog odbora imenuje se iz reda osoba nedvojbenoga javnog ugleda u lokalnoj zajednici. Nedvojbeni javni ugled u lokalnoj zajednici imaju osobe koje nisu pravomoćnom presudom proglašene krivom za počinjenje bilo kojeg kaznenog djela.

Predsjednik Etičkog odbora ne može biti nositelj političke dužnosti, niti član političke stranke, odnosno kandidat nezavisne liste zastupljene u Gradskom vijeću.

Članovi Etičkog odbora imenuju se iz reda vijećnika Gradskog vijeća, po jedan član iz vlasti i oporbe.

Administrativnu potporu radu Etičkog odbora pruža upravno tijelo Gradske uprave nadležno za stručnu pomoć radu Gradskog vijeća.

Članak 7.

Etički odbor izdaje mišljenja, preporuke i upozorenja, povodom pritužbe ili na zahtjev građana, nositelja političkih dužnosti, Gradskog vijeća, Gradonačelnika, zamjenika ili njihovih radnih tijela, kao i na vlastitu inicijativu.

O pritužbi na ponašanje koje podnositelj smatra protivnim Kodeksu Etički odbor obavještava nositelja na kojeg se pritužba odnosi, dajući mu mogućnost da se o pritužbi očituje u roku od 15 dana od dostave pritužbe.

Tijela gradske vlasti te gradska upravna tijela dužni su surađivati s Etičkim odborom u prikupljanju informacija potrebnih za njegovo odlučivanje.

Etički odbor odlučuje većinom glasova, u roku od 60 dana od zaprimanja pritužbe ili zahtjeva. Mišljenja, preporuke i upozorenja Etičkog povjerenstva dostavljaju se Gradskom vijeću, podnositelju pritužbe ili zahtjeva i nositelju političke dužnosti na kojeg se pritužba odnosi te se objavljuju na oglasnoj ploči Grada Dubrovnika.

Kada je potrebno odlučiti o postupanju člana Etičkog odbora, taj član ne sudjeluje u odlučivanju.

Članak 8.

Etički odbor podnosi Gradskom vijeću godišnje izvješće o svom radu, najkasnije do kraja ožujka za prethodnu godinu- prihvaćeno godišnje izvješće objavljuje se na web stranici Grada.

Članak 9.

Postupanje Etičkog odbora ne priječi provedbu mjera iz nadležnosti drugih ovlaštenih tijela i osoba u vezi s odgovornošću nositelja političke dužnosti kada su pojedinim ponašanjem ispunjene propisane pretpostavke za provedbu tih mjera.

**IV. PRIJELAZNE I ZAVRŠNE ODREDBE**

Članak 10.

Ovaj etički kodeks stupa na snagu osmog dana od dana objave u „Službenom glasniku Grada Dubrovnika.

Kodeks se objavljuje i na web stranici Grada Dubrovnika.

KLASA: 030-02/21-01/03

URBROJ: 2117/01-09-21-02

Dubrovnik, 29. ožujka 2021.

Predsjednik Gradskog vijeća:

**mr.sc. Marko Potrebica,** v. r.

----------------------------------------

**53**

Temeljem članka 13. Zakona o zaštiti od požara („Narodne novine“, broj 92/10), Revizije Procjene ugroženosti od požara na području Grada Dubrovnika iz 2016. godine i članka 39. Statuta Grada Dubrovnika (“Službeni glasnik Grada Dubrovnika”, broj 2/21), Gradsko vijeće Grada Dubrovnika na 38. sjednici, održanoj 29. ožujka 2021., donijelo je

**Godišnji provedbeni plan unapređenja zaštite od požara**

**na području Grada Dubrovnika za 2021. godinu**

**I.**

Godišnji provedbeni plan unapređenja zaštite od požara na području Grada Dubrovnika za 2021. godinu donosi se radi unapređenja i boljeg planiranja zaštite od požara na području Grada Dubrovnika, a usklađen je s Revizijom Procjene ugroženosti od požara na području Grada Dubrovnika iz 2016. godine (u daljnjem tekstu: Procjena) i Godišnjim provedbenim planom unaprjeđenja zaštite od požara Dubrovačko – neretvanske županije za 2021 godinu.

**II.**

*1. Prijedlog organizacijskih i tehničkih mjera nužnih za unapređenje zaštite od požara na području Grada Dubrovnika*

Sukladno Procjeni Grad Dubrovnik podijeljen je na pet područja odgovornosti prema mogućnosti dolaska vatrogasne postrojbe odgovorne za pojedino područje do najudaljenije točke tog područja u roku maksimalno 15 minuta.

I. Područje odgovornosti

JVP Dubrovački vatrogasci – postaja Dubrovnik, DVD Rijeka dubrovačka.

Odgovornost za učinkovito gašenje požara za I. područje snosi JVP Dubrovački vatrogasci -postaja Dubrovnik.

U ljetnim mjesecima kada je prohodnost vatrogasnih vozila smanjena, a opasnost za nastanak požara vrlo velika ustrojava se dežurstvo u DVD Rijeka dubrovačka prema Procjeni i Planu zaštite od požara Grada Dubrovnika (u daljnjem tekstu: Plan).

II. Područje odgovornosti

JVP Dubrovački vatrogasci - ispostava Orašac, DVD Zaton, DVD Orašac, DVD Osojnik, DVD Mravinjac i DVD Gornja sela.

Odgovornost za učinkovito gašenje požara za II. područje snosi JVP Dubrovački vatrogasci - ispostava Orašac.

U ljetnim mjesecima kada je prohodnost vatrogasnih vozila smanjena, a opasnost za nastanak požara vrlo velika ustrojava se dežurstvo u DVD Zaton prema Planu i Procjeni.

III. Područje odgovornosti

Odgovornost za III. područje snosi DVD Koločep (stožerno DVD).

IV. Područje odgovornosti

Odgovornost za IV. područje snosi DVD Lopud (stožerno DVD).

V. Područje odgovornosti

Odgovornost za V. područje snosi DVD Šipan (stožerno DVD).

Potreban broj dobrovoljnih i profesionalnih vatrogasaca, vrsta i količina vatrogasne opreme po područjima odgovornosti su navedeni i razrađeni u Planu i Procjeni, a način i cijeli tijek mogućih intervencija po područjima odgovornosti od dojave, obavješćivanja nadležnih institucija, slanja vatrogasnih i ostalih snaga civilne zaštite, do gašenja i sanacije požara je razrađen u Operativnom planu gašenja požara kao i u Planu djelovanja civilne zaštite Grada Dubrovnika.

*Izvršitelj: Vatrogasna zajednica Grada Dubrovnika*

 *Vatrogasne postrojbe na području Grada Dubrovnika*

*2. Vatrogasne postrojbe, vozila, oprema i tehnika*

Na području Grada Dubrovnik djeluje JVP Dubrovački vatrogasci s ispostavom u Orašcu (ukupno 78 profesionalnih vatrogasaca) i 10 dobrovoljnih vatrogasnih društava (DVD Šipan, DVD Suđurađ, DVD Lopud, DVD Koločep, DVD Orašac, DVD Zaton, DVD Gornja sela, DVD Mravinjac, DVD Osojnik, DVD Rijeka dubrovačka). U 2020. godini u mirovinu su pošla 4 profesionalna vatrogasaca iz JVP i 1 iz DVD Lopud (dvojica su bila na dugom bolovanju), te će isti biti zamijenjeni s vatrogascima koji već duži niz godina rade sezonski u navedenim postrojbama.

Sukladno Procjeni i Planu potrebno je osigurati potreban broj operativnih vatrogasaca u JVP Dubrovački vatrogasci (postaja i ispostava) i DVD-ima na području Grada Dubrovnika i opremiti ih sa svom potrebnom osobnom i skupnom zaštitnom i radnom opremom za gašenje požara.

Potrebno je sve objekte kod kojih postoji mogućnost, koji služe u vatrogasne svrhe (vatrogasna spremišta i domovi), a koji nisu u vlasništvu vatrogasnih postrojbi zbog neriješenog vlasništva nad njima (državno vlasništvo ili bivše vojarne), legalizirati i dati na upravljanje tim postrojbama (DVD Šipanska luka, DVD Osojnik).

Nastaviti s projektom izgradnje vatrogasnog centra koji bi objedinjavao sve žurne službe Grada Dubrovnika i bio u budućnosti centar za moguće krizne situacije (potresi, terorističke diverzije, velike vremenske nepogode) te isti aplicirati prema mogućem financiranju putem Europskih fondova.

Nastaviti s projektom izgradnje vatrogasnog doma za DVD Zaton putem sredstava Europske unije.

U JVP Dubrovački vatrogasci i DVD-ima, prema Planu i Procjeni, organizirati vatrogasna dežurstva u vrijeme pojačane opasnosti od nastanka požara tako da se osigura djelotvorna operativnost i prostorna pokrivenost cijelog područja Grada Dubrovnika.

U 2021. godini prema financijskom planu neće biti moguće financiranje novih vozila od strane Grada, ali će u prvom kvartalu godine JVP dobiti navalno vozilo vrijedno preko 2.000.000,00 kn iz Programa Vlade namijenjenog za vatrogastvo.

Planom nabave ostale opreme i sredstava za gašenje JVP Dubrovački vatrogasci i Vatrogasne zajednice Grada Dubrovnika u 2021. godini planirano je:

* instaliranje vatrodojavne centrale
* tehnički pregledi, kontrolni pregledi, atesti i ostale dozvole za sva vozila i opremu koju posjeduju postrojbe na području Grada (vozila, izolacijski aparati, razvalni i ostali alati…)
* sredstva za gašenje (prah, pjenilo klase A i B)
* vatrogasna oprema (cijevi, armature, pumpe, izolacijski aparati...)
* komunikacijski uređaji (radio stanice i repetitori)
* panoramske kamere (kamere, linkovi, UPS...)
* radna i zaštitna odjeća i obuća (uniforme, zaštitna odijela, čizme, kombinezoni...).

Potrebno je u suradnji s Civilnom zaštitom Grada Dubrovnika dopunjati opremu za potrese, tehničke intervencije, spašavanje iz dubina i visina, kao i opremu za ronilačke intervencije prema dostatnim financijskim sredstvima. U ovoj godini preko Europskih fondova će prema planovima stići i vrlo vrijedna oprema za civilnu zaštitu vrijedna preko 300.000,00 kn kao što su šatori i tehnička pomagala za pretraživanje ruševina uslijed potresa (vibrafoni, kamere…).

Izvršitelj: JVP Dubrovački vatrogasci

 Dobrovoljna vatrogasna društva s područja Grada Dubrovnika

 Vatrogasna zajednica Grada Dubrovnika

*3. Sredstva veze, javljanja i uzbunjivanja*

Dojava i komunikacija oko nastalog događaja obavlja se putem operativnog centra u JVP Dubrovački vatrogasci putem broja 193.

Za komunikaciju radio vezom uglavnom se koristi digitalni sustav Mototrbo koji se svake godine treba iznova poboljšavati i mijenjati u smislu nabavke novih stanica i repetitora.

Puštanjem u rad digitalnog radio sustava dobilo se na kvaliteti govora radio veze, bolja pokrivenost prostora Grada Dubrovnika i mogućnost postavljanja dodatnih repetitora na istom kanalu. Digitalni sustav radio veze također ima mogućnost praćenja vatrogasaca i vozila koja posjeduju radiostanice s GPS antenama.

U operativnom centru JVP Dubrovački vatrogasci instalirana je oprema za prikaz lokacije vozila gdje operativni dežurni u bilo kojem trenutku može vidjeti lokaciju vozila i pojedinih ljudi što bitno utječe na kvalitetu intervencija.

Područje cijelog Grada Dubrovnika pokriveno je i s pet panoramskih kamera koje pomažu vatrogascima u ranom otkrivanju požara, ali i pri samom gašenju požara. Lokacije kamera su Šipan, Gajina, Srđ, Petka, Golubov kamen i Osojnik.

U suradnji s općinom Župa dubrovačka u planu je postavljanje još jedne kamere na području brda Trapit poviše Kupara s ciljem pokrivanja istočnog graničnog dijela područja Grada Dubrovnika (Brgat, Ivanica, Srđ).

U 2018. godini Grad Dubrovnik je preko odašiljača i veza radiovezom povezao pojedine žurne službe i odjele Grada Dubrovnika s ciljem bolje povezanosti svih subjekata zaštite i spašavanja u slučaju velike nesreće te bi taj sustav u 2021. godini trebalo dodatno proširiti na sve zainteresirane službe i društva Grada Dubrovnika.

U 2018. godini u suradnji s Hrvatskim šumama i Vatrogasnom zajednicom Dubrovačko-neretvanske županije napravljena je potpuna rekonstrukcija operativnog centra JVP Dubrovački vatrogasci gdje je došlo do značajnog preventivnog i operativnog unaprjeđenja rada. U operativni centar dodana su dva modula tj. radna mjesta za operativne dežurne, instalirano je još 7 kamera s područja cijele županije, integrirani svi sustavi radioveza (OIV, Mototrbo,Tetra), kao i aplikacija UVI (upravljanje vatrogasnim intervencijama) u koju treba unijeti sve podatke od svih vatrogasnih postrojbi i dobrovoljnih vatrogasnih društava na području Dubrovačko- neretvanske županije (sve podatke o operativnim vatrogascima, vozilima, hidrantskoj mreži, energetskim vodovima, planovima gradova, putovima...).

Suradnja između Hrvatskih šuma, Vatrogasne zajednice Dubrovčko-neretvanske županije i JVP Dubrovački vatrogasci će se nastaviti i u 2021. godini te će zajednički financirati daljnje unaprjeđenje rada operativnog centra.

*Izvršitelj: JVP Dubrovački vatrogasci*

 *Vatrogasna zajednica Grada Dubrovnika*

 *Vatrogasna zajednica županije*

 *Hrvatske šume d.o.o.*

*4. Normativni ustroj Zaštite od požara*

1. Grad Dubrovnik će organizirati sjednicu Stožera Civilne zaštite tematski vezanu uz pripremu protupožarne sezone u 2021. godini te usvojiti Plan rada stožera Civilne zaštite za ovogodišnju požarnu sezonu.
2. Zbog donošenja novog Zakona o vatrogastvu potrebno je završiti ažuriranja statuta i svih drugih akata dobrovoljnih vatrogasnih društava i JVP Dubrovački vatrogasci, te imenovanja svih odgovornih osoba prema istim.
3. Prije požarne sezone kao i svake godine revidirati podatke iz Operativnog plana gašenja požara otoka (brojeve telefona i raspoloživost svih subjekata uključenih u operativni plan - građevinske firme, plovila za prijevoz vatrogasaca,odgovorne osobe raznih pravnih subjekata...).
4. Napraviti plan i prioritete probijanja i košenja protupožarnih putova i prosjeka prema Planu za 2021. godinu.
5. Revidirati Plan zaštite od požara Grada Dubrovnika prije požarne sezone.

Izvršitelj: JVP Dubrovački vatrogasci

 Vatrogasna zajednica Grada Dubrovnika.

***III.***

Odredbe Pravilnika o uvjetima za vatrogasne pristupe („Narodne novine“ broj 35/94, 55/94 i 142/03), kao i Pravilnika o hidrantskoj mreži za gašenje požara („Narodne novine“ broj 08/06) moraju se primjenjivati za sve zahvate prostornog uređenja.

Izuzetno je važno organizirano nadzirati dostupnost vatrogasnim vozilima i vatrogascima do hidranata i vatrogasnih pristupa, da budu vidljivo označeni oznakama sukladno hrvatskim normama ili pravilima tehničke prakse, da se na površinama koje se nalaze između vanjskih zidova građevina i površina za operativni rad vatrogasnih vozila ne postavljaju građevine ili zasađuju visoki drvoredi koji priječe slobodan manevar vatrogasne tehnike, da na površinama koje su isključivo namijenjene za rad s vatrogasnom tehnikom budu postavljene rampe kako bi se spriječio dolazak drugih vozila, da budu stalno prohodni u svojoj punoj širini, da omogućuju kretanje vatrogasnog vozila vožnjom unaprijed, da slijepi vatrogasni pristup, duži od 100 m, mora na svom kraju imati okretišta koja omogućavaju sigurno okretanje vatrogasnih vozila.

Mnoga mjesta na području Grada Dubrovnika ne mogu u potpunosti ispoštovati uvjete za vatrogasne pristupe koje propisuju važeći Pravilnici (stara gradska jezgra, ulice J. Bobetka, J. Jelačića, Gornji Kono, dio Mokošice...) zbog postojeće izgrađenosti ili nepropisnog parkiranja automobila na tim područjima. Radi učinkovitijih intervencija potrebno je na takvim područjima propisno označavati požarne putove, osiguravati nova parkirna mjesta te planirati nabavu vatrogasne opreme i vozila manjih gabarita koja bi mogla učinkovito intervenirati na tim područjima.

Hidrantska mreža mora biti dimenzionirana tako da u cjevovodu za vodu opće potrošnje i vatrogasnu vodu treba osigurati tlak sukladno Pravilniku o hidrantskoj mreži za gašenje požara.

Za potrebe gašenja požara u hidrantskoj mreži osigurati minimalne potrebne količine vode sukladno Pravilniku o hidrantskoj mreži za gašenje požara.

Vodovod Dubrovnik u suradnji s vatrogascima treba izdati grafički pregled hidranata na terenu, iste obilježiti odgovarajućim propisanim oznakama, a neispravne hidrante dovesti u ispravno stanje.

Postojeću hidrantsku mrežu koja ne udovoljava propisima i mjerama tehničke prakse potrebno je sanirati i dovesti u uporabno stanje, pogotovo hidrantsku mrežu blizu objekata s velikim požarnim opterećenjem, u blizini stare gradske jezgre i park šuma.

Radi učinkovitog gašenja požara koji dolaze na gusto naseljeno područje Mokošice iz pravca BiH, sukladno financijskim mogućnostima i mogućim tehničkim rješenjima, od Petrova sela do depozita poviše Mokošice potrebno je osposobiti ili ugraditi određeni broj hidranata.

Postojeće gustijerne na području Grada Dubrovnika evidentirati, redovno održavati i brinuti o količini raspoložive vode.

Urediti pristupe i crpilišta za vatrogasna vozila radi crpljenja morske vode za gašenje požara.

*Izvršitelj: Vodovod Dubrovnik*

 *Upravni odjel za izgradnju i upravljanje projektima*

 *Upravni odjel za komunalne djelatnosti i mjesnu samoupravu*

 *JVP Dubrovački vatrogasci*

 *Vatrogasna zajednica Grada Dubrovnika.*

***IV.***

Prilikom prijevoza opasnih tvari cestovnim prometnicama na području Grada Dubrovnika potrebno se strogo pridržavati Zakona o prijevozu opasnih tvari („Narodne novine“ broj 79/07) i Odluke o određivanju parkirališnih mjesta i ograničenjima za prijevoz opasnih tvari javnim cestama („Narodne novine“ broj 114/12), kao i ostalih propisa o sigurnosti prometa na cestama.

Svako vozilo kojim se prevoze opasne tvari mora imati opremu za zaštitu od tih tvari, a sukladno Europskom sporazumu o međunarodnom cestovnom prijevozu opasnih tvari (ADR).

Stupiti u kontakt s Carinskom upravom i dogovoriti da se svako vozilo s izrazito opasnim tvarima koje ulazi preko graničnih prijelaza Debeli brijeg, Ivanica i Bistrina, a prolazi preko područja Grada Dubrovnika, prijavi operativnom centru JVP Dubrovački vatrogasci s podacima o vremenu prolaska, količini i vrsti opasne tvari koju prevozi.

*Izvršitelj: Županijska uprava za ceste*

 *Carinska uprava*

***V.***

Sukladno Pravilniku o zaštiti šuma od požara („Narodne novine“ broj 33/14) donesene su opće i posebne mjere zaštite šuma i otvorenih prostora od požara, a jedinice lokalne samouprave s područja Županije moraju sastaviti popis šuma i šumskog zemljišta u vlasništvu fizičkih osoba, uz pripadajuće pregledne zemljovide i po stupnjevima opasnosti od šumskog požara.

Radi sprječavanja nastajanja i suzbijanja požara redovito provoditi šumsko uzgojne radove, uklanjati lako zapaljiv materijal te izrađivati protupožarne prosjeke.

Preporuča se sadnja biljaka pirofobnih svojstava na izgorjelim površinama. Ovakvi nasadi su poželjni uz ceste u širini od 10 do 12 m.

Na rubovima šume četinjače treba u širini od 20 do 30 m izvršiti jače prorjeđivanje vegetacije, a u širini od 30 do 50 m kresanje donjih grana do visine 3 m kako bi se u slučaju požara spriječilo pretvaranje niskog u visoki požar.

U periodima kad vlažnost zraka u šumskim predjelima padne ispod 25% potrebno je ograničiti sve djelatnosti u šumi i pojačati nadzor nad zadržavanjem i kretanjem u šumi.

Šumarija Dubrovnik dužna je osigurati sukladno svojim planovima redovnu ophodnju i motrenje na ugroženim šumskim površinama i pružiti pomoć gašenju.

Zabraniti promet vozilima na cijelom području park šuma osim žurnih službi i korisnika s posebnom dozvolom.

Zabraniti boravak i kretanje na prostoru park šume od zalaza do izlaska sunca.

U suradnji s Javnom ustanovom za upravljanje zaštićenim dijelovima prirode Dubrovačko-neretvanske županije kao nositeljem zaštite pomoći u osiguranju protupožarne zaštite prema Planu i Procjeni zaštite od požara navedenih područja (park šume Petka, Gornje i Donje Čelo).

Ustrojene su motrilačke postaje: tvrđava Srđ (osmatračnica Srđ) i osmatračnica Velji vrh na Šipanu (organizirati kao ophodnju). Motrilačkoj službi pomaže i pet panoramskih kamera koje su montirane na lokacijama: Srđ, Petka, Komolac (Golubov kamen), Gajina, Velji vrh (Šipan), a kojima se upravlja iz operativnog centra Vatrogasne zajednice Grada Dubrovnika.

*Izvršitelj: Vatrogasna Zajednica Grada Dubrovnika*

 *JVP Dubrovački vatrogasci*

 *Javna ustanovom za upravljanje zaštićenim dijelovima prirode Dubrovačko-*

 *neretvanske županije*

 *Šumarija Dubrovnik*

***VI.***

U cilju uvježbavanja i usavršavanja vatrogasnih postrojbi raditi vježbe na objektima i područjima s velikim požarnim opterećenjem, vrlo vrijednim objektima od povijesnog značaja, kao i u objektima u kojima se okuplja veliki broj ljudi. Poseban naglasak staviti na preventivu i unaprjeđenje gašenja na objektima unutar stare gradske jezgre.

Sukladno mogućnostima, kao i aktualnoj situaciji vezanoj za pandemiju korona virusa, raditi na edukaciji vatrogasaca i putem seminara (Opatija, Zagreb), praktičnih vježbi na vatrogasnim poligonima (flashower, Šapjane, firerescue Zagreb).

U svrhu edukacije pučanstva i turista, a naročito školske djece, za što bolju i djelotvorniju prevenciju nastanka požara, tijekom cijele godine potrebno je raditi edukativne vježbe s ciljem upoznavanja djece i građana s opasnostima od nastanka požara.

Na posebno vrijednim i požarno opterećenim područjima nužno je postaviti i znakove upozorenja i znakove evakuacije.

*Izvršitelj: Vatrogasna Zajednica Grada Dubrovnika*

 *JVP Dubrovački vatrogasci*

***VII.***

Poljoprivredne površine prikazane su na temelju podataka iz Prostornog plana Grada Dubrovnika. Skupština Dubrovačko-neretvanske županije donijela je Odluku o mjerama zaštite šuma na području Dubrovačko-neretvanske županije koja obvezuje i Grad Dubrovnik, a sukladno kojoj je zabranjeno paljenje vatre na otvorenom tijekom ljetnih mjeseci. Prevladavajuće kulture koje se uzgajaju na poljoprivrednom zemljištu su vinova loza, masline te povrtlarske kulture. Poljoprivredno zemljište se mora obrađivati uz primjenu agrotehničkih mjera kojima se propisuje njegovo korištenje na način da se ne umanjuje njegova vrijednost. Tijekom korištenja poljoprivrednog zemljišta obvezno je uređivanje i održavanje poljskih putova, kanala, živica, rudina i međa. Potrebno je uklanjati suhe biljke nakon provedenih agrotehničkih mjera u trajnim nasadima najkasnije do 1. lipnja tekuće godine. Uništavanje biljnih otpadaka i korova spaljivanjem na poljoprivrednom zemljištu može se obavljati isključivo uz poduzimanje odgovarajućih mjera zaštite od požara uz prethodno obavještavanje vatrogasnog operativnog centra Grada Dubrovnika.

*Izvršitelj: Vlasnici i korisnici šuma i poljoprivrednog zemljišta s područja Grada Dubrovnika*

***VIII.***

Prosjeke na trasama dalekovoda potrebno je redovito čistiti od niskog raslinja i to u širini od 25 metara ispod 110 kV, 10 metara ispod 35 kV, a 5 metara ispod 10 kV dalekovoda te sjeći stabla koja bi mogla pasti na žice dalekovoda. Neizostavno je čišćenje posječenih ostataka biljaka ispod dalekovoda.

Posebnu pažnju posvetiti:

* dotrajalosti pojedinih stupova
* kvaliteti i podešenosti zaštite vodova
* stanju izolatora, odvodnika prenapona i vodiča
* zategnutosti vodiča u pojedinim rasponima.

Prilikom rekonstrukcije, odnosno sanacije dalekovodne mreže preporuča se:

* izvršiti sukcesivnu zamjenu dotrajalih stupova, posebno drvenih u 10 kV mreži, odgovarajućim kvalitetnim stupovima
* zračnu 10 kV mrežu prema mogućnostima i tehničko-ekonomskoj opravdanosti zamijeniti kabelskom.

*Izvršitelj: Hrvatska elektroprivreda d.d.*

***IX.***

Od izuzetne važnosti u preventivnom smislu je održavanje protupožarnih putova i prosjeka pojaseva uz nerazvrstane prometnice na području Grada Dubrovnika. Svake godine potrebno je napraviti reviziju Plana protupožarnih putova na području Grada Dubrovnika i odrediti prioritet sanacije i održavanja istih. Od važnijih putova u protupožarnom smislu treba izdvojiti putove na području Rijeke dubrovačke i Elafita, park šuma Petka i Koločep, Bat, putovi Modrič kamen – Osojnik, Orašac – Trsteno i Mravinjac – Brsečine.

Potrebno je nastaviti izradu protupožarnog graničnog puta vrhom brda Mokošica – Golubov kamen – Osojnik starom Austrijskom cestom, u suradnji s općinom Ravno koje je na području BiH.

*Izvršitelj: Upravni odjel za promet*

 *Vatrogasna zajednica Grada Dubrovnika*

***X.***

Financijska sredstva za provedbu obveza koje proizlaze iz ovog Provedbenog plana planiraju se u Proračunima izvršitelja zadataka.

***XI.***

Ovaj plan stupa na snagu osmog dana od dana objave u „Službenom glasniku Grada Dubrovnika“.

KLASA: 214-02/21-01/02

URBROJ: 2117/01-09-21-03

Dubrovnik, 29. ožujka 2021.

Predsjednik Gradskog vijeća:

**mr.sc. Marko Potrebica,** v. r.

----------------------------------------

**54**

Na temelju članka 17. stavka 1. podstavka 2. Zakona o sustavu civilne zaštite (“Narodne novine”, broj 82/15, 118/18, 31/20 I 20/21) i članka 39. Statuta Grada Dubrovnika (“Službeni glasnik Grada Dubrovnika”, broj 2/21.), Gradsko vijeće Grada Dubrovnika na 38. sjednici, održanoj 29. ožujka 2021., donijelo je

**Z A K L J U Č A K**

1. Prihvaća se Procjena rizika od velikih nesreća za područje Grada Dubrovnika.
2. Procjena rizika od velikih nesreća za područje Grada Dubrovnika sastavni je dio ovog Zaključka.
3. Ovaj zaključak stupa na snagu osmog dana od dana objave u „Službenom glasniku Grada Dubrovnika“.
4. Stupanjem na snagu Procjena rizika od velikih nesreća za područje Grada Dubrovnika prestaje vrijediti Procjena rizika od velikih nesreća za područje Grada Dubrovnika, KLASA: 810-01/18-02/01, URBROJ: 2117/01-09-18-03, od 9. travnja 2018.

KLASA: 810-01/21-01/11

URBROJ: 2117/01-09-21-03

Dubrovnik, 29. ožujka 2021.

Predsjednik Gradskog vijeća:

**mr.sc. Marko Potrebica,** v. r.

----------------------------------------

**55**

Na temelju članka 39. Statuta Grada Dubrovnika (“Službeni glasnik Grada Dubrovnika”, broj 2/21.), Gradsko vijeće Grada Dubrovnika na 38. sjednici, održanoj 29. ožujka 2021., donijelo je

**Z A K L J U Č A K**

1. Prihvaća se Izvješće o izvršenju Plana djelovanja Grada Dubrovnika u području prirodnih nepogoda za 2020. godinu.
2. Tekst Izvješća o izvršenju Plana djelovanja Grada Dubrovnika u području prirodnih nepogoda za 2020. godinu čini sastavni dio ovog zaključka.

KLASA: 810-01/21-01/04

URBROJ: 2117/01-09-21-03

Dubrovnik, 29. ožujka 2021.

Predsjednik Gradskog vijeća:

**mr.sc. Marko Potrebica,** v. r.

----------------------------------------

**56**

Na temelju članka 13. stavka 8. Zakona o zaštiti od požara (“Narodne novine”, broj 92/10.) i članka 39. Statuta Grada Dubrovnika (“Službeni glasnik Grada Dubrovnika”, broj 2/21.), Gradsko vijeće Grada Dubrovnika na 38. sjednici, održanoj 29. ožujka 2021., donijelo je

**Z A K L J U Č A K**

1. Prihvaća se Izvješće o stanju zaštite od požara i stanju provedbe godišnjeg provedbenog plana unapređenja zaštite od požara na području Grada Dubrovnika u 2020. godini.
2. Akt iz točke 1. ovog Zaključka sastavni je dio istog.
3. Ovaj zaključak stupa na snagu osmog dana od dana objave u „Službenom glasniku Grada Dubrovnika“.

KLASA: 214-02/21-01/01

URBROJ: 2117/01-09-21-03

Dubrovnik, 29. ožujka 2021.

Predsjednik Gradskog vijeća:

**mr.sc. Marko Potrebica,** v. r.

----------------------------------------

**57**

Na temelju članka 39. Statuta Grada Dubrovnika („Službeni glasnik Grada Dubrovnika”, broj 2/21.) Gradsko vijeće Grada Dubrovnika na 38. sjednici, održanoj 29. ožujka 2021. donijelo je

**Z A K LJ U Č A K**

Članak 1.

Prihvaća se Strategija izjednačavanja mogućnosti za osobe s invaliditetom Grada Dubrovnika za razdoblje od 2021. do 2025. godine.

Članak 2.

Tekst Strategije izjednačavanja mogućnosti za osobe s invaliditetom Grada Dubrovnika za razdoblje od 2021. do 2025. godine čini sastavni dio ovog zaključka i biti će objavljena na mrežnim stranicama Grada Dubrovnika.

Članak 3.

Ovaj zaključak stupa na snagu osmog dana od dana objave u „Službenom glasniku Grada Dubrovnika“.

KLASA: 550-01/21-01/28

URBROJ: 2117/01-09-21-03

Dubrovnik, 29. ožujka 2021.

Predsjednik Gradskog vijeća:

**mr.sc. Marko Potrebica,** v. r.

----------------------------------------

**58**

Na temelju članka 29. Uredbe o kriterijima, mjerilima i postupcima financiranja i ugovaranja programa, projekata i manifestacija koje provode udruge i druge organizacije civilnog društva („Narodne novine“, broj 26/15.), članaka 17. i 20. Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, broj 23./18. i 11/19.) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 38. sjednici, održanoj 29. Ožujka 2021., donijelo je

**Z A K L J U Č A K**

Članak 1.

Ovim Zaključkom imenuju se članovi Povjerenstva za ocjenjivanje programa, projekata i manifestacija iz područja skrbi o djeci, mladima i obitelji za 2021. g. (u daljnjem tekstu: Povjerenstvo).

Članak 2.

U Povjerenstvo se imenuju:

1. Paola Šutić
2. Vedrana Elez
3. Roberta Soko

Članak 3.

Zadaće Povjerenstva su:

* razmatranje i ocjenjivanje prijava koje su ispunile propisane uvjete Javnog poziva sukladno kriterijima javnog poziva te Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, br. 23/18., 11/19.);
* izrada prijedloga odluke o odobravanju, neodobravanju financijskih sredstava za programe, projekte i manifestacije;
* i dr. zadaće propisane poslovnikom povjerenstva.

Članak 4.

Članovi Povjerenstva imenuju se na mandat od 1 (jedne) godine i mogu se ponovno imenovati.

Članak 5.

Administrativno – tehničke poslove za Povjerenstvo obavlja Upravni odjel za obrazovanje, šport, socijalnu skrb i civilno društvo Grada Dubrovnika.

Članak 6.

Ovaj zaključak stupa na snagu osmoga dana od dana objave u „Službenom glasniku Grada Dubrovnika“.

KLASA: 550-01/21-02/06

URBROJ: 2117/01-09-21-06

Dubrovnik, 29. ožujka 2021.

Predsjednik Gradskog vijeća:

**mr.sc. Marko Potrebica,** v. r.

----------------------------------------

**59**

Na temelju članka 29. Uredbe o kriterijima, mjerilima i postupcima financiranja i ugovaranja programa, projekata i manifestacija koje provode udruge i druge organizacije civilnog društva („Narodne novine“, br. 26/15.), članaka 17. i 20. Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, br. 23/18.,11/19.) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 38. sjednici, održanoj 29. ožujka 2021., donijelo je

**Z A K L J U Č A K**

Članak 1.

Ovim Zaključkom imenuju se članovi Povjerenstva za ocjenjivanje programa, projekata i manifestacija iz područja skrbi o stradalnicima i sudionicima Domovinskog rata i njihovim obiteljima za 2021.g.( u nastavku teksta: Povjerenstvo).

Članak 2.

U Povjerenstvo se imenuju:

1. Ružica Marković
2. Mišo Đuraš­­­­­­­­­­­­­­­­­­
3. Mijo Jerković
4. Vicko Mihaljević
5. Eleonora Borozan

Članak 3.

Zadaće Povjerenstva su:

* razmatranje i ocjenjivanje prijava koje su ispunile propisane uvjete Javnog poziva sukladno kriterijima javnog poziva te Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, br. 23/18.,11/19.);
* izrada prijedloga odluke o odobravanju, neodobravanju financijskih sredstava za programe, projekte i manifestacije;
* i dr. zadaće propisane poslovnikom povjerenstva.

Članak 4.

Članovi Povjerenstva imenuju se na mandat od 1 (jedne) godine i mogu se ponovno imenovati.

Članak 5.

Administrativno – tehničke poslove za Povjerenstvo obavlja Upravni odjel za obrazovanje, šport, socijalnu skrb i civilno društvo Grada Dubrovnika.

Članak 6.

Ovaj zaključak stupa na snagu osmoga dana od dana objave u „Službenom glasniku Grada Dubrovnika“.

KLASA: 550-01/21-02/04

URBROJ: 2117/01-09-21-07

Dubrovnik, 29. ožujka 2021.

Predsjednik Gradskog vijeća:

**mr.sc. Marko Potrebica,** v. r.

----------------------------------------

**60**

Na temelju članka 29. Uredbe o kriterijima, mjerilima i postupcima financiranja i ugovaranja programa, projekata i manifestacija koje provode udruge i druge organizacije civilnog društva („Narodne novine“, broj 26/15.), članaka 17. i 20. Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, broj 23./18., 11/19.) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 38.sjednici, održanoj 29. ožujka 2021., donijelo je

**Z A K L J U Č A K**

Članak 1.

Ovim Zaključkom imenuju se članovi Povjerenstva za ocjenjivanje programa, projekata i manifestacija iz područja skrbi o udrugama proizašlih iz II. svjetskog rata i poratnog razdoblja za 2021. g. ( u daljnjem tekstu: Povjerenstvo).

Članak 2.

U Povjerenstvo se imenuju:

1. Mario Bekić
2. Olga Muratti
3. Katarina Doršner
4. Mirjana Pavlaković
5. Pavo Perić

Članak 3.

Zadaće Povjerenstva su:

* razmatranje i ocjenjivanje prijava koje su ispunile propisane uvjete Javnog poziva sukladno kriterijima javnog poziva te Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, br. 23/18., 11/19.);
* izrada prijedloga odluke o odobravanju, neodobravanju financijskih sredstava za programe, projekte i manifestacije;
* i druge zadaće propisane poslovnikom povjerenstva.

Članak 4.

Članovi Povjerenstva imenuju se na mandat od 1 (jedne) godine i mogu se ponovno imenovati.

Članak 5.

Administrativno – tehničke poslove za Povjerenstvo obavlja Upravni odjel za obrazovanje, šport, socijalnu skrb i civilno društvo Grada Dubrovnika.

Članak 6.

Ovaj Zaključak stupa na snagu osmoga dana od dana objave u „Službenom glasniku Grada Dubrovnika“.

KLASA: 550-01/21-02/05

URBROJ: 2117/01-09-21-06

Dubrovnik, 29. ožujka 2021.

Predsjednik Gradskog vijeća:

**mr.sc. Marko Potrebica,** v. r.

----------------------------------------

**61**

Na temelju članka 29. Uredbe o kriterijima, mjerilima i postupcima financiranja i ugovaranja programa, projekata i manifestacija koje provode udruge i druge organizacije civilnog društva („Narodne novine“, broj 26/15.), članaka 17. i 20. Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, broj 23./18.,11/19.) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 38. sjednici, održanoj 29. ožujka 2021., donijelo je

**Z A K L J U Č A K**

Članak 1.

Ovim Zaključkom imenuju se članovi Povjerenstva za ocjenjivanje športskih priredbi od značaja za Grad Dubrovnik u 2021. godini( u nastavku teksta: Povjerenstvo).

Članak 2.

U Povjerenstvo se imenuju:

1. Miho Katičić

2. Anita Simović

3. Alen Bošković

Članak 3.

Zadaće Povjerenstva su:

* razmatranje i ocjenjivanje prijava koje su ispunile propisane uvjete Javnog poziva sukladno kriterijima javnog poziva te Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, br. 23/18.11/19);
* izrada prijedloga odluke o odobravanju financijskih sredstava za programe, projekte i manifestacije;
* i druge zadaće određene poslovnikom povjerenstva.

Članak 4.

Članovi Povjerenstva imenuju se na mandat od 1 (jedne) godine i mogu se ponovno imenovati.

Članak 5.

Administrativno – tehničke poslove za Povjerenstvo obavlja Upravni odjel za obrazovanje, šport, socijalnu skrb i civilno društvo Grada Dubrovnika.

Članak 6.

Ovaj zaključak stupa na snagu osmoga dana od dana objave u „Službenom glasniku Grada Dubrovnika“.

KLASA: 620-01/21-03/01

URBROJ: 2117/01-09-21-03

Dubrovnik, 29. ožujka 2021.

Predsjednik Gradskog vijeća:

**mr.sc. Marko Potrebica,** v. r.

----------------------------------------